cyanic-selkie/wikianc huggingface dataset:
ਅਮੋਕਸੀਸਿਲਿਨ
ਅਮੋਕਸੀਸਿਲਿਨ (ਅੰਗਰੇਜ਼ੀ:Amoxicillin), ਇੱਕ ਐਂਟੀਬਾਇਟਿਕ ਹੈ ਜੋ ਬਹੁਤ ਸਾਰੇ ਜੀਵਾਣੂਆਂ ਦੇ ਲਾਗ ਦੇ ਇਲਾਜ ਲਈ ਉਪਯੋਗੀ ਹੈ। ਇਹ ਮੱਧ-ਕੰਨ ਦੇ ਇਨਫੈਕਸ਼ਨਾਂ ਲਈ ਪਹਿਲੀ ਲਾਈਨ ਦਾ ਇਲਾਜ ਹੈ। ਇਹ ਸਟ੍ਰੈੱਪ ਥਰੋਟ, ਨਮੂਨੀਆ, ਚਮੜੀ ਦੀ ਲਾਗ ਅਤੇ ਪਿਸ਼ਾਬ ਨਾਲੀ ਦੀਆਂ ਲਾਗਾਂ ਲਈ ਵਰਤਿਆ ਜਾ ਸਕਦਾ ਹੈ। ਇਸ ਨੂੰ ਮੂੰਹ ਰਾਹੀਂ ਜਾਂ ਫਿਰ ਇੰਜੈਕਸ਼ਨ ਦੁਆਰਾ ਲਿਆ ਜਾਂਦਾ ਹੈ।
ਆਮ ਮਾੜੇ ਪ੍ਰਭਾਵਾਂ ਵਿੱਚ ਕਚਿਆਣ ਅਤੇ ਧੱਫ਼ੜ ਸ਼ਾਮਿਲ ਹਨ। ਇਹ ਖਮੀਰ ਦੀਆਂ ਲਾਗਾਂ ਦੇ ਖਤਰੇ ਨੂੰ ਵੀ ਵਧਾ ਸਕਦਾ ਹੈ ਅਤੇ ਜਦੋਂ ਕਲੇਵੂਲਨਿਕ ਐਸਿਡ ਨਾਲ ਮਿਲਾਇਆ ਜਾਂਦਾ ਹੈ, ਦਸਤ ਲੱਗ ਸਕਦੇ ਹਨ। ਇਹ ਉਹਨਾਂ ਲੋਕਾਂ ਵਿੱਚ ਨਹੀਂ ਵਰਤੀ ਜਾਣੀ ਚਾਹੀਦੀ ਜਿਹਨਾਂ ਨੂੰ ਪੈਨਿਸਿਲਿਨ ਤੋਂ ਐਲਰਜੀ ਹੈ। ਕਿਡਨੀ ਦੀਆਂ ਸਮੱਸਿਆਵਾਂ ਵਾਲੇ ਲੋਕਾਂ ਲਈ ਵਰਤਣ ਯੋਗ ਹੋਣ ਦੇ ਨਾਤੇ, ਖ਼ੁਰਾਕ ਨੂੰ ਘਟਾਇਆ ਜਾ ਸਕਦਾ ਹੈ। ਗਰਭਵਤੀ ਅਤੇ ਛਾਤੀ ਦਾ ਦੁੱਧ ਚੁੰਘਾਉਣ ਵਾਲੀਆਂ ਔਰਤਾਂ ਲਈਇਸਦਾ ਉਪਯੋਗ ਨੁਕਸਾਨਦੇਹ ਨਹੀਂ ਜਾਪਦਾ।
ਅਨੰਤਨਾਥ ਜੀ
ਅਨੰਤਨਾਥ ਵਰਤਮਾਨ ਅਵਸਰਪਿਣੀ ਕਾਲ ਦਾ ਚੌਦਹਵਾਂ ਜੈਨ ਤੀਰਥੰਕਰ ਹੈ।
ਹਵਾਲੇ
ਸ਼੍ਰੇਣੀ:ਜੈਨ ਧਰਮ
ਖੱਖ
ਖੱਖ ਭਾਰਤੀ ਪੰਜਾਬ ਦੇ ਤਰਨਤਾਰਨ ਜ਼ਿਲ੍ਹੇ ਦੇ ਬਲਾਕ ਖਡੂਰ ਸਾਹਿਬ ਦਾ ਇੱਕ ਪਿੰਡ ਹੈ।
ਆਈਫ਼ਲ ਟਾਵਰ
thumbnail ਆਈਫ਼ਲ ਟਾਵਰ ('La Tour Eiffel', ) ਪੈਰਿਸ ਵਿੱਚ ਸ਼ਾਂ ਦ ਮਾਰ ਉੱਤੇ ਸਥਿਤ ਲੋਹੇ ਦਾ ਇੱਕ ਜਾਲ਼ੀਦਾਰ ਬੁਰਜ ਹੈ। ਇਹਦਾ ਨਾਂ ਇੰਜੀਨੀਅਰ ਗੁਸਤਾਵ ਐਫ਼ਲ ਮਗਰੋਂ ਪਿਆ ਹੈ ਜਿਹਦੀ ਕੰਪਨੀ ਨੇ ਇਸ ਬੁਰਜ ਦਾ ਖ਼ਾਕਾ ਖਿੱਚਿਆ ਅਤੇ ਉਸਾਰਿਆ। ਇਹਨੂੰ 1889 ਦੇ ਦੁਨਿਆਵੀ ਮੇਲੇ ਵਿੱਚ ਪ੍ਰਵੇਸ਼ ਡਾਟ ਦੇ ਤੌਰ ਉੱਤੇ 1889 ਵਿੱਚ ਖੜ੍ਹਾ ਕੀਤਾ ਗਿਆ। ਪਹਿਲੋਂ-ਪਹਿਲ ਇਹਦੀ ਫ਼ਰਾਂਸ ਦੇ ਉੱਘੇ ਕਾਰੀਗਰਾਂ ਅਤੇ ਬੁੱਧੀਜੀਵੀਆਂ ਵੱਲੋਂ ਇਸ ਦੀ ਰੂਪ-ਰੇਖਾ ਕਰ ਕੇ ਨੁਕਤਾਚੀਨੀ ਕੀਤੀ ਗਈ ਪਰ ਹੁਣ ਇਹ ਫ਼ਰਾਂਸ ਦਾ ਇੱਕ ਵਿਸ਼ਵ-ਵਿਆਪੀ ਸੱਭਿਆਚਾਰਕ ਚਿੰਨ੍ਹ ਅਤੇ ਦੁਨੀਆ ਵਿਚਲੇ ਸਭ ਤੋਂ ਵੱਧ ਪਛਾਣੇ ਜਾਣ ਵਾਲ਼ੇ ਢਾਂਚਿਆਂ ਵਿੱਚੋਂ ਇੱਕ ਬਣ ਗਿਆ ਹੈ। ਇਹ ਪੈਰਿਸ ਵਿਚਲੀ ਸਭ ਤੋਂ ਉੱਚੀ ਇਮਾਰਤ ਹੈ ਅਤੇ ਦੁਨੀਆ ਦੇ ਸਮਾਰਕਾਂ ਵਿੱਚੋਂ ਸਭ ਤੋਂ ਵੱਧ ਲੋਕ ਇੱਥੇ ਫੇਰੀ ਪਾਉਂਦੇ ਹਨ; 2011 ਵਿੱਚ 69.8 ਲੱਖ ਲੋਕ ਇਹਦੇ ਉੱਤੇ ਚੜ੍ਹੇ। ਇਸ ਬੁਰਜ ਦਾ 25 ਕਰੋੜਵਾਂ ਮੁਲਾਕਾਤੀ 2010 ਵਿੱਚ ਆਇਆ।
ਹੀਰਿਆਂ ਦਾ ਹਾਰ
"ਹਾਰ" ਜਾਂ "ਹੀਰਿਆਂ ਦਾ ਹਾਰ" (La Parure) ਗਾਏ ਡੇ ਮੋਪਾਸਾਂ ਦੀ ਇੱਕ ਨਿੱਕੀ ਕਹਾਣੀ ਹੈ। ਇਹ ਪਹਿਲੀ ਵਾਰ 17 ਫਰਵਰੀ 1884 ਨੂੰ ਫਰਾਂਸੀਸੀ ਅਖਬਾਰ ਗਾਲਿਉਸ ਵਿੱਚ ਛਪੀ ਸੀ। ਇਹ ਕਹਾਣੀ ਮੋਪਾਸਾਂ ਦੀ ਬੇਹੱਦ ਮਸ਼ਹੂਰ ਕਹਾਣੀ ਹੈ ਅਤੇ ਆਪਣੇ ਟਵਿਸਟ ਅੰਤ ਲਈ ਪ੍ਰਸਿਧ ਹੈ। ਇਹ ਹੈਨਰੀ ਜੇਮਜ ਦੀ ਕਹਾਣੀ ਪੇਸਟ ਦਾ ਵੀ ਪ੍ਰੇਰਨਾ ਸਰੋਤ ਬਣੀ। ਆਇਰਿਸ਼ ਕੰਪੋਜਰ ਕੋਨੋਰ ਮਿਸ਼ਲ ਨੇ ਸੰਗੀਤਕ ਡਰਾਮੇ ਵਿੱਚ ਰੂਪਾਂਤਰਨ ਕੀਤਾ ਸੀ।
ਗੋਕੁਲਕਾਂਟਾ
ਭੱਦਰਕੰਟ ਜਾਂ ਗੋਕੁਲ ਕਾਂਟਾ (en:Astercantha longifolia)
ਗੋਕੁਲਕਾਂਟਾ
ਇੱਕ ਸਖ਼ਤ, ਕੰਡੇਦਾਰ, ਖਰ੍ਹਵਾ,ਜ਼ਰਾ ਕੁ ਲੰਬੀ ਸਲਾਨਾ ਝਾੜੀਦਾਰ ਪੌਧੇ ਹੈ।ਪੌਧੇ ਦਾ ਤਨਾਂ ਛੋਟਾ ਤੇ ਪਤਲਾ ਹੁੰਦਾ ਹੈ।ਪੌਧੇ ਸਿੱਧਾ ਇੱਕ ਮੀਟਰ ਤੱਕ ਖੜਾ ਉੱਗਦਾ ਹੈ ਪਰ ਵੱਖੀਆਂ ਵਿੱਚ ਕੋਈ ਟਹਿਕਣੀਆਂ ਨਹੀਂ ਹੁੰਦੀਆਂ।ਪੱਤੇ ਸਧਾਰਨ ਪਰ ਲੱਛੇਦਾਰ ਕਿਨਾਰਿਆਂ ਵਾਲੇ ਤੇ ਫੁੱਲ ਗਾਣੇ ਨੀਲੇ ਰੰਗ ਦੇ ਹੁੰਦੇ ਹਨ।ਬੀਜ ਛੋਟੇ, ਪੱਧਰੇ, ਗੋਲ ਤੇ ਗਹਿਰੇ ਲਾਲ ਰੰਗ ਦੇ ਹੁੰਦੇ ਹਨ।ਸਾਰੇ ਪੌਧੇ ਤੇ ਨਰਮ ਵਾਲ ਉੱਗੇ ਰਹਿੰਦੇ ਹਨ।ਸਾਰਾ ਪੌਧੇ ਖ਼ਾਸ ਕਰਕੇ ਪੱਤੇ ਤੇ ਜੜਾਂ ਦਵਾਈਆਂ ਵਿੱਚ ਵਰਤੇ ਜਾਂਦੇ ਹਨ।
ਇਹ ਜੜੀ ਬੂਟੀ ਇੱਕ ਟਾਨਿਕ ਤੇ ਉਤੇਜਨਾ ਪੈਦਾ ਕਰਨ ਵਾਲੀ ਬੂਟੀ ਹੈ।ਪਿਸ਼ਾਬ ਦੇ ਉਤਪਨ ਕਰਨ ਤੇ ਰਿਸਾਵ ਤੇ ਬਰਖਾਸਤ ਕਰਨ ਵਿੱਚ ਸਹਾਈ ਹੈ।
thumbnail|left|ਭੱਖੜੇ ਦੀ ਵੇਲ thumbnail|ਘਾਹ ਵਿੱਚ ਛੁਪਿਆ ਕੰਡੇਦਾਰ ਗੇਂਦਾਕਾਰ ਭੱਖੜੇ ਦਾ ਫਲ
ਹਵਾਲੇ
ਸ਼੍ਰੇਣੀ:ਨਦੀਨ ਸ਼੍ਰੇਣੀ:ਆਯੁਰਵੈਿਦਕ ਦਵਾਈ ਸ਼੍ਰੇਣੀ:ਪੌਦੇ ਸ਼੍ਰੇਣੀ:ਔਸ਼ਧੀ ਪੌਦੇ
ਵਿਤੋਰੀਆ ਸਪੋਰਟਸ ਕਲੱਬ
ਵਿਟੋਰੀਆ ਡੀ ਗੁਇਮਰੇਸ, ਇੱਕ ਮਸ਼ਹੂਰ ਪੁਰਤਗਾਲੀ ਫੁੱਟਬਾਲ ਕਲੱਬ ਹੈ, ਇਹ ਗੁਇਮਰੇਸ, ਪੁਰਤਗਾਲ ਵਿਖੇ ਸਥਿਤ ਹੈ। ਇਹ ਇਸ਼ਤਾਦਿਊ ਡਿ. ਅਲਫੋਨਸੋ ਹੈਨਰਿਕਸ, ਗੁਇਮਰੇਸ ਅਧਾਰਤ ਕਲੱਬ ਹੈ, ਜੋ ਪ੍ਰੀਮੀਅਰਾ ਲੀਗਾ ਵਿੱਚ ਖੇਡਦਾ ਹੈ।
ਬਾਹਰੀ ਕੜੀਆਂ
ਸ਼੍ਰੇਣੀ:ਪੁਰਤਗਾਲ ਦੇ ਫੁੱਟਬਾਲ ਕਲੱਬ
ਜੈ ਸਿੰਘ ਕਨ੍ਹੱਈਆ
ਜੈ ਸਿੰਘ ਕਨ੍ਹੱਈਆ (1712–1793) ਕਨ੍ਹੱਈਆ ਮਿਸਲ ਦਾ ਸੰਸਥਾਪਕ ਅਤੇ ਸਰਦਾਰ ਸੀ। ਉਹ ਆਪਣੀ ਮੌਤ ਤੱਕ ਇਸ ਮਿਸਲ ਦਾ ਸਰਦਾਰ ਰਿਹਾ। ਉਸ ਦੀ ਮੌਤ ਤੋਂ ਬਾਅਦ ਉਸ ਦੀ ਨੂਹ ਸਦਾ ਕੌਰ ਨੇ ਇਸ ਮਿਸਲ ਦੀ ਅਗਵਾਈ ਕੀਤੀ।
ਮੁੱਢਲਾ ਜੀਵਨ
ਜੈ ਸਿੰਘ ਦਾ ਜਨਮ ਕਾਹਨਾ ਨਾਂ ਦੇ ਪਿੰਡ ਵਿੱਚ ਹੋਇਆ ਸੀ, ਲਾਹੌਰ ਤੋਂ 21ਕਿਲੋਮੀਟਰ ਦੂਰ। ਉਹ ਖੁਸ਼ਹਾਲ ਸਿੰਘ ਦਾ ਪੁੱਤਰ ਸੀ, ਜਿਹੜਾ ਕੀ ਲਾਹੌਰ ਵਿੱਚ ਘਾਹ ਅਤੇ ਲੱਕੜ ਵੇਚਦਾ ਸੀ। ਉਸਨੂੰ ਖ਼ਾਲਸਾ ਵਿੱਚ ਨਵਾਬ ਕਪੂਰ ਸਿੰਘ ਨੇ ਸ਼ਾਮਿਲ ਕੀਤਾ। ਉਹ ਅਮਰ ਸਿੰਘ ਕਿੰਗਰਾ ਦੇ ਜੱਥੇ ਵਿੱਚ ਸ਼ਾਮਿਲ ਹੋਇਆ।
ਜ਼ਿਲ ਦੇਲੂਜ਼
ਜੀਲ ਦੇਲਿਊਜ਼ (18 ਜਨਵਰੀ 1925 – 4 ਨਵੰਬਰ 1995) ਫਰਾਂਸੀਸੀ ਦਾਰਸ਼ਨਿਕ ਸੀ ਜਿਸਨੇ, ਸ਼ੁਰੂ 1960ਵਿਆਂ ਤੋਂ ਆਪਣੀ ਮੌਤ ਤੱਕ, ਦਰਸ਼ਨ, ਸਾਹਿਤ, ਫ਼ਿਲਮ, ਅਤੇ ਲਲਿਤ ਕਲਾ ਬਾਰੇ ਪ੍ਰਭਾਵਸ਼ਾਲੀ ਰਚਨਾਵਾਂ ਕੀਤੀਆਂ। ਉਸਦੀਆਂ ਬਹੁਤ ਅਹਿਮ ਪੁਸਤਕਾਂ ਹਨ ਪੂੰਜੀਵਾਦ ਅਤੇ ਸਕਿਜ਼ੋਫੇਰਨੀਆ ਦੀਆਂ ਫੇਲਿਕਸ ਗੁਆਤਾਰੀ ਨਾਲ ਸਾਂਝੇ ਤੌਰ 'ਤੇ ਲਿਖੀਆਂ ਦੋ ਜਿਲਦਾਂ: ਐਂਟੀ-ਇਡੀਪਸ (1972) ਅਤੇ ਹਜ਼ਾਰ ਪਠਾਰ (1980)। ਉਸਦੀ ਤੱਤ-ਮੀਮਾਂਸਾ ਦੀ ਕਿਤਾਬ ਵਖਰੇਵਾਂ ਅਤੇ ਦੁਹਰਾਓ (1968) ਨੂੰ ਬੜੇ ਸਾਰੇ ਵਿਦਵਾਨ ਉਸਦੀ ਸ਼ਾਹਕਾਰ ਰਚਨਾ ਮੰਨਦੇ ਹਨ।
ਜ਼ਿੰਦਗੀ
ਦੇਲਿਊਜ਼ ਪੈਰਿਸ, ਫ਼ਰਾਂਸ ਦੇ ਇੱਕ ਮੱਧ-ਕਲਾਸ ਪਰਿਵਾਰ ਵਿੱਚ ਪੈਦਾ ਹੋਇਆ ਸੀ ਅਤੇ ਆਪਣੀ ਜ਼ਿੰਦਗੀ ਦਾ ਬਹੁਤਾ ਸਮਾਂ ਉਥੇ ਰਿਹਾ ਸੀ। ਉਸ ਨੇ ਆਪਣੀ ਸ਼ੁਰੂਆਤੀ ਪੜ੍ਹਾਈ ਦੂਜਾ ਵਿਸ਼ਵ ਯੁੱਧ ਦੇ ਦੌਰਾਨ ਹਾਰਵ ਕਰਨੋਟ ਸਕੂਲ ਵਿੱਚ ਕੀਤੀ ਸੀ।
ਹਵਾਲੇ
ਸ਼੍ਰੇਣੀ:ਫ਼ਰਾਂਸੀਸੀ ਦਾਰਸ਼ਨਿਕ ਸ਼੍ਰੇਣੀ:20ਵੀਂ ਸਦੀ ਦੇ ਦਾਰਸ਼ਨਿਕ
ਕਿਲਾ ਮੁਲਤਾਨ
thumb|ਸਿ਼ਖਾਂ ਦੁਆਰਾ ਮੁਲਤਾਨ ਦੀ ਜਿੱਤ|300px
ਮੁਲਤਾਨ ਦਾ ਕਿਲ੍ਹਾ ਇੱਕ ਥੇਹ ਉੱਤੇ ਬਣਾਇਆ ਗਿਆ ਸੀ ਜੋ ਇਸ ਨੂੰ ਸ਼ਹਿਰ ਤੋਂ ਪੁਰਾਣੇ ਰਾਵੀ ਦਰਿਆ ਦੇ ਛੱਡੇ ਹੋਏ ਤਲੇ ਦੁਆਰਾ ਵੱਖ ਕਰਦਾ ਸੀ। ਇਸ ਦੇ ਬਣਾਉਣ ਦੀ ਮਿਤੀ ਤਾਂ ਤਹਿ ਨਹੀਂ ਕੀਤੀ ਜਾ ਸਕਦੀ। ਜਦੋਂ ਇਹ ਬਣਿਆ ਤਾਂ ਇਸ ਦਾ ਘੇਰਾ 6600 ਵਰਗ ਫੁੱਟ ਸੀ। ਇਸ ਦੇ ਚਾਰ ਦਰਵਾਜਿਆਂ ਵਿੱਚੋਂ ਹਰੇਕ ਤੇ ਦੋ ਮੁਨਾਰੇ ਸਨ ਅਤੇ ਕੁਲ 46 ਬੁਰਜੀਆਂ ਸਨ। ਦਰਵਾਜਿਆ ਦੇ ਨਾਂ ਹਨ ਦਿੱਲੀ ਦਰਵਾਜ਼ਾ, ਖਿਜਰੀ ਦਰਵਾਜ਼ਾ, ਸਿਖੀ ਦਰਵਾਜ਼ਾ ਤੇ ਰੇਹੜੀ ਦਰਵਾਜ਼ਾ। ਅੰਗਰੇਜ਼ਾਂ ਨੇ 1848 ਵਿੱਚ ਇਹ ਕਿਲ੍ਹਾ ਢਹਿ ਢੇਰੀ ਕਰ ਦਿੱਤਾ। ਪਰੰਤੂ ਅਜੇ ਵੀ ਇਸ ਵਿੱਚ ਇੱਕ ਹਿੰਦੂ ਮੰਦਰ, ਹਜ਼ਰਤ ਬਹਾਉੱਦੀਨ ਜ਼ਕਰੀਆ ਅਤੇ ਸ਼ਾਹ ਰੁਖੇ ਆਲਮ ਦੀਆਂ ਪਵਿੱਤਰ ਇਮਾਰਤਾਂ ਬਚੀਆਂ ਹੋਈਆਂ ਹਨ। ਮਸ਼ਹੂਰ ਕਾਸਿਮ ਬਾਗ ਤੇ ਸਟੇਡੀਅਮ ਇਸ ਅੰਦਰ ਹੀ ਸਥਿਤ ਹਨ।
thumb|ਜ਼ਮਜ਼ਮਾ ਤੋਪ ਜਿਸ ਵਿੱਚ ਇੱਕ ਇੱਕ ਸਿਰ ਦੀ ਕੁਰਬਾਨੀ ਦੇ ਕੇ ਗੋਲੇ ਬਰਸਾਏ ਗਏ,ਇਹ ਤੋਪ ਅਜਕਲ ਲਹੌਰ ਅਜਾਇਬ ਘਰ ਵਿਖੇ ਸੁਸ਼ੋਭਤ ਹੈ।450px
ਮਹਾਰਾਜਾ ਰਣਜੀਤ ਸਿੰਘ ਨੇ ਮੁਲਤਾਨ ਦੇ ਘੇਰੇ ਸਮੇਂ ਕਿਲ੍ਹੇ ਉੱਤੇ ਇਤਿਹਾਸਿਕ ਜ਼ਮਜ਼ਮਾ ਤੋਪ ਨਾਲ ਬੰਬ ਵਰਸਾ ਕੇ ਕਿਲ੍ਹੇ ਦੀ ਦੀਵਾਰ ਤੋੜ ਕੇ ਭਾਂਵੇ ਫਤਿਹ ਹਾਸਲ ਕੀਤੀ ਪਰ ਇਸ ਜੰਗ ਵਿੱਚ ਇਹ ਤੋਪ ਬੁਰੀ ਤਰਾਂ ਵਿਗੜ ਗਈ ਸੀ। ਜਿਸ ਤੋਂ ਜ਼ਾਹਰ ਹੁੰਦਾ ਹੈ ਕਿ ਕਿਲ੍ਹਾ ਕਿਵੇਂ ਮਜ਼ਬੂਤੀ ਨਾਲ ਬਣਾਇਆ ਗਿਆ ਸੀ।
ਜ਼ੀਲੈਂਡੀਆ (ਮਹਾਂਦੀਪ)
ਜ਼ੀਲੈਂਡੀਆ, ਜਿਸ ਨੂੰ ਤਸਮਾਂਤਿਸ ਜਾਂ ਨਿਊਜ਼ੀਲੈਂਡ ਮਹਾਂਦੀਪ ਵੀ ਕਿਹਾ ਜਾਂਦਾ ਹੈ, ਇੱਕ ਗਰਕ ਹੋਇਆ ਮਹਾਂਦੀਪੀ ਟੁਕੜਾ ਹੈ ਜੋ ਲਗਭਗ 8.5-130 ਕਰੋੜ ਸਾਲ ਪਹਿਲਾਂ ਅੰਟਾਰਕਟਿਕਾ ਤੋਂ ਅਤੇ 6-8.5 ਕਰੋੜ ਸਾਲ ਪਹਿਲਾਂ ਆਸਟਰੇਲੀਆ ਤੋਂ ਵੱਖ ਹੋ ਕੇ ਡੁੱਬ ਗਿਆ। ਇਹ ਪੂਰੀ ਤਰ੍ਹਾਂ ਸ਼ਾਇਦ 2.3 ਕਰੋੜ ਸਾਲ ਪਹਿਲਾਂ ਡੁੱਬ ਚੁੱਕਾ ਸੀ ਅਤੇ ਹੁਣ ਵੀ ਇਸ ਦਾ ਬਹੁਤਾ ਹਿੱਸਾ (93%) ਪ੍ਰਸ਼ਾਂਤ ਮਹਾਂਸਾਗਰ ਹੇਠਾਂ ਡੁੱਬਿਆ ਹੋਇਆ ਹੈ।
ਅੰਬ ਦੀ ਚਟਨੀ
ਅੰਬ ਦੀ ਚਟਨੀ ਇੱਕ ਕਿਸਮ ਦੀ ਭਾਰਤੀ ਚਟਨੀ ਹੈ ਜਿਸਨੂੰ ਕੱਚੇ ਅੰਬ ਦੇ ਨਾਲ ਬਣਾਇਆ ਜਾਂਦਾ ਹੈ। ਪੱਕੇ ਅੰਬ ਮਿੱਠੇ ਹੁੰਦੇ ਹੰਨ ਅਤੇ ਇੰਨਾ ਨੂੰ ਚਟਨੀ ਬਣਾਉਣ ਲਈ ਨਹੀਂ ਵਰਤਿਆ ਜਾਂਦਾ ਬਲਕਿ ਕੱਚੇ ਖਾਇਆ ਜਾਂਦਾ ਹੈ।  ਹਰੇ ਅੰਬ ਕੱਚੇ ਹੋਣ ਕਰਕੇ ਸਖਤ ਅਤੇ ਖੱਟੇ ਹੁੰਦੇ ਹੰਨ, ਜਿਸ ਕਾਰਣ ਇੰਨਾਂ ਦੀ ਚਟਨੀ ਬਣਾਈ ਜਾਂਦੀ ਹੈ। ਅੰਬ ਦੀ ਚਟਨੀ ਦਾ ਸੁਆਦ ਖੱਟਾ ਅਤੇ ਸਲੂਣਾ ਹੁੰਦਾ ਹੈ। ਅੰਬ ਨੂੰ ਛਿੱਲਕੇ ਲੂਣ ਅਤੇ ਹਲਦੀ ਅਤੇ ਬਾਕੀ ਮਸਲਿਆਂ ਪਾਕੇ ਤੇਲ ਵਿੱਚ ਉਸਦੇ ਨਰਮ ਹੋਣ ਤੱਕ ਪਕਾਇਆ ਜਾਂਦਾ ਹੈ।
ਅਮਰਿੰਦਰ ਸਿੰਘ ਰਾਜਾ ਵੜਿੰਗ
ਅਮਰਿੰਦਰ ਸਿੰਘ ਰਾਜਾ ਵੜਿੰਗ ਇੱਕ ਪੰਜਾਬੀ ਸਿਆਸਤਦਾਨ ਹੈ। ਇਹ ਕਾਂਗਰਸ ਪਾਰਟੀ ਦਾ ਕਾਰਕੁਨ ਹੈ ਅਤੇ ਗਿੱਦੜਬਾਹਾ ਹਲਕੇ ਤੋਂ ਸਾਬਕਾ ਖ਼ਜ਼ਾਨਾ ਮੰਤਰੀ ਮਨਪ੍ਰੀਤ ਸਿੰਘ ਬਾਦਲ ਨੂੰ ਹਰਾ ਕੇ ਜਿੱਤਿਆ। ਉਹ ਇੰਡੀਅਨ ਯੂਥ ਕਾਂਗਰਸ ਦਾ ਰਾਸ਼ਟਰੀ ਪ੍ਰਧਾਨ ਵੀ ਹੈ।
ਅੰਬ ਦੀ ਚਟਨੀ
ਹਵਾਲੇ
ਸ਼੍ਰੇਣੀ:ਭਾਰਤੀ ਪਕਵਾਨ
ਅਮਰਿੰਦਰ ਸਿੰਘ ਰਾਜਾ ਵੜਿੰਗ
ਹਵਾਲੇ
ਸ਼੍ਰੇਣੀ:ਪੰਜਾਬੀ ਸਿਆਸਤਦਾਨ ਸ਼੍ਰੇਣੀ:ਪੰਜਾਬ ਦੇ ਕੈਬਨਿਟ ਮੰਤਰੀ
ਹਾਸਰਸ ਕਲਾਕਾਰ
ਹਾਸਰਸ ਕਲਾਕਾਰ ਓਹ ਅਦਾਕਾਰ ਜਾਂ ਗਾਇਕ ਹੁੰਦੇ ਹਨ ਜੋ ਹਾਸਰਸੀ ਅਦਾਵਾਂ ਜਾਂ ਗੱਲਾਂ ਆਦਿ ਨਾਲ ਵੇਖਣ ਜਾਂ ਸਣਨ ਵਾਲਿਆਂ ਨੂੰ ਹਸਾ ਕੇ ਓਹਨਾਂ ਦਾ ਮਨੋਰੰਜਨ ਕਰਦੇ ਹਨ।ਪੰਜਾਬ ਵਿੱਚ ਮਰਾਸੀ ਕੌਮ ਇਸ ਪਰੰਪਰਾ ਦੇ ਮੁੱਖ ਕਲਾਕਾਰ ਹੁੰਦੇ ਸਨ ਜੋ ਆਧੁਨਿਕ ਤਕਨੀਕ ਦੇ ਪਸਾਰੇ ਨਾਲ ਲਗਪਗ ਅਲੋਪ ਹੋ ਗਏ ਹਨ।
ਸ਼੍ਰੇਣੀ:ਕਲਾਕਾਰ
ਗੋਦਾਵਰੀ ਮਹਾ ਪੁਸ਼ਕਰਮ
ਗੋਦਾਵਰੀ ਮਹਾ ਪੁਸ਼ਕਰਮ ਕੁੰਭ ਦਾ ਇੱਕ ਖ਼ਾਸ ਮੇਲਾ ਹੈ, ਜੋ 14 ਜੁਲਾਈ 2015 ਤੋਂ ਬਾਰਾਂ ਦਿਨ ਦੀ ਅਵਧੀ ਲਈ ਮਨਾਇਆ ਜਾ ਰਿਹਾ ਹੈ। ਇਹ ਤਿਉਹਾਰ 12-ਸਾਲ ਬਾਅਦ ਗੋਦਾਵਰੀ ਪੁਸ਼ਕਰਮ ਦੇ ਚੱਕਰ ਦੀ 12ਵੀਂ ਵਾਰ, ਹਰ 144 ਸਾਲ ਵਿੱਚ ਇੱਕ ਵਾਰ ਹੁੰਦਾ ਹੈ। ਇਹ ਹਾੜ ਦੇ ਮਹੀਨੇ ਦੀ ਚੌਧਵੀਂ ਤੋਂ ਸ਼ੁਰੂ ਹੁੰਦਾ ਹੈ ਜਦੋਂ ਬ੍ਰਹਸਪਤੀ ਸਿੰਹ ਰਾਸ਼ੀ ਵਿੱਚ ਪਰਵੇਸ਼ ਕਰ ਰਹੀ ਹੁੰਦੀ ਹੈ। ਇਹ ਤਿਉਹਾਰ ਸਿਧਾਂਤਕ ਤੌਰ 'ਤੇ ਸਾਲ ਭਰ ਮਨਾਇਆ ਜਾਂਦਾ ਹੈ, ਜਦੋਂ ਤੱਕ ਗ੍ਰਹਿ ਹੈ, ਉਸ ਰਾਸ਼ੀ ਵਿੱਚ ਰਹਿੰਦਾ ਹੈ, ਪਰ ਪਹਿਲੇ 12 ਦਿਨ ਸਭ ਤੋਂ ਪਵਿੱਤਰ ਮੰਨੇ ਜਾਂਦੇ ਹਨ।   ਤੇਲਗੂ ਭਾਸ਼ਾ ਵਿੱਚ ਇਸ ਨੂੰ ਪੁਸ਼ਕਾਰਾਲੁ ਦਾ ਮੇਲਾ ਵੀ ਕਿਹਾ ਜਾਂਦਾ ਹੈ।
ਜਾਵੇਦ ਸਿੱਦੀਕੀ
ਜਾਵੇਦ ਹਸਨ ਸਿੱਦੀਕੀ (جاوید صدیقی जावेद सिद्दीकी) ਹਿੰਦੀ ਅਤੇ ਉਰਦੂ ਦਾ ਭਾਰਤੀ ਸਕਰੀਨ-ਲੇਖਕ, ਡਾਇਲਾਗ-ਲੇਖਕ ਅਤੇ ਨਾਟਕਕਾਰ ਹੈ।
ਆਪਣੇ ਕਰੀਅਰ ਦੌਰਾਨ, ਸਿਦੀਕੀ ਨੇ ਸਤਿਆਜੀਤ ਰਾਏ ਅਤੇ ਸ਼ਿਆਮ ਬੇਨੇਗਲ ਵਰਗੇ ਸੁਤੰਤਰ ਡਾਇਰੈਕਟਰਾਂ ਤੋਂ ਲੈ ਕੇ ਯਸ਼ ਚੋਪੜਾ ਅਤੇ ਸੁਭਾਸ਼ ਘਈ ਵਰਗੇ ਵਪਾਰਕ ਨਿਰਦੇਸ਼ਕਾਂ ਤੱਕ ਭਾਰਤ ਦੇ ਕੁਝ ਪ੍ਰਮੁੱਖ ਫ਼ਿਲਮਕਾਰਾਂ ਨਾਲ ਕੰਮ ਕੀਤਾ ਹੈ। ਵਪਾਰਕ ਅਤੇ ਕਲਾ ਸਿਨੇਮਾ ਦੋਨੋਂ ਖੇਤਰਾਂ ਵਿੱਚ ਉਹ ਭਾਰਤੀ ਸਿਨੇਮਾ ਦਾ ਇੱਕ ਅਨਿੱਖੜਵਾਂ ਹਿੱਸਾ ਬਣ ਗਿਆ ਹੈ।
ਸਿਦੀਕੀ ਨੇ ਦੋ ਫਿਲਮਫੇਅਰ ਅਵਾਰਡ, ਦੋ ਸਟਾਰ ਸਕ੍ਰੀਨ ਅਵਾਰਡ ਅਤੇ ਇੱਕ ਬੀਐਫਜੇਏ ਅਵਾਰਡ ਜਿੱਤੇ ਹਨ। ਹਾਲ ਹੀ ਵਿਚ, ਉਸ ਨੇ Tumbhi ਨਾਲ ਆਪਣੇ ਸਬੰਧਾਂ ਦੀ ਘੋਸ਼ਣਾ ਕੀਤੀ ਜਿੱਥੇ ਉਹ ਕਲਾਕਾਰਾਂ ਅਤੇ ਉਨ੍ਹਾਂ ਦੀ ਕਲਾਕਾਰੀ ਦੀ ਸਮੀਖਿਆ ਕਰਨਗੇ। (2010)
ਹਵਾਲੇ
ਸ਼੍ਰੇਣੀ:ਉਰਦੂ ਲੇਖਕ
ਤਨੀਸ਼ਾ ਮੁਖਰਜੀ
thumb|ਤਨੀਸ਼ਾ ਮੁਖਰਜੀ ਤਨੀਸ਼ਾ ਮੁਖਰਜੀ (3 ਮਾਰਚ 1978 ਨੂੰ ਜਨਮ) ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ ਹੈ ਜੋ ਮੁੱਖ ਤੌਰ 'ਤੇ ਬਾਲੀਵੁੱਡ ਵਿੱਚ ਕੰਮ ਕਰਦੀ ਹੈ ਅਤੇ ਕੁਝ ਮਰਾਠੀ, ਤੇਲਗੂ ਅਤੇ ਤਮਿਲ ਫਿਲਮਾਂ ਵਿੱਚ ਵੀ ਉਸਨੇ ਅਭਿਨੈ ਕੀਤਾ ਹੈ। ਉਹ ਫਿਲਮ ਨਿਰਮਾਤਾ ਸ਼ੋਮੂ ਮੁਖਰਜੀ ਅਤੇ ਅਭਿਨੇਤਰੀ ਤਨੁਜਾ ਸਮਰਥ ਦੀ ਧੀ ਹੈ ਅਤੇ ਅਭਿਨੇਤਰੀ ਕਾਜੋਲ ਦੀ ਛੋਟੀ ਭੈਣ ਹੈ। ਉਸਨੇ 2003 ਵਿੱਚ ਹਿੰਦੀ ਫ਼ਿਲਮ 'ਸ਼ਸ਼ਸ਼ ...' ਨਾਲ ਸ਼ੁਰੂਆਤ ਕੀਤੀ ਸੀ। ਉਸ ਨੇ ਰਾਮ ਗੋਪਾਲ ਵਰਮਾ ਦੇ ਸਰਕਾਰ ਨਾਲ ਪਹਿਲੀ ਵਾਰ ਹਿੱਟ ਕੀਤਾ ਜਿਸ ਵਿੱਚ ਅਮਿਤਾਭ ਬੱਚਨ ਅਤੇ ਅਭਿਸ਼ੇਕ ਬੱਚਨ ਨਾਲ ਕੰਮ ਕੀਤਾ। ਉਹ 2013 ਵਿਚ ਬਿੱਗ ਬਾਸ ਦੇ ਸੱਤਵੇਂ ਸੀਜ਼ਨ ਵਿਚ ਭਾਗੀਦਾਰ ਬਣ ਚੁੱਕੀ ਹੈ।
ਟੈਲੀਵਿਜਨ
ਉਹ 2013 ਵਿੱਚ ਬਿੱਗ ਬਾਸ ਦੇ ਸੱਤਵੇਂ ਸੀਜ਼ਨ ਵਿੱਚ ਭਾਗ ਲ਼ੈ ਚੁੱਕੀ ਹੈ ਅਤੇ ਉਹ ਫਸਟ ਰਨਰ ਅਪ ਰਹੀ ਸੀ। ਉਹ ਗੈਂਗਸ ਆਫ਼ ਹਸੀਪੁਰ ਵਿੱਚ ਇਕ ਜੱਜ ਵਜੋਂ ਸ਼ਾਮਿਲ ਰਹੀ ਹੈ। 2016 ਵਿੱਚ ਤਨੀਸ਼ਾ ਨੇ ਫੀਅਰ ਫੈਕਟਰ ਵਿੱਚ ਹਿੱਸਾ ਲਿਆ ਸੀ।
ਫ਼ਿਲਮ ਦੀ ਸ਼ੁਰੂਆਤ
ਤਨੀਸ਼ਾ ਨੇ ਬਾਲੀਵੁੱਡ ਵਿੱਚ ਆਪਣਾ ਪਹਿਲਾ ਬਰੇਕ ਫਿਲਮ ਸੱਸਸ਼ਸ਼… 'ਚ ਕਰਨ ਨਾਥ ਨਾਲ ਮਿਲਿਆ। ਵਿਨੈ ਰਾਏ ਦੇ ਉਲਟ ਉਸ ਦੀ ਤਾਮਿਲ ਫਿਲਮ, ਉਨਾਲੇ ਉਨਾਲੇ ਬਾਕਸ ਆਫਿਸ 'ਤੇ ਸਫਲ ਰਹੀ ਅਤੇ ਉਸ ਨੂੰ ਸਰਬੋਤਮ ਡੈਬਿਊ ਅਭਿਨੇਤਰੀ ਦੇ ਵਿਜੇ ਅਵਾਰਡ ਵਿੱਚ ਨਾਮਜ਼ਦਗੀ ਮਿਲੀ। 2005 ਵਿੱਚ, ਉਸ ਨੇ ਨੀਲ ਐਨ ਨਿੱਕੀ ਵਿੱਚ, ਉਦੈ ਚੋਪੜਾ ਦੇ ਉਲਟ, ਨਿੱਕੀ ਬਖਸ਼ੀ ਉਰਫ ਨਿੱਕੀ ਦਾ ਮੁੱਖ ਕਿਰਦਾਰ ਨਿਭਾਇਆ। ਉਸ ਨੇ] ਪੌਪਕਾਰਨ ਖਾਓ ਮਸਤ ਹੋ ਜਾਓ, ਸਰਕਾਰ, ਟੈਂਗੋ ਚਾਰਲੀ ਅਤੇ ਮੈਨੀ ਮੋਰ ਵਰਗੀਆਂ ਫਿਲਮਾਂ 'ਚ ਵੀ ਕੰਮ ਕੀਤਾ।
ਬਿੱਗ ਬੌਸ ਅਤੇ ਹੋਰ ਸਫ਼ਲਤਾ
ਉਸ ਨੇ ਟੈਲੀਵਿਜ਼ਨ ਰਿਐਲਿਟੀ ਸ਼ੋਅ 'ਬਿੱਗ ਬੌਸ 7' ਵਿੱਚ ਹਿੱਸਾ ਲਿਆ ਸੀ ਅਤੇ ਉਹ ਪਹਿਲੀ ਰਨਰ ਅਪ ਰਹੀ ਸੀ। ਬਾਅਦ ਵਿੱਚ, ਉਸ ਨੂੰ ਸਟੈਂਡ-ਅਪ ਕਾਮੇਡੀ ਸ਼ੋਅ ਗੈਂਗਸ ਆਫ਼ ਹਸੀਪੁਰ ਵਿੱਚ ਜੱਜਾਂ ਵਿੱਚੋਂ ਇੱਕ ਵਜੋਂ ਦੇਖਿਆ ਗਿਆ। ਸਾਲ 2016 ਵਿੱਚ, ਤਨੀਸ਼ਾ ਨੇ ਫੀਅਰ ਫੈਕਟਰ: ਖਤਰੋਂ ਕੇ ਖਿਲਾੜੀ ਵਿੱਚ ਹਿੱਸਾ ਲਿਆ ਅਤੇ ਫਾਈਨਲਿਸਟ ਬਣ ਗਈ।
ਹਵਾਲੇ
ਸ਼੍ਰੇਣੀ:ਜਨਮ 1980 ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ ਸ਼੍ਰੇਣੀ:ਬੰਗਾਲੀ ਸਿਨੇਮਾ ਵਿੱਚ ਅਦਾਕਾਰਾਵਾਂ ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ ਸ਼੍ਰੇਣੀ:ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ ਸ਼੍ਰੇਣੀ:ਬੰਗਾਲੀ ਲੋਕ ਸ਼੍ਰੇਣੀ:ਬਿੱਗ ਬੌਸ ਲੜੀ ਦੇ ਪ੍ਰਤੀਯੋਗੀ ਸ਼੍ਰੇਣੀ:ਭਾਰਤੀ ਅਦਾਕਾਰਾਵਾਂ ਸ਼੍ਰੇਣੀ:ਜ਼ਿੰਦਾ ਲੋਕ
ਰਤਨ ਰਾਜਪੂਤ
thumb|ਰਤਨ ਰਾਜਪੂਤ ਰਤਨ ਰਾਜਪੂਤ (ਜਨਮ 20 ਅਪ੍ਰੈਲ 1987) ਇੱਕ ਭਾਰਤੀ ਅਭਿਨੇਤਰੀ ਹੈ ਜੋ ਭਾਰਤੀ ਟੀਵੀ ਸੀਰੀਅਲ ਅਗਲੇ ਜਨਮ ਮੋਹੇ ਬਿਟਿਆ ਹੀ ਕੀਜੋ ਵਿੱਚ 'ਲਾਲੀ' ਅਤੇ ਮਹਾਂਭਾਰਤ ਵਿੱਚ ਅੰਬਾ ਦੇ ਪਾਤਰ ਲਈ ਜਾਣੀ ਜਾਂਦੀ ਹੈ। ਉਸਨੇ ਸਵੰਬਰ ਸੀਜ਼ਨ 3 ਰਤਨ ਕਾ ਰਿਸ਼ਤਾ ਨਾਮਕ ਦ ਬਰਲੋਰਟੇਟ ਦੇ ਇੱਕ ਭਾਰਤੀ ਸੰਸਕਰਣ ਵਿੱਚ ਹਿੱਸਾ ਲਿਆ। ਉਹ ਬਿੱਘ ਬਾਸ ਦੇ ਸੱਤਵੇਂ ਸੀਜ਼ਨ ਵਿੱਚ ਇਕ ਉਮੀਦਵਾਰ ਵੀ ਰਹੀ ਸੀ।
ਹਵਾਲੇ
ਸ਼੍ਰੇਣੀ:ਜਨਮ 1987 ਸ਼੍ਰੇਣੀ:21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ ਸ਼੍ਰੇਣੀ:ਬਿੱਗ ਬੌਸ ਲੜੀ ਦੇ ਪ੍ਰਤੀਯੋਗੀ ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ ਸ਼੍ਰੇਣੀ:ਜ਼ਿੰਦਾ ਲੋਕ ਸ਼੍ਰੇਣੀ:ਪਟਨਾ ਦੀਆਂ ਅਦਾਕਾਰਾਵਾਂ
ਸ਼ਾਨ ਕੋਨਰੀ
ਸਰ ਥਾਮਸ ਸ਼ਾਨ ਕੋਨਰੀ (ਜਨਮ 25 ਅਗਸਤ 1930 - 2020) ਇੱਕ ਸੇਵਾਮੁਕਤ ਸਕਾਟਿਸ਼ ਅਦਾਕਾਰ ਅਤੇ ਨਿਰਮਾਤਾ ਹੈ ਜਿਸ ਨੇ ਇੱਕ ਅਕਾਦਮੀ ਇਨਾਮ, ਦੋ ਬਾੱਫਟਾ ਇਨਾਮ (ਇੱਕ ਬਾੱਫਟਾ ਅਕਾਦਮੀ ਫੈਲੋਸ਼ਿਪ ਇਨਾਮ) ਅਤੇ ਤਿੰਨ ਗੋਲਡਨ ਗਲੋਬ ਇਨਾਮ ਜਿੱਤੇ ਹਨ।
ਕੋਨਰੀ ਜੇਮਸ ਬਾਂਡ ਫ਼ਿਲਮ ਵਿੱਚ ਜੇਮਸ ਬਾਂਡ ਦਾ ਪਾਤਰ ਨਿਭਾਉਣ ਵਾਲਾ ਪਹਿਲਾ ਅਦਾਕਾਰ ਸੀ, ਜੋ 1962 ਅਤੇ 1983 ਦੇ ਦਰਮਿਆਨ ਸੱਤ ਬਾਂਡ ਫ਼ਿਲਮਾਂ ਵਿੱਚ ਸੀ। 1988 ਵਿੱਚ, ਕੋਨਰੀ ਨੇ ਅਨਟੱਚਏਬਲ ਵਿੱਚ ਆਪਣੀ ਭੂਮਿਕਾ ਲਈ ਸਰਬੋਤਮ ਸਹਾਇਕ ਅਦਾਕਾਰ ਲਈ ਅਕੈਡਮੀ ਇਨਾਮ ਜਿੱਤਿਆ। ਉਨ੍ਹਾਂ ਦੇ ਫ਼ਿਲਮ ਕੈਰੀਅਰ ਵਿੱਚ ਮਾਰਨੀ, ਦਿ ਨੇਮ ਆਫ ਦ ਰੋਜ, ਲੀਗ ਆਫ ਐਕਸਟਰਾਓਰਦਨਰੀ ਜੈਂਟਲਮੈਨ, ਇੰਡੀਆਨਾ ਜੋਨਸ ਅਤੇ ਦਿ ਲਾਸਟ ਕਰੁਸੇਡ, ਦ ਹੰਟ ਫਾਰ ਰੈੱਡ ਅਕਤੂਬਰ, ਫਾਈਂਡਿੰਗ ਫਾਰੈਸਟਰ, ਹਾਈਲੈਂਡਰ, ਮਰਡਰ ਓਨ ਦਿ ਓਰੀਐਂਟ ਐਕਸਪ੍ਰੈਸ, ਡਰੈਗਨਹਰਟ, ਅਤੇ ਦ ਰਾਕ ਫ਼ਿਲਮਾਂ ਵਿੱਚ ਕੰਮ ਕੀਤਾ।
ਕੋਨਰੀ ਨੂੰ "ਮਹਾਨ ਲਿਵਿੰਗ ਸਕੌਟ" ਅਤੇ "ਸਕਾਟਲੈਂਡਜ਼ ਗਰੇਟੈਸਟ ਲਿਵਿੰਗ ਕੌਮੀ ਖਜ਼ਾਨਾ" ਮੰਨਿਆ ਗਿਆ ਹੈ। 1989 ਵਿੱਚ, ਉਸ ਨੂੰ ਪੀਪਲ ਮੈਗਜ਼ੀਨ ਦੁਆਰਾ "ਸੈਕਸੀਏਸਟ ਮੈਨ ਅਲਾਈਵ" ਕਿਹਾ ਗਿਆ ਸੀ ਅਤੇ 1999 ਵਿੱਚ ਉਸ ਨੂੰ "ਸੈਕਸੀਏਸਟ ਮੈਨ ਆਫ ਦਿ ਸੈਂਚੁਰੀ" ਕਿਹਾ ਗਿਆ ਸੀ। ਕੋਨਰੀ ਨੂੰ ਫ਼ਿਲਮ ਡਰਾਮਾ ਦੀਆਂ ਸੇਵਾਵਾਂ ਲਈ 2000 ਦੇ ਨਵੇਂ ਸਾਲ ਦੇ ਸਨਮਾਨਾਂ ਵਿੱਚ ਸ਼ਾਮਿਲ ਕੀਤਾ ਗਿਆ ਸੀ।
ਸ਼ੁਰੂਆਤੀ ਜ਼ਿੰਦਗੀ
ਥਾਮਸ ਸ਼ਾਨ ਕੋਨਰੀ, ਜਿਸਦਾ ਨਾਂ ਥਾਮਸ ਉਸੇ ਦਾਦਾ ਦੇ ਨਾਮ ਕਰਕੇ ਰੱਖਿਆ ਗਿਆ ਸੀ, ਦਾ ਜਨਮ 25 ਅਗਸਤ 1930 ਨੂੰ ਫੌਨੇਨਬ੍ਰਿਜ, ਐਡਿਨਬਰਗ, ਸਕਾਟਲੈਂਡ ਵਿੱਚ ਹੋਇਆ ਸੀ। ਉਸਦੀ ਮਾਤਾ, ਯੂਫੇਮੀਆ ਮਕਬੈਨ "ਐਫੀ" (ਨੀ ਮੈਕਲੀਨ), ਇੱਕ ਸਫਾਈ ਵਾਲੀ ਔਰਤ ਸੀ ਅਤੇ ਉਸ ਦੇ ਪਿਤਾ, ਜੋਸਫ਼ ਕੋਨਰੀ, ਇੱਕ ਫੈਕਟਰੀ ਵਿੱਚ ਕਾਮਾ ਸੀ ਅਤੇ ਲਾਰੀ ਦਾ ਡਰਾਈਵਰ ਸੀ। ਉਸਦੇ ਦਾਦਾ ਜੀ ਦੇ ਮਾਪੇ 19ਵੀਂ ਸਦੀ ਦੇ ਅੱਧ ਵਿੱਚ ਆਇਰਲੈਂਡ ਤੋਂ ਸਕਾਟਲੈਂਡ ਆ ਕੇ ਵੱਸ ਗਏ ਸਨ। ਉਸਦੇ ਪਰਿਵਾਰ ਦਾ ਬਾਕੀ ਹਿੱਸਾ ਸਕਾਟਿਸ਼ ਮੂਲ ਦਾ ਸੀ, ਅਤੇ ਉਹਨਾਂ ਦੇ ਪੜਦਾਦਾ-ਪੜਦਾਦੀ ਫ਼ਿਫ਼ਈ (ਆਮ ਤੌਰ ਤੇ, ਭਾਸ਼ਾ ਦੇ ਬੁਲਾਰੇ ਲਈ) ਤੋਂ ਸਕਾਟਿਸ਼ ਗਲੋਬਲ ਸਪੀਕਰ ਸਨ। ਉਸ ਦਾ ਪਿਤਾ ਇੱਕ ਰੋਮਨ ਕੈਥੋਲਿਕ ਸੀ ਅਤੇ ਉਸਦੀ ਮਾਂ ਪ੍ਰੋਟੈਸਟੈਂਟ ਸੀ। thumb|1988 ਅਕੈਡਮੀ  ਇਨਾਮ ਦੌਰਾਨ
ਬਾਹਰੀ ਕੜੀਆਂ
ਸ਼੍ਰੇਣੀ:ਜਨਮ 1930 ਸ਼੍ਰੇਣੀ:ਜ਼ਿੰਦਾ ਲੋਕ ਸ਼੍ਰੇਣੀ:20ਵੀਂ ਸਦੀ ਦੇ ਸਕਾਟਿਸ਼ ਅਦਾਕਾਰ ਸ਼੍ਰੇਣੀ:21ਵੀਂ ਸਦੀ ਦੇ ਸਕਾਟਿਸ਼ ਅਦਾਕਾਰ ਸ਼੍ਰੇਣੀ:ਸਕਾਟਿਸ਼ ਫ਼ਿਲਮੀ ਅਦਾਕਾਰ ਸ਼੍ਰੇਣੀ:ਸਕਾਟਿਸ਼ ਫ਼ਿਲਮ ਨਿਰਮਾਤਾ ਸ਼੍ਰੇਣੀ:ਸਕਾਟਿਸ਼ ਰਾਸ਼ਟਰਵਾਦੀ
ਊਸ਼ਾ ਠਾਕੁਰ
ਊਸ਼ਾ ਠਾਕੁਰ (ਅੰਗ੍ਰੇਜ਼ੀ: Usha Thakur; ਜਨਮ 3 ਫਰਵਰੀ 1966) ਇੱਕ ਭਾਰਤੀ ਸਿਆਸਤਦਾਨ ਅਤੇ ਮੱਧ ਪ੍ਰਦੇਸ਼ ਵਿਧਾਨ ਸਭਾ ਦੀ ਮੈਂਬਰ ਹੈ। ਉਹ ਭਾਰਤੀ ਜਨਤਾ ਪਾਰਟੀ ਨਾਲ ਸਬੰਧਤ ਹੈ। ਉਹ ਮੱਧ ਪ੍ਰਦੇਸ਼ ਸਰਕਾਰ ਵਿੱਚ ਮੌਜੂਦਾ ਕੈਬਨਿਟ ਮੰਤਰੀ ਹੈ।
ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ
ਊਸ਼ਾ ਠਾਕੁਰ ਦਾ ਜਨਮ ਇੰਦੌਰ ਵਿੱਚ ਇੱਕ ਔਸਤ ਮੱਧ-ਵਰਗੀ ਪਰਿਵਾਰ ਵਿੱਚ ਹੋਇਆ ਸੀ। ਉਸਨੇ ਬਚਪਨ ਤੋਂ ਹੀ ਕਵਿਤਾ ਅਤੇ ਹਿੰਦੀ ਸਾਹਿਤ ਵਿੱਚ ਰੁਚੀ ਪੈਦਾ ਕੀਤੀ ਅਤੇ ਬਾਅਦ ਵਿੱਚ ਇਤਿਹਾਸ ਵਿੱਚ ਐਮ.ਏ. ਉਹ ਧਾਰਮਿਕ ਸਮਾਗਮਾਂ ਵਿੱਚ ਭਜਨ ਵੀ ਗਾਉਂਦੀ ਹੈ ਅਤੇ ਔਰਤਾਂ ਬਾਰੇ ਆਪਣੇ ਵਿਚਾਰਾਂ ਬਾਰੇ ਬਹੁਤ ਬੋਲਦੀ ਹੈ।
ਵਿਵਾਦ
ਊਸ਼ਾ ਠਾਕੁਰ ਨੇ ਮੁਸਲਿਮ ਨੌਜਵਾਨਾਂ ਦੇ ਨਵਰਾਤਰਾ ਗਰਬਾ ਸਥਾਨਾਂ 'ਤੇ ਪਾਬੰਦੀ ਲਗਾਉਣ ਦਾ ਸਮਰਥਨ ਕਰਕੇ ਵਿਵਾਦ ਪੈਦਾ ਕੀਤਾ, ਦੋਸ਼ ਲਾਇਆ ਕਿ ਮੁਸਲਿਮ ਨੌਜਵਾਨ ਹਿੰਦੂ ਕੁੜੀਆਂ ਨੂੰ ਇਸਲਾਮ ਵਿਚ ਬਦਲਣ ਦੀ ਚਾਲ ਨਾਲ ਪੇਸ਼ ਕਰਦੇ ਹਨ। ਉਸਨੇ ਆਪਣੇ ਹਲਕੇ ਦੇ ਸਾਰੇ ਗੜਬਾ ਪ੍ਰਬੰਧਕਾਂ ਨੂੰ ਵੀ ਅਪੀਲ ਕੀਤੀ ਕਿ ਉਹ ਆਪਣੇ ਵੋਟਰ ਆਈਡੀ ਦੀ ਵਰਤੋਂ ਕਰਕੇ ਸਾਰੇ ਪ੍ਰਵੇਸ਼ ਕਰਨ ਵਾਲਿਆਂ ਦੀ ਪਛਾਣ ਦੀ ਪੁਸ਼ਟੀ ਕਰਨ।
25 ਸਤੰਬਰ 2015 ਨੂੰ, ਉਸਨੇ ਕਿਹਾ ਕਿ ਜੇਕਰ ਮੁਸਲਮਾਨ ਕੁਰਬਾਨੀ ਤਿਉਹਾਰ ਦੀ ਕਦਰ ਕਰਦੇ ਹਨ ਤਾਂ ਉਨ੍ਹਾਂ ਨੂੰ ਬੱਕਰੇ ਦੀ ਬਜਾਏ ਆਪਣੇ ਪੁੱਤਰਾਂ ਦੀ ਬਲੀ ਦੇਣੀ ਚਾਹੀਦੀ ਹੈ।
ਹਵਾਲੇ
ਸ਼੍ਰੇਣੀ:ਜਨਮ 1966 ਸ਼੍ਰੇਣੀ:ਜ਼ਿੰਦਾ ਲੋਕ
ਮੈਟਾਮੌਰਫਸਿਸ (ਮਹਾਂਕਾਵਿ)
ਮੈਟਾਮੌਰਫਸਿਸ  (Metamorphoseon libri: "ਮੈਟਾਮੌਰਫਸਿਸ ਦੀਆਂ ਕਿਤਾਬਾਂ") ਪ੍ਰਾਚੀਨ ਰੋਮਨ ਕਵੀ ਓਵਿਡ ਦੀ ਰਚੀ ਲਾਤੀਨੀ ਬਿਰਤਾਂਤਕ ਕਵਿਤਾ ਹੈ ਜਿਸ ਨੂੰ ਉਹ ਆਪਣੀ ਸ਼ਾਹਕਾਰ ਰਚਨਾ ਕਹਿੰਦਾ ਸੀ।
ਹਵਾਲੇ
ਸ਼੍ਰੇਣੀ:ਲਾਤੀਨੀ ਸਾਹਿਤ ਸ਼੍ਰੇਣੀ:ਬਿਰਤਾਂਤਿਕ ਕਵਿਤਾਵਾਂ
ਬੀਬੋ ਭੂਆ
ਬੀਬੋ ਭੂਆ ਹਾਸਰਸ ਕਲਾਕਾਰ ਭਗਵੰਤ ਮਾਨ ਦੁਆਰਾ ਰਚਿਆ ਇੱਕ ਹਾਸਰਸ ਕਿਰਦਾਰ ਹੈ। ਇਹ ਇੱਕ ਬਜ਼ੁਰਗ ਪੇਂਡੂ ਔਰਤ ਹੈ। ਇਸ ਕਿਰਦਾਰ ਨੂੰ ਭਗਵੰਤ ਮਾਨ ਤੋਂ ਇਲਾਵਾ ਹੋਰਨਾਂ ਦੁਆਰਾ ਵੀ ਪੇਸ਼ ਕੀਤਾ ਜਾਂਦਾ ਹੈ।
ਹਵਾਲੇ
ਸ਼੍ਰੇਣੀ:ਪੰਜਾਬੀ ਹਾਸਰਸ ਕਿਰਦਾਰ
ਨਾਮ
ਨਾਮ ਕਿਸੇ ਕਲਾਸ ਜਾਂ ਸ਼੍ਰੇਣੀ ਦੀਆਂ ਚੀਜ਼ਾਂ, ਜਾਂ ਇੱਕ ਸਿੰਗਲ ਚੀਜ, ਕਿਸੇ ਵੀ ਵਿਸ਼ੇਸ਼ਤਾ ਜਾਂ ਕਿਸੇ ਦਿੱਤੇ ਪ੍ਰਸੰਗ ਦੇ ਬਾਰੇ ਦੱਸ ਸਕਦੇ ਹਨ। ਨਾਮ ਦੁਆਰਾ ਪਛਾਣੀਆਂ ਗਈਆਂ ਹਸਤੀ ਨੂੰ ਇਸਦੇ ਤਰਕ ਕਿਹਾ ਜਾਂਦਾ ਹੈ। ਇੱਕ ਨਿੱਜੀ ਨਾਮ ਇੱਕ ਵਿਸ਼ੇਸ਼ ਵਿਅਕਤੀਗਤ ਮਨੁੱਖ ਪਛਾਣਦਾ ਹੈ, ਜ਼ਰੂਰੀ ਤੌਰ ਤੇ ਵਿਲੱਖਣ ਨਹੀਂ। ਕਿਸੇ ਵਿਸ਼ੇਸ਼ ਇਕਾਈ ਦਾ ਨਾਂ ਕਈ ਵਾਰੀ ਸਹੀ ਨਾਮ ਕਿਹਾ ਜਾਂਦਾ ਹੈ (ਹਾਲਾਂਕਿ ਇਸ ਸ਼ਬਦ ਦਾ ਦਾਰਸ਼ਨਿਕ ਅਰਥ ਵੀ ਹੈ) ਅਤੇ ਇਹ ਹੈ ਕਿ ਜਦੋਂ ਕੇਵਲ ਇੱਕ ਸ਼ਬਦ ਹੈ, ਇੱਕ ਸਹੀ ਨਾਮ। ਹੋਰ ਨਾਂਵਾਂ ਨੂੰ ਕਈ ਵਾਰੀ "ਆਮ ਨਾਂ" ਜਾਂ (ਪੁਰਾਣਾ) "ਆਮ ਨਾਂ" ਕਿਹਾ ਜਾਂਦਾ ਹੈ। ਕਿਸੇ ਵਿਅਕਤੀ, ਜਗ੍ਹਾ ਜਾਂ ਚੀਜ਼ ਨੂੰ ਇੱਕ ਨਾਮ ਦਿੱਤਾ ਜਾ ਸਕਦਾ ਹੈ; ਉਦਾਹਰਨ ਲਈ, ਮਾਪੇ ਆਪਣੇ ਬੱਚੇ ਨੂੰ ਇੱਕ ਨਾਂ ਦੇ ਸਕਦੇ ਹਨ ਜਾਂ ਇੱਕ ਵਿਗਿਆਨੀ ਇੱਕ ਤੱਤ ਨੂੰ ਇੱਕ ਨਾਮ ਦੇ ਸਕਦਾ ਹੈ।
ਅਨੁਵਾਦ ਕਰਦੇ ਸਮੇਂ ਸਾਵਧਾਨੀ ਵਰਤਣੀ ਚਾਹੀਦੀ ਹੈ, ਕਿਉਂਕਿ ਇੱਕ ਭਾਸ਼ਾ ਇੱਕ ਕਿਸਮ ਦੇ ਨਾਮ ਨੂੰ ਦੂਜੇ ਨਾਲੋਂ ਜਿਆਦਾ ਤਰਜੀਹ ਦੇ ਸਕਦੀ ਹੈ। ਮਿਸਾਲ ਦੇ ਤੌਰ ਤੇ, ਫ੍ਰੈਂਚ ਕਈ ਵਾਰ ਅਰਸਟੋਟਲ ਨੂੰ "ਲੇ ਸਟਗਿਰਾਈਟ" ਦੇ ਤੌਰ ਤੇ ਕਹਿੰਦੇ ਹਨ ਜਿਵੇਂ ਕਿ ਉਸਦੇ ਜਨਮ ਸਥਾਨ ਦੀ ਇੱਕ ਸ਼ਬਦ-ਜੋੜ ਹੈ, ਅਤੇ ਅੰਗਰੇਜ਼ੀ ਬੋਲਣ ਵਾਲੇ ਅਕਸਰ ਸ਼ੇਕਸਪੀਅਰ ਨੂੰ "ਬਾਰਡ" ਕਹਿੰਦੇ ਹਨ, ਉਸਨੂੰ ਭਾਸ਼ਾ ਦੀ ਇੱਕ ਵਧੀਆ ਲੇਖਕ ਵਜੋਂ ਜਾਣੇ ਜਾਂਦੇ ਹਨ।
ਨਾਮਕਰਣ ਸੰਮੇਲਨ
ਨਾਮਕਰਨ ਸੰਮੇਲਨ ਇੱਕ ਖੇਤਰ ਵਿੱਚ ਨਾਮਾਂ ਨੂੰ ਵਿਵਸਥਿਤ ਕਰਨ ਦਾ ਇੱਕ ਯਤਨ ਹੈ ਤਾਂ ਜੋ ਉਹ ਨਿਰਪੱਖਤਾ ਨਾਲ ਇਸੇ ਤਰਾਂ ਦੀ ਜਾਣਕਾਰੀ ਜਨਤਕ ਤੌਰ 'ਤੇ ਪ੍ਰਗਟ ਕਰ ਸਕਣ।
ਕਈ ਮੁੱਖ ਨਾਮਾਂਕਣ ਸੰਮੇਲਨਾਂ ਵਿੱਚ ਸ਼ਾਮਲ ਹਨ:
ਕਿਸੇ ਸ਼ਹਿਰ ਦੇ ਅੰਦਰ ਸੜਕਾਂ ਦੇ ਨਾਮ ਨਾਮਾਂਕਣ ਦੀ ਪ੍ਰਵਾਨਗੀ ਦੀ ਪਾਲਣਾ ਕਰ ਸਕਦੇ ਹਨ; ਕੁਝ ਉਦਾਹਰਣਾਂ ਵਿੱਚ ਸ਼ਾਮਲ ਹਨ:
ਦੂਜੀਆਂ ਸਭਿਆਚਾਰਾਂ ਵਿੱਚ, ਨਾਮ ਵਿੱਚ ਨਿਵਾਸ ਸਥਾਨ, ਜਾਂ ਜਨਮ ਦੀ ਜਗ੍ਹਾ ਸ਼ਾਮਲ ਹੋ ਸਕਦਾ ਹੈ। ਰੋਮੀ ਨਾਮਕਰਣ ਸੰਮੇਲਨ ਨੇ ਸਮਾਜਿਕ ਦਰਜਾ ਦਿੱਤਾ ਹੈ।
ਬਹੁਤ ਸਾਰੇ ਨੰਬਰ (ਜਿਵੇਂ ਕਿ ਬੈਂਕ ਖਾਤਿਆਂ, ਸਰਕਾਰੀ ID, ਕ੍ਰੈਡਿਟ ਕਾਰਡ ਆਦਿ) ਬੇਤਰਤੀਬ ਨਹੀਂ ਹੁੰਦੇ, ਪਰ ਇੱਕ ਅੰਦਰੂਨੀ ਢਾਂਚਾ ਅਤੇ ਸੰਮੇਲਨ ਹੁੰਦੇ ਹਨ। ਅਸਲ ਵਿੱਚ ਨਾਮ ਜਾਂ ਨੰਬਰ ਦੇਣ ਵਾਲੀਆਂ ਸਾਰੀਆਂ ਸੰਸਥਾਵਾਂ ਇਨ੍ਹਾਂ ਪਛਾਣਕਰਤਾਵਾਂ ਨੂੰ ਪੈਦਾ ਕਰਨ ਦੇ ਕੁਝ ਸੰਮੇਲਨ ਦੀ ਪਾਲਣਾ ਕਰੇਗੀ। ਏਅਰ ਲਾਈਨ ਫਲਾਈਟ ਨੰਬਰ, ਸਪੇਸ ਸ਼ੱਟਲ ਫਲਾਈਟ ਨੰਬਰ, ਫੋਨ ਨੰਬਰ ਵੀ ਸਾਰੇ ਅੰਦਰੂਨੀ ਸੰਮੇਲਨ ਹਨ।
ਜਾਨਵਰ ਦੁਆਰਾ ਵਰਤੇ ਗਏ ਨਾਮ
ਵਿਅਕਤੀਗਤ ਨਾਂਵਾਂ ਦੀ ਵਰਤੋਂ ਇਨਸਾਨਾਂ ਲਈ ਵਿਲੱਖਣ ਨਹੀਂ ਹੈ। ਡੌਲਫਿੰਸ ਅਤੇ ਗ੍ਰੀਨ-ਰੰਮਪਡ ਪੈਰੇਟਲੇਟਸ ਵੀ ਸੰਕੇਤਕ ਨਾਂ ਦੀ ਵਰਤੋਂ ਕਰਦੇ ਹਨ, ਜਿਵੇਂ ਕਿ ਹਾਲ ਹੀ ਦੇ ਖੋਜਾਂ ਦੁਆਰਾ ਦਿਖਾਇਆ ਗਿਆ ਹੈ। ਵਿਅਕਤੀਗਤ ਡਾਲਫਿਨਾਂ ਦੀ ਵੱਖਰੀ ਸੀਟੀ ਹੈ, ਜਿਸ ਲਈ ਉਹ ਜਵਾਬ ਦੇਣਗੇ ਜਦੋਂ ਵੀ ਸਪਸ਼ਟ ਕਰਨ ਲਈ ਕੋਈ ਹੋਰ ਜਾਣਕਾਰੀ ਨਹੀਂ ਹੈ ਕਿ ਕਿਹੜੇ ਡਾਲਫਿਨ ਦਾ ਹਵਾਲਾ ਦਿੱਤਾ ਜਾ ਰਿਹਾ ਹੈ।
ਹਵਾਲੇ
ਸ਼੍ਰੇਣੀ:ਨਾਮ
ਇਸ਼ਤਾਦਿਊ ਡਿ. ਅਲਫੋਨਸੋ ਹੈਨਰਿਕਸ
'''ਇਸ਼ਤਾਦਿਊ ਡਿ. ਅਲਫੋਨਸੋ ਹੈਨਰਿਕਸ ਭਾਵ ਡਰੈਗਨ ਦਾ ਸਟੇਡੀਅਮ''' ਗੁਇਮਰੇਸ, ਪੁਰਤਗਾਲ ਵਿੱਚ ਪੈਂਦਾ ਇੱਕ ਫੁੱਟਬਾਲ ਸਟੇਡੀਅਮ ਹੈ। ਇਹ ਵਿਟੋਰੀਆ ਡੀ ਗੁਇਮਰੇਸ ਦਾ ਘਰੇਲੂ ਮੈਦਾਨ ਹੈ, ਜਿਸ ਵਿੱਚ 30,165 ਲੋਕਾਂ ਦੇ ਬੈਠਣ ਦੀ ਸਮਰੱਥਾ ਹੈ।
ਸੰਮਨ
ਸੰਮਨ ਜਾਬਤਾ ਫੋਜਦਾਰੀ ਸੰਘਤਾ ੧੯੭੩ ਦੀ ਧਾਰਾ 61 ਤੋ 69 ਤੱਕ ਸੰਮਨ ਦੀ ਕਾਰਵਾਈ ਬਾਰੇ ਦਸਿਆ ਗਿਆ ਹੈ। ਇਹ ਇੱਕ ਫ਼ਾਰਮ ਹੁੰਦਾ ਹੈ ਜਿਹੜਾ ਅਦਾਲਤ ਦੁਆਰਾ ਜਾਰੀ ਕੀਤਾ ਜਾਂਦਾ ਹੈ ਇੱਕ ਵਿਅਕਤੀ ਨੂੰ ਜੱਜ ਸਾਹਮਣੇ ਪੇਸ ਹੋਣ ਲਈ। ਇਹ ਸੰਮਨ ਲਿਖਤੀ ਹੋਣਾ ਚਾਹੀਦਾ ਹੈ ਤੇ ਇਸਦੀ ਦੋ ਕਾਪੀਆ ਦੀ ਨਕਲ ਅਤੇ ਅਦਾਲਤ ਦੇ ਪ੍ਰਾਧਨ ਅਧਿਕਾਰੀ ਦੁਆਰਾ ਦਸਤਖਤ ਹੋਣਾ ਚਾਹੀਦਾ ਹੈ। ਇਸ ਉਪਰ ਅਦਾਲਤ ਮੋਹਰ ਹੋਣੀ ਜਰੂਰੀ ਹੈ.ਜੇਕਰ ਇਹ ਸਾਰਾ ਕੁਝ ਸੰਮਨ ਉਪਰ ਨਹੀਂ ਹੋਵੇਗਾ ਤਾ ਉਸਨੂੰ ਗਲਤ ਮੰਨਿਆ ਜਾਵੇਗਾ। ਇਸ ਵਿੱਚ ਅਦਾਲਤ ਦੀ ਜਗਾ, ਤਰੀਕ, ਅਤੇ ਸਮਾ ਦਸਿਆ ਹੁੰਦਾ ਹੈ.ਹਰ ਇੱਕ ਸੰਮਨ ਧਾਰਾ 62 ਦੇ ਅੰਦਰ ਪੁਲਿਸ ਅਫ਼ਸਰ ਦੁਆਰਾ ਦਿਤਾ ਜਾਂਦਾ ਹੈ ਅਤੇ ਜੇ ਹੋ ਸਕੇ ਤਾ ਇਹ ਵਿਅਕਤੀ ਨੂੰ ਨਿਜੀ ਤੋਰ ਤੇ ਦਿਤਾ ਜਾਂਦਾ ਹੈ ਅਤੇ ਇਸਦੀ ਦੂਸਰੀ ਨਕਲ ਕਾਪੀ ਉਪਰ ਵਿਅਕਤੀ ਦੇ ਦਸਤਖ਼ਤ ਕਰਵਾਏ ਜਾਂਦੇ ਹਨ। ਧਾਰਾ 64 ਅਨੁਸਾਰ ਜੇਕਰ ਵਿਅਕਤੀ ਘਰ ਨਾ ਮਿਲੇ ਤਾ ਸੰਮਨ ਦੀ ਨਕਲ ਕਾਪੀ ਉਸਦੇ ਘਰ ਕਿਸੇ ਹੋਰ ਵਿਅਕਤੀ ਨੂੰ ਦਿਤੀ ਜਾਂਦੀ ਹੈ। ਧਾਰਾ 65 ਅਨੁਸਾਰ ਜੇਕਰ ਸੰਮਨ ਕਿਸੇ ਤਰੀਕੇ ਨਾਲ ਨਹੀਂ ਦਿਤਾ ਜਾ ਰਿਹਾ ਹੈ ਤਾ ਸੰਮਨ ਦੇਣ ਵਾਲਾ ਅਫ਼ਸਰ ਸੰਮਨ ਦੀ ਨਕਲ ਕਾਪੀ ਵਿਅਕਤੀ ਦੇ ਘਰ ਚਿਪਕਾ ਦੇਵੇਗਾ ਅਤੇ ਅਦਾਲਤ ਮੰਨ ਲਵੇਗੀ ਕਿ ਸੰਮਨ ਉਸਨੂੰ ਹੋ ਗਿਆ ਹੈ।
ਵਰਗ ਮੂਲ
ਗਣਿਤ ਵਿੱਚ a ਦਾ ਵਰਗਮੂਲ ਇੱਕ ਨੰਬਰ y ਹੈ ਕਿ y2 = a ਜਾਂ ਕਿਸੇ ਨੰਬਰ y ਦਾ ਵਰਗ a ਹੈ। (ਕਿਸੇ ਨੰਬਰ ਨੂੰ ਆਪਣੇ ਆਪ ਨਾਲ ਗੁਣਾ ਕਰਨ ਤੇ ਜੋ ਨੰਬਰ ਮਿਲਦਾ ਹੈ ਉਹ ਵਰਗ ਹੁੰਦਾ ਹੈ ਜਾਂ y × y) ਉਦਾਹਰਨ ਲਈ 16 ਦਾ ਵਰਗਮੂਲ 4 ਅਤੇ −4 ਹਨ। 42 = (−4)2 = 16.
ਪ੍ਰਿੰਸੀਪਲ ਵਰਗਮੂਲ
1, 4, 9, 16,... ਆਦਿ ਦਾ ਵਰਗਮੂਲ ਤਾਂ ਪੂਰਨ ਅੰਕ ਹੈ ਪਰ ਬਾਕੀ ਦਾ ਵਰਗਮੂਲ ਅਸ਼ਾਂਤ ਪ੍ਰਿਮੇਯ ਸੰਖਿਆ ਹੈ। ਨੋਟ: ਕੁਝ ਦੇ ਵਰਗਮੂਲ ਇਸ ਤਰ੍ਹਾਂ ਹਲ ਕੀਤੇ ਜਾ ਸਕਦੇ ਹਨ: ; ; and.
ਢੰਗ
ਕਿਸੇ ਸੰਖਿਆ ਦਾ ਵਰਗਮੂਲ ਪਤਾ ਕਰਨ ਲਈ ਹੇਠ ਲਿਖੀ ਵਿਧੀ ਹੈ।
1 2. 3 4 / \/ 01 52.27 56 01 1*1 <= 1 < 2*2 x = 1 01 y = x*x = 1*1 = 1 00 52 22*2 <= 52 < 23*3 x = 2 00 44 y = (20+x)*x = 22*2 = 44 08 27 243*3 <= 827 < 244*4 x = 3 07 29 y = (240+x)*x = 243*3 = 729 98 56 2464*4 <= 9856 < 2465*5 x = 4 98 56 y = (2460+x)*x = 2464*4 = 9856 00 00 ਇਹ ਇੱਥੇ ਸਮਾਪਤ ਹੈ ਅਤੇ ਉੱਤਰ ਹੈ: 12.34
1. 4 1 4 2 / \/ 02.00 00 00 00 02 1*1 <= 2 < 2*2 x = 1 01 y = x*x = 1*1 = 1 01 00 24*4 <= 100 < 25*5 x = 4 00 96 y = (20+x)*x = 24*4 = 96 04 00 281*1 <= 400 < 282*2 x = 1 02 81 y = (280+x)*x = 281*1 = 281 01 19 00 2824*4 <= 11900 < 2825*5 x = 4 01 12 96 y = (2820+x)*x = 2824*4 = 11296 06 04 00 28282*2 <= 60400 < 28283*3 x = 2 ਇਹ ਇੱਥੇ ਸਮਾਪਤ ਨਹੀਂ ਹੁੰਦੀ ਹੈ: 2 ਦਾ ਵਰਗਮੂਲ 1.4142 ਹੈ
ਹਵਾਲੇ
ਸ਼੍ਰੇਣੀ:ਹਿਸਾਬ
ਕੀੜੀਸ਼ਾਹੀ
ਕੀੜੀਸ਼ਾਹੀ ਭਾਰਤੀ ਪੰਜਾਬ ਦੇ ਤਰਨਤਾਰਨ ਜ਼ਿਲ੍ਹੇ ਦੇ ਬਲਾਕ ਖਡੂਰ ਸਾਹਿਬ ਦਾ ਇੱਕ ਪਿੰਡ ਹੈ।
ਹਵਾਲੇ
ਸ਼੍ਰੇਣੀ:ਤਰਨਤਾਰਨ ਜ਼ਿਲ੍ਹੇ ਦੇ ਪਿੰਡ ਸ਼੍ਰੇਣੀ:ਬਲਾਕ ਖਡੂਰ ਸਾਹਿਬ ਦੇ ਪਿੰਡ
ਹਾਸਰਸ
ਹਾਸਰਸ ਮਨੋਰੰਜਨ ਦੀ ਇੱਕ ਵੰਨਗੀ ਹੈ ਜਿਸਦਾ ਮਕਸਦ ਹੱਸਣਾ ਅਤੇ ਹਸਾਉਣਾ ਹੁੰਦਾ ਹੈ। ਹੱਸਣਾ ਇੱਕ ਕਸਰਤ ਵੀ ਹੈ ਅਤੇ ਸਿਹਤ ਲਈ ਲਾਹੇਵੰਦ ਹੈ। ਹਾਸਰਸ ਕਲਾਕਾਰ ਅਜੀਬ ਅਦਾਵਾਂ, ਗੱਲਾਂ, ਚੁਟਕਲਿਆਂ ਆਦਿ ਨਾਲ ਵੇਖਣ ਜਾਂ ਸੁਣਨ ਵਾਲਿਆਂ ਨੂੰ ਹਸਾਉਂਦੇ ਹਨ।
ਜ਼ਮਜ਼ਮਾ ਤੋਪ
ਹਵਾਲੇ
ਸ਼੍ਰੇਣੀ:ਸਿੱਖ ਇਤਿਹਾਸ
ਰਿੰਗ ਟੋਪੋਲੌਜੀ
ਰਿੰਗ ਟੋਪੋਲੌਜੀ ਇੱਕ ਤਰਾਂ ਦੀ ਨੈੱਟਵਰਕ ਦੀ ਕਿਸਮ ਹੁੰਦੀ ਹੈ। ਇਸ ਨੈੱਟਵਰਕ ਵਿੱਚ ਸਾਰੇ ਕੰਪਿਊਟਰ ਰਿੰਗ ਦੀ ਸ਼ਕਲ ਦੀ ਤਰਾਂ ਜੁੜੇ ਹੁੰਦੇ ਹਨ।ਇਸ ਵਿੱਚ ਹਰੇਕ ਨੋਡ ਦੇ ਹੋਰ ਨੋਡਸ ਨਾਲ ਜੋੜਿਆ ਹੁੰਦਾ ਹੈ।ਇਸ ਨੈੱਟਵਰਕ ਵਿੱਚ ਵਿੱਚ ਕੋਈ ਮੁੱਖ ਨੋਡ ਜਾ ਹਬ ਨਹੀਂ ਹੁੰਦਾ ਹੈ।ਡਾਟਾ ਟ੍ਰਾਂਸਫ਼ਰ ਕਰਨ ਸਮੇਂ ਹਰ ਨੋਡ ਅੈਡਰੈੱਸ ਵੈਰੀਫਾਈ ਕਰਦਾ ਹੈ।ਜੇ ਡਾਟਾ ਉਸੇ ਨੋਡ ਲਈ ਹੋਵੇ ਤਾ ਡਾਟਾ ਟ੍ਰਾਂਸਫ਼ਰ ਹੋ ਜਾਂਦਾ ਹੈ ਨਹੀਂ ਤਾ ਡਾਟਾ ਟ੍ਰਾਂਸਫ਼ਰ ਨਹੀਂ ਹੁੰਦਾ।
ਰਿੰਗ ਟੋਪੋਲੌਜੀ ਦੀਆਂ ਲਾਭ ਤੇ ਹਾਨੀਆਂ
ਲਾਭ:-
ਜੇ ਕੰਪਿਊਟਰ ਬੰਦ ਹੈ ਤਾਂ ਵੀ ਨੈੱਟਵਰਕ ਚਾਲੂ ਰਿਹੰਦਾ ਹੈ।
ਹਾਨੀਆਂ:-
ਜਿੰਨੇ ਜ਼ਿਆਦਾ ਨੋਡ ਹੋਣਗੇ ਲੋਡਿੰਗ ਵਿੱਚ ਵੀ ਉਹਨਾ ਹੀ ਸਮਾਂ ਲਗੇਗਾ।
ਰਿੰਗ ਟੋਪੋਲੌਜੀ ਨੈੱਟਵਰਕ ਨੂ ਚਲਾਉਣ ਲਈ ਬਹੁਤ ਗੁੰਝਲਦਾਰ ਸਾਫਟਵੇਅਰ ਦੀ ਜ਼ਰੂਰਤ ਪੈਂਦੀ ਹੈ।
ਸ਼੍ਰੇਣੀ:ਨੈੱਟਵਰਕ ਟੋਪੋਲੋਜੀ ਸ਼੍ਰੇਣੀ:ਨੈੱਟਵਰਕ ਆਰਕੀਟੈਕਚਰ
ਪ੍ਰੀਮੀਅਰ ਲੀਗ
ਪ੍ਰੀਮੀਅਰ ਲੀਗ (ਜਾਂ ਇੰਗਲਿਸ਼ ਪ੍ਰੀਮੀਅਰ ਲੀਗ) ਇੰਗਲਿਸ਼ ਫੁੱਟਬਾਲ ਲੀਗ ਸਿਸਟਮ ਦਾ ਸਿਖਰ ਪੱਧਰ ਹੈ। 20 ਕਲੱਬਾਂ ਦੁਆਰਾ ਇਹ ਮੁਕਾਬਲਾ, ਇਹ ਇੰਗਲਿਸ਼ ਫੁੱਟਬਾਲ ਲੀਗ (ਈਐਫਐਲ) ਦੇ ਨਾਲ ਤਰੱਕੀ ਅਤੇ ਵਾਪਸੀ ਦੇ ਪ੍ਰਬੰਧ 'ਤੇ ਕੰਮ ਕਰਦਾ ਹੈ।
1888 ਵਿੱਚ ਸਥਾਪਿਤ ਕੀਤੀ ਗਈ ਫੁੱਟਬਾਲ ਲੀਗ ਤੋਂ ਦੂਰ ਹੋਣ ਲਈ, ਫੁੱਟਬਾਲ ਲੀਗ ਫਸਟ ਡਿਵੀਜ਼ਨ ਵਿੱਚ ਕਲੱਬਾਂ ਦੇ ਫੈਸਲੇ ਤੋਂ ਬਾਅਦ 20 ਫ਼ਰਵਰੀ 1992 ਨੂੰ ਇਹ ਮੁਕਾਬਲਾ ਐਫ.ਏ. ਪ੍ਰੀਮੀਅਰ ਲੀਗ ਦੇ ਰੂਪ ਵਿੱਚ ਬਣਾਇਆ ਗਿਆ ਸੀ ਅਤੇ ਇੱਕ ਸ਼ਾਨਦਾਰ ਟੈਲੀਵਿਜ਼ਨ ਅਧਿਕਾਰ ਸਮਝੌਤੇ ਦਾ ਫਾਇਦਾ ਉਠਾਉਣਾ ਸੀ। 2013-14 ਦੇ ਤੌਰ 'ਤੇ ਇਹ ਸੌਦਾ £ 1 ਬਿਲੀਅਨ ਸਾਲਾਨਾ ਸੀ, ਜਿਸ ਵਿੱਚ ਬੀਐਸਸੀਬੀ ਅਤੇ ਬੀ ਟੀ ਗਰੁੱਪ ਨੇ ਕ੍ਰਮਵਾਰ 116 ਅਤੇ 38 ਗੇਮਾਂ ਦੇ ਪ੍ਰਸਾਰਣ ਕਰਨ ਲਈ ਘਰੇਲੂ ਹੱਕ ਪ੍ਰਾਪਤ ਕੀਤੇ। ਲੀਗ ਹਰ ਸਾਲ € 2.2 ਬਿਲੀਅਨ ਪ੍ਰਤੀ ਘਰੇਲੂ ਅਤੇ ਅੰਤਰਰਾਸ਼ਟਰੀ ਟੈਲੀਵਿਜ਼ਨ ਅਧਿਕਾਰਾਂ ਵਿੱਚ ਬਣਾਉਂਦਾ ਹੈ। ਸਾਲ 2014-15 ਵਿਚ, ਟੀਮਾਂ ਨੂੰ 2016-17 ਵਿੱਚ 1.6 ਅਰਬ ਪੌਂਡ ਦੀ ਆਮਦਨ, 2.4 ਪ੍ਰਤਿਸ਼ਤੀ ਤੇਜ਼ੀ ਨਾਲ ਵਧ ਕੇ 2.4 ਅਰਬ ਡਾਲਰ ਕਰ ਦਿੱਤਾ ਗਿਆ।
ਪ੍ਰੀਮੀਅਰ ਲੀਗ ਸੰਸਾਰ ਵਿੱਚ ਸਭ ਤੋਂ ਵੱਧ ਵੇਖਣ ਵਾਲੀ ਸਪੋਰਟਸ ਲੀਗ ਹੈ, 212 ਦੇ ਖੇਤਰਾਂ ਵਿੱਚ 643 ਮਿਲੀਅਨ ਘਰਾਂ ਅਤੇ ਪ੍ਰਸਾਰਿਤ 4.7 ਬਿਲੀਅਨ ਲੋਕਾਂ ਦੇ ਟੀਵੀ ਦਰਸ਼ਕਾਂ ਵਿੱਚ ਪ੍ਰਸਾਰਿਤ ਕੀਤਾ ਗਿਆ। 2014-15 ਦੇ ਸੀਜ਼ਨ ਵਿੱਚ, ਔਡਰਲਾਈਨ ਪ੍ਰੀਮੀਅਰ ਲੀਗ ਦੀ ਹਾਜ਼ਰੀ 36,000 ਤੋਂ ਵੱਧ ਹੋ ਗਈ ਹੈ, ਬੰਡਸਲਿਗਾ ਦੇ 43500 ਦੇ ਪਿੱਛੇ ਕਿਸੇ ਵੀ ਪੇਸ਼ੇਵਰ ਫੁਟਬਾਲ ਲੀਗ ਤੋਂ ਦੂਜੀ ਸਭ ਤੋਂ ਉੱਚੀ ਹੈ। ਜ਼ਿਆਦਾਤਰ ਸਟੇਡੀਅਮ ਦੇ ਕਬਜ਼ੇ ਸਮਰੱਥਾ ਦੇ ਨੇੜੇ ਹਨ। ਪ੍ਰੀਮੀਅਰ ਲੀਗ ਯੂਈਈਐਫਏ ਵਿੱਚ ਪਿਛਲੇ ਤੀਜੇ ਦੌਰ ਦੇ ਯੂਰਪੀਅਨ ਮੁਕਾਬਲਿਆਂ ਦੇ ਪ੍ਰਦਰਸ਼ਨ ਦੇ ਆਧਾਰ ਤੇ ਲੀਗ ਦੇ ਕੋਐਫੀਸ਼ੀਐਂਟਸ ਵਿੱਚ ਤੀਜੇ ਸਥਾਨ 'ਤੇ ਹੈ।
1992 ਵਿੱਚ ਪ੍ਰੀਮੀਅਰ ਲੀਗ ਦੀ ਸਥਾਪਨਾ ਤੋਂ ਬਾਅਦ ਨੌਂ ਕਲੱਬਾਂ ਨੇ ਹਿੱਸਾ ਲਿਆ। ਉਹਨਾਂ ਵਿੱਚੋਂ ਛੇ ਨੇ ਮੈਨਚੇਸਟਰ ਯੂਨਾਈਟਿਡ (13), ਚੈਲਸੀਆ (5), ਆਰਸੀਨਲ (3), ਮੈਨਚੇਸ੍ਟਰ ਸਿਟੀ (3), ਬਲੈਕਬਿਨ ਰੋਵਜਰਜ਼ (1)) ਅਤੇ ਲੈਸਟਰ ਸਿਟੀ (1)।
ਮੁਕਾਬਲਾ
ਪ੍ਰੀਮੀਅਰ ਲੀਗ ਵਿੱਚ 20 ਕਲੱਬ ਹਨ ਇੱਕ ਸੀਜ਼ਨ (ਅਗਸਤ ਤੋਂ ਮਈ) ਦੌਰਾਨ ਹਰ ਕਲੱਬ ਦੋ ਵਾਰ (ਦੋ ਵਾਰ ਰਾਊਂਡ-ਰੋਬਿਨ ਪ੍ਰਣਾਲੀ) ਖੇਡਦਾ ਹੈ, ਇੱਕ ਵਾਰ ਆਪਣੇ ਘਰ ਸਟੇਡੀਅਮ ਤੇ ਅਤੇ ਇੱਕ ਵਾਰ ਆਪਣੇ ਵਿਰੋਧੀਆਂ ਦੇ ਨਾਲ, ਕੁੱਲ 38 ਮੈਚਾਂ ਲਈ। ਟੀਮਾਂ ਡਰਾਅ ਲਈ ਇੱਕ ਜਿੱਤ ਅਤੇ ਇੱਕ ਬਿੰਦੂ ਲਈ ਤਿੰਨ ਅੰਕ ਹਾਸਲ ਕਰਦੀਆਂ ਹਨ। ਨੁਕਸਾਨ ਲਈ ਕੋਈ ਪੁਆਇੰਟ ਨਹੀਂ ਦਿੱਤੇ ਜਾਂਦੇ ਹਨ। ਟੀਮਾਂ ਕੁੱਲ ਪੁਆਇੰਟਾਂ ਦੁਆਰਾ ਕ੍ਰਮ ਵਿੱਚ ਹਨ, ਫਿਰ ਟੀਚਾ ਅੰਤਰ ਹੈ, ਅਤੇ ਫਿਰ ਗੋਲ ਕੀਤੇ ਟੀਚੇ। ਜੇ ਅਜੇ ਵੀ ਬਰਾਬਰ ਹਨ, ਤਾਂ ਟੀਮਾਂ ਨੂੰ ਉਸੇ ਸਥਿਤੀ ਤੇ ਕਬਜ਼ਾ ਕਰਨ ਦਾ ਮੰਨਣਾ ਮੰਨਿਆ ਜਾਂਦਾ ਹੈ। ਜੇ ਜੇ ਚੈਂਪੀਅਨਸ਼ਿਪ ਲਈ ਮੁਕਾਬਲਾ, ਕੁਆਲੀਫਾਈ ਕਰਨ ਜਾਂ ਦੂਸਰੀਆਂ ਮੁਕਾਬਲਿਆਂ ਲਈ ਕੁਆਲੀਫਾਈ ਕਰਨ ਲਈ, ਇੱਕ ਨਿਰਪੱਖ ਸਥਾਨ 'ਤੇ ਪਲੇਅ ਆਫ ਮੈਚ ਰੈਂਕ ਦਾ ਫੈਸਲਾ ਕਰਦਾ ਹੈ। ਤਿੰਨ ਸਭ ਤੋਂ ਨੀਵਾਂ ਟੀਮਾਂ ਨੂੰ ਈਐਫਐਲ ਚੈਂਪੀਅਨਸ਼ਿਪ ਵਿੱਚ ਬਦਲ ਦਿੱਤਾ ਗਿਆ ਹੈ, ਅਤੇ ਚੈਂਪੀਅਨਸ਼ਿਪ ਦੇ ਚੋਟੀ ਦੀਆਂ ਦੋ ਟੀਮਾਂ ਨੂੰ ਮਿਲ ਕੇ ਪਲੇਅ ਆਫ ਦੇ ਜੇਤੂ ਨਾਲ ਤੀਜੇ ਤੋਂ ਬਾਅਦ ਚੈਂਪੀਅਨਸ਼ਿਪ ਕਲੱਬ ਤੀਜੇ ਸਥਾਨ ਨੂੰ ਸ਼ਾਮਲ ਕੀਤਾ ਗਿਆ ਹੈ, ਉਹਨਾਂ ਦੀ ਥਾਂ ਤੇ ਉਹਨਾਂ ਨੂੰ ਤਰੱਕੀ ਦਿੱਤੀ ਗਈ ਹੈ।
ਕਲੱਬ
ਪ੍ਰੀਮੀਅਰ ਲੀਗ ਵਿੱਚ ਕੁੱਲ 49 ਕਲੱਬਾਂ ਨੇ 1992 ਵਿੱਚ ਸ਼ੁਰੂ ਕੀਤੀ ਅਤੇ 2017-18 ਸੀਜ਼ਨ ਤਕ ਸ਼ਾਮਲ ਕੀਤਾ ਹੈ।
ਟ੍ਰੌਫੀ
right|thumb|ਬਿਨਾਂ ਹਾਰ ਤੋਂ 2003-04 ਦੇ ਖਿਤਾਬ ਜਿੱਤਣ ਲਈ [[ਆਰਸਨਲ ਫੁੱਟਬਾਲ ਕਲੱਬ|ਆਰਸੀਨਲ ਨੂੰ ਸੁਨਹਿਰੀ ਪ੍ਰੀਮੀਅਰ ਲੀਗ ਟਰਾਫੀ ਪ੍ਰਦਾਨ ਕੀਤੀ ਗਈ
]] ਪ੍ਰੀਮੀਅਰ ਲੀਗ ਨੇ ਦੋ ਟਰਾਫੀਆਂ ਦਾ ਪ੍ਰਦਰਸ਼ਨ ਕੀਤਾ ਹੈ - ਅਸਲ ਟਰੌਫੀ (ਰਾਜ ਚੈਂਪੀਅਨ ਦੁਆਰਾ ਆਯੋਜਿਤ) ਅਤੇ ਇੱਕ ਵਾਧੂ ਪ੍ਰਤੀਕ੍ਰਿਤੀ ਇਸ ਟੂਰਨਾਮੈਂਟ ਵਿੱਚ ਦੋ ਟਰਾਫੀਆਂ ਦਾ ਆਯੋਜਨ ਕੀਤਾ ਗਿਆ ਹੈ ਜੋ ਸੀਜ਼ਨ ਦੇ ਆਖਰੀ ਦਿਨ ਦੋ ਵੱਖ ਵੱਖ ਕਲੱਬ ਲੀਗ ਜਿੱਤ ਸਕਦੇ ਹਨ। ਇੱਕ ਦੁਰਲੱਭ ਘਟਨਾ ਵਿੱਚ ਦੋ ਮੌਕਿਆਂ ਤੋਂ ਜ਼ਿਆਦਾ ਸੀਜ਼ਨ ਦੇ ਆਖਰੀ ਦਿਨ ਸਿਰ ਦੇ ਲਈ ਖਿੱਚੇ ਜਾ ਰਹੇ ਹਨ - ਤਦ ਇੱਕ ਪਿਛਲੇ ਕਲੱਬ ਦੁਆਰਾ ਜਿੱਤੀ ਪ੍ਰਤੀਕ ਦੀ ਵਰਤੋਂ ਕੀਤੀ ਜਾਂਦੀ ਹੈ।
ਮੌਜੂਦਾ ਪ੍ਰੀਮੀਅਰ ਲੀਗ ਟਰਾਫੀ ਲੰਡਨ ਦੇ ਰਾਇਲ ਜਵੇਟਰਜ਼ ਅਸਪਰ ਦੁਆਰਾ ਬਣਾਈ ਗਈ ਸੀ। ਇਸ ਵਿੱਚ ਇੱਕ ਸੋਨੇ ਦਾ ਤਾਜ ਅਤੇ ਇੱਕ ਮਲੇਚੇਾਈਟ ਪਲੰਥ ਆਧਾਰ ਵਾਲਾ ਟਰਾਫੀ ਸ਼ਾਮਲ ਹੈ। ਚੜ੍ਹਤ ਦਾ ਭਾਰ 33 ਪੌਂਡ (15 ਗੁਣਾਂ) ਹੈ ਕਿਲੋਗ੍ਰਾਮ) ਅਤੇ ਟ੍ਰੌਫੀ ਦਾ ਭਾਰ 22 ਪਾਊਂਡ (10.0 ਕਿਗਾ) ਹੈ। ਟਰਾਫੀ ਅਤੇ ਪਲੰਥ 76 ਸੈਂਟੀਮੀਟਰ (30 ਇੰਚ) ਲੰਬੀ, 43 ਸੈਂਟੀਮੀਟਰ (17 ਇੰਚ) ਚੌੜੀ ਅਤੇ 25 ਸੈਂਟੀਮੀਟਰ (9.8 ਇੰਚ) ਡੂੰਘੀ ਹੈ।
ਭੱਟਾਂ ਦੇ ਸਵੱਈਏ
ਭੱਟਾਂ ਦੇ ਸਵੱਈਏ ਆਮ ਤੌਰ 'ਤੇ ਭੱਟ ਉਹ ਕਵੀ ਹੁੰਦੇ ਸਨ ਜੋ ਰਜਿਆਂ ਤੇ ਕੁਲੀਨ ਵਰਗ ਦੇ ਲੋਕਾਂ ਦੀ ਵਡਿਆਈ ਵਿੱਚ ਵਾਰਾਂ ਰਚਦੇ ਸਨ ਜਾਂ ਫਿਰ ਉਹਨਾਂ ਦੇ ਜੀਵਨ ਬਿਰਤਾਂਤ ਸੁਣਾਉਂਦੇ ਸਨ। ਭਾਈ ਕਾਹਨ ਸਿੰਘ ਨਾਭਾ ਅਨੁਸਾਰ ‘ਭੱਟ` ਸ਼ਬਦ ਦੇ ਕੋਸ਼ਗਤ ਅਰਥ ਹਨ, ਜਸ ਗਾਉਣੇ ਜਾਂ ਕਿਸੇ ਦੀ ਸ਼ੋਭਾ ਗਾਇਨ ਕਰਕੇ ਆਪਣੀ ਜੀਵਕਾ ਕਮਾਉਣ ਵਾਲਾ ਲਿਖਿਆ ਹੈ।
ਇਤਿਹਾਸ
ਕਈ ਚਿੰਤਕਾਂ ਨੇ ਇਨ੍ਹਾਂ ਦੇ ਖਾਨਦਾਨ ਦਾ ਕੁਰਸੀਨਾਮਾ ਵੀ ਦਿੱਤਾ ਹੈ। ਇਹ ਆਪਣੇ ਆਪ ਨੂੰ ਕੋਸ਼ਸ਼ ਰਿਸ਼ੀ ਦੀ ਸੰਤਾਨ ਮੰਨਦੇ ਹਨ ਅਤੇ ਸਰਸਵਤੀ ਨਦੀ ਦੇ ਕੰਢੇ ਵਸੇ ਹੋਣ ਕਾਰਨ ਸਾਰਸਵਤ ਬ੍ਰਾਹਮਣ ਅਖਵਾਉਂਦੇ ਹਨ। ਇਹ ਲੋਕ ਕੁਲ-ਪਰੰਪਰਾ ਤੋਂ ਰਾਜਿਆ ਅਥਵਾ ਕੁਲੀਨ ਪੁਰਸ਼ਾ ਦੀ ਉਸਤਤ ਕਰਦੇ ਸਨ ਅਤੇ ਉਹਨਾਂ ਦੇ ਖਾਨਦਾਨਾਂ ਦੀਆਂ ਇਤਿਹਾਸਿਕ ਘਟਨਾਵਾਂ ਨੂੰ ‘ਭੱਟਛਰੀ ਲਿਪੀ ਵਿੱਚ ਲਿਖੀਆਂ ਵਹੀਆਂ ਵਿੱਚ ਸੰਭਾਲੀ ਰੱਖਿਆਂ ਹੈ। ਇਨ੍ਹਾਂ ਦੇ ਕਿੰਨੇ ਹੀ ਖਾਨਦਾਨ ਹੁਣ ਵੀ ਜੀਂਦ ਅਤੇ ਪਹੇਵੇ ਦੇ ਵਿਚਾਲੇ ਇਲਾਕੇ ਵਿੱਚ ਵਸਦੇ ਹਨ ਅਤੇ ਕੁਝ ਖਾਨਦਾਨ ਨਿਖੜ ਕੇ ਜਮਨਾ ਪਾਰ ਉਤਰ ਪ੍ਰਦੇਸ਼ ਦੀ ਪੱਛਮੀ ਸੀਮਾ ਦੇ ਨੇੜੇ ਜਾ ਵਸੇ ਹਨ। ਇਹ ਸਾਰੇ ਭੱਟ ਘੁਮਕੜ ਰੁਚੀ ਵਾਲੇ ਆਤਮ ਆਨੰਦ ਦੇ ਜਿਗਿਆਸੂ ਸਨ। ਅਨੇਕ ਸਥਾਨਾਂ ਅਤੇ ਸਾਧਾਂ ਸੰਤਾਂ ਪਾਸ ਜਾਣ ਤੇ ਵੀ ਇਨ੍ਹਾਂ ਦੀ ਜਗਿਆਸਾ ਸ਼ਾਤ ਨਹੀਂ ਹੋਈ ਸੀ। ਹਾਰ ਕੇ ਉਹ ਗੁਰੂ ਅਰਜਨ ਦੇਵ ਜੀ ਦੀ ਸ਼ਰਨ ਵਿੱਚ ਪਹੁੰਚੇ। ਉਥੇ ਉਹਨਾਂ ਦੀ ਅਧਿਆਤਮਿਕ ਜਿਗਿਆਸਾ ਸਮਾਪਤ ਹੋਈ। ਇਹ ਭੱਟ, ਅਨੁਮਾਨ ਹੈ ਸੰਨ 1581 ਈ ਵਿੱਚ ਭੱਟ ਕਲਸਹਾਰ ਦੀ ਅਗਵਾਈ ਵਿੱਚ ਇੱਕਠੇ ਹੋ ਕੇ ਗੁਰੂ ਅਰਜਨ ਦੇਵ ਜੀ ਦੇ ਗੁਰੂ ਗੱਦੀ ਉੱਤੇ ਬੈਠਣ ਦੇ ਅਵਸਰ ਉਤੇ ਗੋਇੰਦਵਾਲ ਆਏ ਸਨ। ਭੱਟਾਂ ਦਾ ਆਪਣਾ ਕਥਨ ਹੈ ਕਿ ਉਹ ਮਨ ਦੀ ਸ਼ਾਂਤੀ ਲਈ ਸਾਰੇ ਹਿੰਦੁਸਤਾਨ ਵਿੱਚ ਭਟਕੇ ਸਨ ਪ੍ਰੰਤੂ ਉਹਨਾਂ ਨੂੰ ਗੁਰੂ ਸਾਹਿਬਾਨ ਦੇ ਦਰ ਤੋਂ ਸਿਵਾਏ ਕਿਤੇ ਸ਼ਾਂਤੀ ਪ੍ਰਾਪਤ ਨਹੀਂ ਹੋਈ। ਇਹ ਭੱਟ ਗੁਰੂ ਦਰਬਾਰ ਦੇ ਅਨੁਯਾਈ ਬਣ ਕੇ ਗੁਰੂ ਸਾਹਿਬਾਨ ਦੇ ਲੋਕ-ਬਿੰਬ ਨੂੰ ਸੰਸਕਾਰਗਤ ਆਪਣੀ ਸਰਗੁਣ ਦੀ ਭਾਵਨਾ ਦੇ ਸੰਦਰਭ ਵਿੱਚ ਪੁਰਾਣ-ਪੁਰਸ਼ਾ ਜਾਂ ਅਵਤਾਰਾਂ ਦੇ ਰੂਪ ਵਿੱਚ ਚਿਤਰਿਆ। ਇਹ ਸਾਰੇ ਜਗਿਆਸੂ-ਭੱਟ ਅਰਜਨ ਦੇਵ ਜੀ ਦੀ ਵਡਿਆਈ ਸੁਣ ਕੇ ਉਹਨਾਂ ਦੀ ਸੇਵਾ ਵਿੱਚ ਹਾਜ਼ਰ ਹੋਏ ਸਨ। ਇਹਨਾਂ ਨੇ ਆਪਣੀ ਸਿਰਜਣਾ ਰਾਹੀ ਸਿੱਖ ਸੰਸਥਾ ਦੇ ਮਹੱਤਵ ਨੂੰ ਲੋਕ ਮਨ ਵਿੱਚ ਸਥਾਪਤ ਕਰਨ ਦਾ ਉਦਮ ਕੀਤਾ।
ਗਿਣਤੀ
ਇਹ ਗਿਣਤੀ ਵਿੱਚ ਗਿਆਰਾਂ ਸਨ। ਇਹਨਾਂ ਦਾ ਨਾਮ ਭੱਟ ਕਲਸਹਾਰ, ਭੱਟ ਜਾਲਪ, ਭੱਟ ਕੀਰਤ, ਭੱਟ ਭਿੱਖਾ, ਭੱਟ ਸਲ੍ਹ, ਭੱਟ ਭਲ, ਭੱਟ ਨਲ੍ਹ, ਭੱਟ ਗਯੰਦ, ਭੱਟ ਸਥੁਰਾ, ਭੱਟ ਬਲ, ਭੱਟ ਹਰਿਬੰਸਾ ਇਹਨਾਂ ਦੀ ਬਾਣੀ ਗੁਰੂ ਗ੍ਰੰਥ ਸਾਹਿਬ ਦੇ 21 ਪੰਨਿਆਂ (1389-1409) ਵਿੱਚ ਸੰਕਲਿਤ ਹੈ। ਇਹਨਾਂ ਦੀ ਬਾਣੀ ਨੂੰ ਸਵੱਯੇ ਮੰਨਿਆ ਗਿਆ ਹੈ। ਕਿਉਂਕਿ ਉਹਨਾਂ ਦੀ ਰਚਨਾ ਵਿੱਚ ਬਹੁਤ ਗਿਣਤੀ ਸਵੱਈਆਂ ਦੀ ਹੈ। ਇਹਨਾਂ ਦੀ ਗਿਣਤੀ 123 ਹੈ। ਇਹਨਾਂ ਸਾਰੇ ਸਵੱਯਾ ਨੂੰ ਪੰਜ ਸਿਰਲੇਖਾਂ ਵਿੱਚ ਰੱਖਿਆ ਗਿਆ ਹੈ। ਇਹ ਸਿਰਲੇਖ ‘ਸਵੱਈਏ ਮਹਲੇ ਪਹਿਲੇ ਕੇ`, ਸਵੱਈਏ ਮਹੱਲੇ ਦੂਜੇ ਕੇ, ਸਵੱਈਏ ਮਹੱਲੇ ਤੀਜੇ ਕੇ, ਸਵੱਈਏ ਮਹੱਲੇ ਚੌਥੇ ਕੇ, ਸਵੱਈਏ ਮਹੱਲੇ ਪੰਜਵੇਂ ਕੇ ਅਧੀਨ ਹਨ। ਇਨ੍ਹਾਂ ਭੱਟਾਂ ਦੀ ਬਾਣੀ ਦੀ ਤਿੰਨ ਪੱਖੀ ਮਹਾਨਤਾ ਹੈ ਇੱਕ ਤਾਂ ਦਾਰਸ਼ਨਿਕ ਵਿਚਾਰਾਂ ਦੇ ਤੌਰ 'ਤੇ ਦੂਜੀ ਭਾਸ਼ਾਈ ਤੌਰ 'ਤੇ ਤੀਜਾ ਗੁਰੂ ਸਤੋਤਰਾਂ ਦੇ ਰੂਪ ਵਿੱਚ ਜੋ ਸਿੱਖ ਗੁਰੂ ਸਾਹਿਬਾਨ ਦੇ ਵਿਆਪਕ ਪ੍ਰਭਾਵ ਖੇਤਰ ਨੂੰ ਉਜਾਗਰ ਕਰਦੇ ਹਨ। ਭੱਟਾਂ ਦੇ ਸਵੱਈਏ ਵੀ ਇੱਕ ਕਿਸਮ ਦੀਆਂ ਵਾਰਾਂ ਹਨ ਜਿਹਨਾਂ ਵਿੱਚ ਗੁਰੂ ਸਾਹਿਬਾਨ ਦੀ ਉਸਤਤੀ ਕੀਤੀ ਗਈ ਹੈ ਪਰ ਉਹਨਾਂ ਦੀ ਬੋਲੀ ਤੇ ਬ੍ਰਿਜ਼- ਭਾਸ਼ਾ ਦਾ ਢੇਰ ਪ੍ਰਭਾਵ ਹੈ। ਭੱਟਾਂ ਦੇ ਇਹ ਸਵੱਈਏ ਬਹੁਤ ਪ੍ਰਸਿੱਧ ਹੋਏ ਹਨ। ਇਹਨਾਂ ਭੱਟਾਂ ਨੇ ਕਈ ਪ੍ਰਕਾਰ ਦੇ ਛੰਦ ਵਰਤੇ ਹਨ। ਸਵੱਯਾ, ਸੋਰਠਾ, ਚੌਪਈ ਕੁੰਡਲੀ ਆਦਿ। ਵਿਆਕਰਣ ਨਿਯਮ ਉਹੀ ਹਨ, ਜੋ ਗੁਰਬਾਣੀ ਅਤੇ ਭਗਤ ਬਾਣੀ ਵਿੱਚ ਵਰਤੇ ਹੋਏ ਮਿਲਦੇ ਹਨ।
ਸੁ ਕਹੁ ਟਲ ਗੁਰੁ ਸੇਵੀਐ ਅਹਿਨਿਮ ਸਹਿਜਿ ਸੁਭਾਇ॥ ਦਰਸਨ ਪਰਸਿਐ ਗੁਰੂ ਕੈ ਜਨਮ ਮਰਣ ਦੁਖੁ ਜਾਇ॥
ਹਵਾਲੇ
ਸ਼੍ਰੇਣੀ:ਸਿੱਖ ਸਾਹਿਤ
ਪਹਿਲਾ ਪਿਆਰ (ਛੋਟਾ ਨਾਵਲ)
ਪਹਿਲਾ ਪਿਆਰ (Первая любовь, ਪੇਅਰਵਾਇਆ ਲਿਊਬੋਵ) ਇਵਾਨ ਤੁਰਗਨੇਵ ਦਾ 1860 ਵਿੱਚ ਪਹਿਲੀ ਵਾਰ ਪ੍ਰਕਾਸ਼ਿਤ ਹੋਇਆ, ਇੱਕ ਛੋਟਾ ਨਾਵਲ ਹੈ। ਇਹ ਉਸ ਦੀਆਂ ਸਭ ਤੋਂ ਮਕਬੂਲ ਹੋਈਆਂ ਰਚਨਾਵਾਂ ਵਿੱਚੋਂ ਇੱਕ ਹੈ।
ਸ਼੍ਰੇਣੀ:ਛੋਟੇ ਨਾਵਲ ਸ਼੍ਰੇਣੀ:ਤੁਰਗਨੇਵ ਦੇ ਨਾਵਲ
ਦਰਸ਼ਨ
ਦਰਸ਼ਨ ਸ਼ਾਸਤਰ (ਅੰਗਰੇਜ਼ੀ: Philosophy) ਜਾਂ ਫਿਲਾਸਫੀ ਵਾਸਤਵਿਕਤਾ, ਹੋਂਦ, ਗਿਆਨ, ਕੀਮਤਾਂ, ਕਾਰਣਾਂ, ਮਨ, ਅਤੇ ਭਾਸ਼ਾ ਦੀ ਸਰਵ ਸਧਾਰਨ ਅਤੇ ਬੁਨਿਆਦੀ ਫਿਤਰਤ ਦਾ ਅਧਿਐਨ ਹੈ। ਇਹ ਗਿਆਨ ਦੀ ਉਹ ਸਾਖਾ ਹੈ ਜੋ ਪਰਮ ਸੱਚ ਅਤੇ ਕੁਦਰਤ ਦੇ ਆਮ ਨਿਯਮਾਂ ਅਤੇ ਉਹਨਾਂ ਦੇ ਅੰਤਰ-ਸੰਬੰਧਾਂ ਦਾ ਅਧਿਐਨ ਕਰਦੀ ਹੈ। ਅੰਗਰੇਜ਼ੀ ਸ਼ਬਦ "philosophy" ਪੁਰਾਤਨ ਯੂਨਾਨੀ ਸ਼ਬਦ φιλοσοφία ('ਫਿਲੋਸੋਫੀਆ') ਤੋਂ ਆਇਆ ਹੈ, ਜਿਸਦਾ ਸ਼ਬਦੀ ਅਰਥ ਹੈ: "ਅਕਲ ਨਾਲ ਮੁਹੱਬਤ"। ਦਾਰਸ਼ਨਕ ਚਿੰਤਨ ਮੂਲ ਤੌਰ 'ਤੇ ਜੀਵਨ ਦੇ ਅਰਥਾਂ ਦੀ ਖੋਜ ਦਾ ਨਾਮ ਹੈ। ਐਸੇ ਮਸਲਿਆਂ ਦੇ ਉੱਤਰ ਲਭਣ ਲਈ ਇਸਦੀ ਪਹੁੰਚ ਆਮ ਲੋਕਾਂ ਦੀ ਸਰਸਰੀ ਪਹੁੰਚ ਨਾਲੋਂ ਵੱਖਰੀ, ਆਲੋਚਨਾਤਮਕ, ਪ੍ਰਣਾਲੀਬਧ ਅਤੇ ਤਰਕਸ਼ੀਲ ਹੁੰਦੀ ਹੈ। ਅਸਲ ਵਿੱਚ ਦਰਸ਼ਨ ਸ਼ਾਸਤਰ ਕੁਦਰਤ ਅਤੇ ਸਮਾਜ, ਅਤੇ ਮਨੁੱਖੀ ਚਿੰਤਨ ਅਤੇ ਸੰਗਿਆਨ ਦੇ ਆਮ ਨਿਯਮਾਂ ਦਾ ਵਿਗਿਆਨ ਹੈ। ਦਰਸ਼ਨ ਸ਼ਾਸਤਰ ਸਮਾਜਕ ਚੇਤਨਾ ਦੇ ਬੁਨਿਆਦੀ ਰੂਪਾਂ ਵਿੱਚੋਂ ਇੱਕ ਹੈ।" ਇਨ੍ਹਾਂ ਅਰਥਾਂ ਵਿੱਚ ਫਿਲਾਸਫਰ ਅਤੇ ਫਿਲਾਸਫੀ ਪਦਾਂ ਦਾ ਪ੍ਰਯੋਗ ਸਰਵਪ੍ਰਥਮ ਪਾਇਥਾਗੋਰਸ ਨੇ ਕੀਤਾ ਸੀ।" ਵਿਸ਼ੇਸ਼ ਅਨੁਸ਼ਾਸਨ ਅਤੇ ਵਿਗਿਆਨ ਵਜੋਂ ਇਸ ਨੂੰ ਪਲੈਟੋ ਨੇ ਵਿਕਸਿਤ ਕੀਤਾ ਸੀ। ਇਸਦੀ ਉਤਪੱਤੀ ਦਾਸ ਸਮਾਜ ਵਿੱਚ ਇੱਕ ਅਜਿਹੇ ਵਿਗਿਆਨ ਵਜੋਂ ਹੋਈ ਜਿਸਨੇ ਵਸਤੂਗਤ ਜਗਤ ਅਤੇ ਖੁਦ ਆਪਣੇ ਬਾਰੇ ਮਨੁੱਖ ਦੇ ਕੁੱਲ ਗਿਆਨ ਨੂੰ ਇੱਕ ਕੀਤਾ ਸੀ। ਇਹ ਮਨੁੱਖੀ ਇਤਹਾਸ ਦੇ ਆਰੰਭਕ ਪੜਾਵਾਂ ਵਿੱਚ ਗਿਆਨ ਦੇ ਵਿਕਾਸ ਦੇ ਨੀਵੇਂ ਪੱਧਰ ਦੇ ਕਾਰਨ ਐਨ ਸੁਭਾਵਕ ਸੀ। ਸਮਾਜਿਕ ਉਤਪਾਦਨ ਦੇ ਵਿਕਾਸ ਅਤੇ ਵਿਗਿਆਨਕ ਗਿਆਨ ਦੇ ਇਕੱਤਰੀਕਰਨ ਦੀ ਪ੍ਰਕਿਰਿਆ ਵਿੱਚ ਭਿੰਨ ਭਿੰਨ ਵਿਗਿਆਨ ਇੱਕੋ ਸਾਂਝੇ ਰੂਪ ਨਾਲੋਂ ਅੱਡ ਹੁੰਦੇ ਗਏ ਅਤੇ ਦਰਸ਼ਨ ਸ਼ਾਸਤਰ ਵੀ ਇੱਕ ਸੁਤੰਤਰ ਵਿਗਿਆਨ ਵਜੋਂ ਵਿਕਸਿਤ ਹੋਣ ਲਗਾ। ਇੱਕ ਆਮ ਸੰਸਾਰ ਦ੍ਰਿਸ਼ਟੀਕੋਣ ਦਾ ਨਿਰਮਾਣ ਕਰਨ ਅਤੇ ਆਮ ਆਧਾਰਾਂ ਅਤੇ ਨਿਯਮਾਂ ਦੀ ਨਿਸ਼ਾਨਦੇਹੀ ਕਰਨ, ਯਥਾਰਥ ਦੇ ਚਿੰਤਨ ਦੀ ਤਰਕਸ਼ੀਲ ਵਿਧੀ ਅਤੇ ਸੰਗਿਆਨ ਦੇ ਸਿਧਾਂਤ ਵਿਕਸਿਤ ਕਰਨ ਦੀ ਲੋੜ ਦੀ ਪੂਰਤੀ ਲਈ ਦਰਸ਼ਨ ਸ਼ਾਸਤਰ ਦਾ ਇੱਕ ਵਿਸ਼ੇਸ਼ ਅਨੁਸ਼ਾਸਨ ਵਜੋਂ ਜਨਮ ਹੋਇਆ। ਅੱਡਰੇ ਵਿਗਿਆਨ ਵਜੋਂ ਦਰਸ਼ਨ ਦਾ ਬੁਨਿਆਦੀ ਪ੍ਰਸ਼ਨ ਪਦਾਰਥ ਦੇ ਨਾਲ ਚੇਤਨਾ ਦੇ ਸੰਬੰਧ ਦੀ ਪ੍ਰਸ਼ਨ ਹੈ।
ਹਵਾਲੇ
ਸ਼੍ਰੇਣੀ:ਦਰਸ਼ਨ ਸ਼ਾਸਤਰ ਸ਼੍ਰੇਣੀ:ਦਰਸ਼ਨ ਸ਼੍ਰੇਣੀ:ਮਨੁੱਖਤਾ
ਲਿਏਂਡਰ ਪੇਸ
ਲਿਏਂਡਰ ਅਦ੍ਰਿਆਂ ਪੇਸ (ਜਨਮ 17 ਜੂਨ 1973) ਇੱਕ ਭਾਰਤੀ ਟੈਨਿਸ ਖਿਡਾਰੀ ਹੈ। ਲਿਏਂਦਰ ਪੇਸ ਦੁਨੀਆ ਦੇ ਡਬਲਸ (ਟੈਨਿਸ) ਮੈਚਾਂ ਦੇ ਸਰਵੋਤਮ ਖਿਡਾਰੀਆਂ ਵਿੱਚੋਂ ਇੱਕ ਹੈ।
ਉਸਨੇ ਹੁਣ ਤੱਕ ਅੱਠ ਡਬਲਸ ਅਤੇ ਦਸ ਮਿਕਸ-ਡਬਲਸ ਗਰੈਂਡ ਸਲੈਮ ਟਾਈਟਲ ਜਿੱਤੇ ਹਨ। ਉਹ 1999 ਅਤੇ 2010 ਵਿੱਚ ਡਬਲਸ ਅਤੇ ਮਿਕਸ-ਡਬਲਸ ਵਿੱਚ ਵਿੰਬਲਡਨ ਕੱਪ ਵੀ ਜਿੱਤ ਚੁੱਕਾ ਹੈ। 2010 ਵਿੱਚ ਪਿਛਲੇ ਤੀਹ ਸਾਲਾਂ ਵਿੱਚ ਮਿਕਸ-ਡਬਲਸ ਵਿੱਚ ਵਿੰਬਲਡਨ ਕੱਪ ਜਿੱਤਣ ਵਾਲਾ ਉਹ ਦੂਸਰਾ (ਰਾਡ ਲੇਵਰ ਤੋਂ ਬਾਅਦ) ਖਿਡਾਰੀ ਸੀ।
ਸਨਮਾਨ ਅਤੇ ਕੈਰੀਅਰ
1996–97 ਵਿੱਚ ਉਸਨੂੰ ਭਾਰਤੀ ਖਿਡਾਰੀਆਂ ਨੂੰ ਮਿਲਣ ਵਾਲਾ ਸਰਵੋਤਮ ਐਵਾਰਡ, 'ਰਾਜੀਵ ਗਾਂਧੀ ਖੇਲ ਰਤਨ' ਦਿੱਤਾ ਗਿਆ ਸੀ। ਇਸ ਤੋਂ ਇਲਾਵਾ 1990 ਵਿੱਚ ਉਸਨੂੰ 'ਅਰਜੁਨ ਐਵਾਰਡ' ਵੀ ਮਿਲਿਆ ਸੀ ਅਤੇ 2001 ਵਿੱਚ ਪਦਮ ਸ੍ਰੀ ਐਵਾਰਡ ਨਾਲ ਉਸਨੂੰ ਸਨਮਾਨਿਤ ਕੀਤਾ ਗਿਆ ਸੀ। ਇਸ ਤੋਂ ਬਗੈਰ ਉਸਨੂੰ 2014 ਵਿੱਚ ਕਿਸੇ ਵੀ ਭਾਰਤੀ ਨੂੰ ਮਿਲਣ ਵਾਲਾ ਤੀਸਰਾ ਸਭ ਤੋਂ ਸਰਵੋਤਮ ਐਵਾਰਡ 'ਪਦਮ ਭੂਸ਼ਣ' ਵੀ ਮਿਲਿਆ ਹੈ।
1996 ਵਿੱਚ ਅਟਲਾਂਟਾ ਓਲੰਪਿਕ ਖੇਡਾਂ ਵਿੱਚ ਉਸਨੇ ਸਿੰਗਲਜ਼ ਮੁਕਾਬਲਿਆਂ ਵਿੱਚ ਕਾਂਸੀ ਦਾ ਤਮਗਾ ਹਾਸਿਲ ਕੀਤਾ ਸੀ। 1992 ਤੋਂ ਲੈ ਕੇ 2012 ਤੱਕ ਲਿਏਂਦਰ ਪੇਸ ਓਲੰਪਿਕ ਖੇਡਾਂ ਵਿੱਚ ਲਗਾਤਾਰ ਭਾਗ ਲੈਂਦਾ ਆ ਰਿਹਾ ਹੈ ਅਤੇ ਉਹ 2016 ਓਲੰਪਿਕ ਖੇਡਾਂ ਵਿੱਚ ਵੀ ਹਿੱਸਾ ਲੈ ਰਿਹਾ ਹੈ। ਟੈਨਿਸ ਵਿੱਚ ਇੰਨਾਂ ਲੰਬਾ ਸਮਾਂ ਹਿੱਸਾ ਲੈਣ ਵਾਲਾ ਉਹ ਪਹਿਲਾ ਭਾਰਤੀ ਖਿਡਾਰੀ ਹੈ। ਇਸ ਤੋਂ ਇਲਾਵਾ ਸਭ ਤੋਂ ਵੱਧ ਵਾਰ ਡੇਵਿਸ ਕੱਪ ਜਿੱਤਣ ਦਾ ਰਿਕਾਰਡ ਵੀ ਉਸਦੇ ਨਾਂਮ ਹੈ।(ਨਿਕੋਲਾ ਨਾਲ ਬਰਾਬਰ)
ਹਵਾਲੇ
ਸ਼੍ਰੇਣੀ:ਜਨਮ 1973 ਸ਼੍ਰੇਣੀ:ਭਾਰਤੀ ਲੋਕ ਸ਼੍ਰੇਣੀ:ਜੀਵਿਤ ਲੋਕ ਸ਼੍ਰੇਣੀ:ਭਾਰਤੀ ਖਿਡਾਰੀ ਸ਼੍ਰੇਣੀ:ਟੈਨਿਸ ਖਿਡਾਰੀ
ਪੱਤਾ ਗੋਭੀ ਸੂਪ
ਪੱਤਾ ਗੋਭੀ ਸੂਪ, ਵੱਖ ਵੱਖ ਪੱਤ ਗੋਭੀ ਦੀਆਂ ਕਿਸਮਾਂ ਤੇ ਆਧਾਰਿਤ ਕਿਸੇ ਵੀ ਕਿਸਮ ਦਾ ਸੂਪ ਹੋ ਸਕਦਾ ਹੈ ਅਤੇ ਕੌਮੀ ਰਸੋਈਆਂ ਵਿੱਚ ਵੱਖੋ-ਵੱਖਰੇ ਨਾਵਾਂ ਨਾਲ ਜਾਣਿਆ ਜਾਂਦਾ ਹੈ। ਅਕਸਰ ਇਹ ਸਬਜੀ ਦਾ ਸੂਪ ਹੁੰਦਾ ਹੈ। ਇਹ ਵੱਖ ਵੱਖ ਸਮੱਗਰੀ ਨਾਲ ਤਿਆਰ ਕੀਤਾ ਜਾ ਸਕਦਾ ਹੈ। ਸ਼ਾਕਾਹਾਰੀ ਗੋਭੀ ਸੂਪ ਵਿੱਚ ਖੁੰਬਾਂ ਦੇ ਸਟਾਕ ਦੀ ਵਰਤੋਂ ਕੀਤੀ ਜਾ ਸਕਦੀ ਹੈ। ਇੱਕ ਹੋਰ ਕਿਸਮ ਵਿੱਚ ਮੱਛੀ ਦੇ ਸਟਾਕ ਦੀ ਵਰਤੋਂ ਕੀਤੀ ਜਾਂਦੀ ਹੈ। ਪਾਰੰਪਰਕ ਗੋਭੀ ਸੂਪ, ਪੋਰਕ ਸਟਾਕ ਵਰਤ ਕੇ ਤਿਆਰ ਕੀਤਾ ਜਾਂਦਾ ਹੈ।
ਕੌਮੀ ਪਕਵਾਨਾਂ ਵਿੱਚ
ਗੋਭੀ ਸੂਪ ਪੋਲਿਸ਼, ਸਲੋਵਾਕ ਅਤੇ ਯੂਕਰੇਨੀ ਰਸੋਈ ਪ੍ਰਬੰਧਾਂ ਵਿੱਚ ਪ੍ਰਸਿੱਧ ਹੈ। ਇਸਨੂੰ ਪੋਲਿਸ਼ ਵਿੱਚ "ਕਾਪੂਸਨੀਯਕ" ਜਾਂ "ਕਵਾਸਨੀਕਾ", ਸਲੋਵਾਕ ਵਿੱਚ "ਕਾਪਾਸਟਨੀਕਾ" ਅਤੇ ਯੂਕਰੇਨੀ ਵਿੱਚ капусняк (ਕਾਪੁਸਨਿਆਕ) ਵਜੋਂ ਜਾਣਿਆ ਜਾਂਦਾ ਹੈ। ਇਹ ਚੈੱਕ ਭਾਸ਼ਾ ਵਿਚ (ਚੈੱਕ: ਜ਼ੈਲਨਾਕਾ ਜਾਂ ਜ਼ੈਲਨੇ ਪੋਲੀਵਕਾ), ਜਰਮਨ (ਜਰਮਨ: ਕੋਹਲਸਪੀ ਜਾਂ ਕਰਾਤਸੁਪੇ ), ਫ੍ਰੈਂਚ (ਫਰਾਂਸੀਸੀ: ਸੂਪੇ ਔਕਸ ਚੌਕਸ) ਰਸੋਈ ਅਤੇ ਸਵੀਡਸ਼ (ਸਵੀਡਿਸ਼: ਕਲਸੋਪਾ) ਵਜੋਂ ਜਾਣਿਆ ਜਾਂਦਾ ਹੈ। Kohlsuppe soupe aux choux kålsoppa ਸਵੀਡੀਸ਼ ਗੋਭੀ ਸੂਪ ਆਮ ਤੌਰ 'ਤੇ ਸਫੈਦ ਗੋਭੀ ਤੋਂ ਬਣਾਈਆ ਜਾਂਦਾ ਹੈ, ਜੋ ਉਬਾਲੇ ਜਾਣ ਤੋਂ ਪਹਿਲਾਂ ਭੂਰੀ ਹੋ ਜਾਂਦੀ ਹੈ, ਅਤੇ ਕਈ ਵਾਰ ਉਬਾਲੇ ਮੀਟਬਾਲਾਂ ਨਾਲ ਸੇਵਨ ਕੀਤੀ ਜਾਂਦੀ ਹੈ।
ਸ਼ਚੀ (ਰੂਸੀ ਭਾਸ਼ਾ: shchi) ਨਾਂ ਦਾ ਗੋਭੀ ਸੂਪ, ਰੂਸ ਦੀ ਕੌਮੀ ਡਿਸ਼ ਹੈ। ਆਮ ਤੌਰ 'ਤੇ ਇਹ ਗੋਭੀ ਤੋਂ ਬਣਦਾ ਹੈ, ਪਰ ਇਸੇ ਨਾਮ ਦੇ ਪਕਵਾਨ ਡੌਕ, ਪਾਲਕ ਜਾਂ ਨੈੱਟਲ' ਤੋਂ ਵੀ ਬਣੇ ਹੋ ਸਕਦੇ ਹਨ। "ਤਾਜ਼ੀ ਗੋਭੀ ਸ਼ਚੀ" ਦੇ ਉਲਟ, ਸੈਰਕਰਾੱਟ ਸੂਪ ਨੂੰ "sour shchi (ਖੱਟੀ ਸ਼ਚੀ)" ਵੀ ਕਿਹਾ ਜਾਂਦਾ ਹੈ।
ਰਵਾਇਤੀ "ਕਾਪੂਸ਼ਨੀਯਕ" ਡਿਸ਼ ਬਣਾਉਣ ਦੀ ਵਿਧੀ
ਕਪੂਸਨੀਯਕ ਨੂੰ ਕੁਝ ਖੇਤਰਾਂ ਵਿੱਚ ਖੱਟੀ ਕਰੀਮ ਨਾਲ ਉੱਪਰ ਕੱਟੇ ਪਾਰਸਲੇ ਅਤੇ ਡਿਲ ਛਿੜਕੇ ਹੋਏ, ਗਰਮ ਪਰੋਸਿਆ ਜਾਂਦਾ ਹੈ।
ਪ੍ਰਸਿੱਧ ਸੱਭਿਆਚਾਰ ਵਿੱਚ
"ਲੂਈਸ ਡਿ ਫੁਨਿਸ" (ਇੱਕ ਫ੍ਰਾਂਸੀਸੀ ਫਿਲਮ ਅਦਾਕਾਰ), ਫ੍ਰਾਂਸੀਸੀ ਫਿਲਮ "ਗੋਭੀ ਸੂਪ", "ਲਾ ਸੁਓਪ ਔਕਸ ਚੌਕਸ" ਦਾ ਨਾਇਕ ਸੀ।
ਕੈਥਰੀਨ ਦ ਗ੍ਰੇਟ, ਰੂਸੀ ਮੂਲ ਦੀ ਇੱਕ ਰੂਸੀ ਮਹਾਰਾਣੀ, ਜੋ ਆਪਣੇ ਮਾੜੇ ਸ਼ਾਸਕ ਲਈ ਬਦਨਾਮ ਸੀ, ਉਸਨੂੰ ਰੂਸੀ ਅਦਾਲਤ ਵਿਚ, ਇੱਕ ਦੋ-ਅੱਖਰੀ ਚਿੱਠੀ ਵਿੱਚ 7 ​​ਗਲਤ ਸ਼ਬਦ ਲਿਖਣ ਦੇ ਸਮਰੱਥ ਹੋਣ ਲਈ ਕਸ਼ਟ ਦਿੱਤਾ ਗਿਆ ਸੀ: ਇੱਕ ਦੋ ਚਿੱਠੀ ਵਾਲੇ ਰੂਸੀ ਸ਼ਬਦ 'щи' ਜੋ ਜਰਮਨ ਵਿੱਚ Schtschi ਬਣ ਜਾਂਦਾ ਹੈ।
ਇਹ ਵੀ ਵੇਖੋ
ਸ਼੍ਰੇਣੀ:ਗੋਭੀ ਸੂਪ ਸ਼੍ਰੇਣੀ:ਯੂਕਰੇਨੀ ਸੂਪ
ਕੋਂਗੋ ਲੋਕਤੰਤਰੀ ਗਣਤੰਤਰ ਵਿੱਚ ਕੋਰੋਨਾਵਾਇਰਸ ਮਹਾਮਾਰੀ 2020
2019–20 ਦੇ ਕੋਰੋਨਾਵਾਇਰਸ ਮਹਾਮਾਰੀ ਦੇ 10 ਮਾਰਚ 2020 ਨੂੰ ਡੈਮੋਕਰੇਟਿਕ ਰੀਪਬਲਿਕ ਆਫ ਕਾਂਗੋ ਪਹੁੰਚਣ ਦੀ ਪੁਸ਼ਟੀ ਕੀਤੀ ਗਈ। ਪਹਿਲੇ ਕੁਝ ਪੁਸ਼ਟੀ ਕੀਤੇ ਗਏ ਮਾਮਲਿਆਂ ਵਿੱਚ ਸਾਰੇ ਯਾਤਰੀ ਸਨ।
ਉਪਾਅ
ਸਕੂਲ, ਬਾਰ, ਰੈਸਟੋਰੈਂਟ ਅਤੇ ਪੂਜਾ ਸਥਾਨ ਬੰਦ ਕਰ ਦਿੱਤੇ ਗਏ ਹਨ। 19 ਮਾਰਚ ਨੂੰ ਰਾਸ਼ਟਰਪਤੀ ਫਲੇਕਸ ਤਸ਼ੀਸ਼ੇਕਦੀ ਨੇ ਉਡਾਣ ਮੁਅੱਤਲ ਕਰਨ ਦਾ ਐਲਾਨ ਕੀਤਾ ਸੀ। 24 ਮਾਰਚ ਨੂੰ ਉਨ੍ਹਾਂ ਨੇ ਐਮਰਜੈਂਸੀ ਦੀ ਸਥਿਤੀ ਲਾਗੂ ਕਰ ਦਿੱਤੀ ਅਤੇ ਆਪਣੀਆਂ ਸਰਹੱਦਾਂ ਨੂੰ ਬੰਦ ਕਰ ਦਿੱਤਾ।
ਟਾਈਮਲਾਈਨ
10 ਮਾਰਚ ਨੂੰ ਦੇਸ਼ ਵਿੱਚ ਪਹਿਲਾ ਮਾਮਲਾ ਸਾਹਮਣੇ ਆਇਆ ਸੀ। ਮਾਮਲੇ ਦੀ ਸ਼ੁਰੂਆਤ ਵਿੱਚ ਇੱਕ ਬੈਲਜੀਅਨ ਕੌਮੀ ਦੀ ਰਿਪੋਰਟ ਕੀਤੀ ਗਈ ਸੀ, ਜੋ ਕਿ ਹਾਲ ਹੀ 'ਚ ਦੇਸ਼ ਪਰਤਿਆ ਸੀ ਅਤੇ ਬਾਅਦ ਵਿੱਚ ਉਸਨੂੰ ਕਿਨਸ਼ਾਸਾ ਦੇ ਹਸਪਤਾਲ ਵਿੱਚ ਇਕੱਲਿਆਂ ਰੱਖਿਆ ਗਿਆ। ਡੀ.ਆਰ.ਸੀ. ਦੇ ਸਿਹਤ ਮੰਤਰੀ ਐਟੀਨੀ ਲੋਂਗੋਂਡੋ ਨੇ ਕਿਹਾ ਕਿ ਸਥਿਤੀ “ਨਿਯੰਤਰਣ ਅਧੀਨ” ਹੈ ਅਤੇ “ਘਬਰਾਉਣ ਦੀ ਜ਼ਰੂਰਤ ਨਹੀਂ ਹੈ”। ਪਹਿਲੇ ਮਾਮਲੇ ਦੀ ਕੌਮੀਅਤ ਅਤੇ ਯਾਤਰਾ ਦਾ ਇਤਿਹਾਸ ਗਲਤ ਨਿਕਲਿਆ। ਮਾਮਲਾ ਅਸਲ ਵਿੱਚ ਇੱਕ ਕਾਂਗੋਲੀ ਨਾਗਰਿਕ ਦਾ ਸੀ ਜੋ ਫਰਾਂਸ ਤੋਂ ਵਾਪਸ ਆਇਆ ਸੀ ਅਤੇ ਸਿਹਤ ਸੇਵਾਵਾਂ ਨਾਲ ਸੰਪਰਕ ਕੀਤਾ ਸੀ। ਪਹਿਲੇ ਮਾਮਲੇ ਬਾਰੇ ਸਹੀ ਵੇਰਵਿਆਂ ਬਾਰੇ ਦੱਸਣ ਵਿੱਚ ਅਸਫ਼ਲਤਾ ਲਈ ਰਾਸ਼ਟਰਪਤੀ ਫਲੇਕਸ ਤਸੀਸਕੇਦੀ ਨੇ ਸਭ ਝਿੜਕਿਆ, ਉਨ੍ਹਾਂ ਨੇ ਕੈਬਨਿਟ ਦੀ ਮੀਟਿੰਗ ਵਿੱਚ ਕਿਹਾ ਕਿ ਸਿਹਤ ਮੰਤਰਾਲੇ ਨੇ ਇੱਕ “ਭਿਆਨਕ ਅਤੇ ਦਰਮਿਆਨੀ” ਤਰੀਕੇ ਨਾਲ ਕੰਮ ਕੀਤਾ ਹੈ।
ਦੂਸਰਾ ਮਾਮਲਾ ਦੇਸ਼ ਵਿੱਚ ਕੈਮਰੂਨ ਦੇ ਨਾਗਰਿਕ ਦਾ ਸੀ, ਜੋ 8 ਮਾਰਚ ਨੂੰ ਫਰਾਂਸ ਤੋਂ ਵਾਪਸ ਆਇਆ ਸੀ। ਸ਼ੁਰੂਆਤੀ ਅਸਪੋਟੋਮੈਟਿਕ ਤੋਂ ਬਾਅਦ, ਉਸਦੇ ਲੱਛਣਾਂ ਦਾ ਵਿਕਾਸ ਹੋਇਆ ਅਤੇ ਹੁਣ ਕਿਨਸ਼ਾਸ਼ਾ ਦੇ ਹਸਪਤਾਲ ਵਿੱਚ ਹੈ। 5 ਹੋਰ ਪੁਸ਼ਟੀ ਮਾਮਲਿਆਂ ਦੇ ਬਾਅਦ ਦੇਸ਼ ਵਿੱਚ ਪਹਿਲੀ ਮੌਤ ਦੀ ਖ਼ਬਰ ਮਿਲੀ, ਜਿਸ ਤੋਂ ਬਾਅਦ ਇਹ ਐਲਾਨ ਹੋਇਆ ਕਿ ਅੰਗੋਲਾ ਡੀਆਰਸੀ ਨਾਲ ਲੱਗਦੀ ਸਰਹੱਦ ਬੰਦ ਕਰ ਦਿੱਤੀ ਜਾਵੇਗੀ।
ਹਵਾਲੇ
ਸ਼੍ਰੇਣੀ:2019-20 ਕੋਰੋਨਾਵਾਇਰਸ ਬਿਮਾਰੀ
ਸੰਗਰੂਰ ਵਿਧਾਨ ਸਭਾ ਚੋਣ ਹਲਕਾ
ਸੰਗਰੂਰ ਵਿਧਾਨ ਸਭਾ ਹਲਕਾ ਪੰਜਾਬ ਵਿਧਾਨ ਸਭਾ ਦਾ ਹਲਕਾ ਨੰ: 108 ਇਹ ਹਲਕਾ ਜ਼ਿਲ਼੍ਹਾ ਸੰਗਰੂਰ ਵਿੱਚ ਪੈਂਦਾ ਹੈ।
ਇਹ ਵੀ ਦੇਖੋ
ਸੰਗਰੂਰ (ਲੋਕ ਸਭਾ ਚੋਣ-ਹਲਕਾ)
ਡਾਕਟਰ ਜਿਊਸ
ਬਲਜੀਤ ਸਿੰਘ ਪਦਮ, ਜੋ ਆਪਣੇ ਸਟੇਜ ਨਾਮ ਡਾਕਟਰ ਜ਼ਿਊਸ ਨਾਲ ਜਾਣੇ ਜਾਂਦੇ ਹਨ, ਇੱਕ ਬ੍ਰਿਟਿਸ਼ ਜੰਮਪਲ-ਭਾਰਤੀ ਸੰਗੀਤਕਾਰ, ਗਾਇਕ ਅਤੇ ਸੰਗੀਤ ਨਿਰਮਾਤਾ ਹਨ। ਉਹ 2003 ਵਿੱਚ ਆਪਣੇ ਗਾਣੇ "ਕੰਗਨਾ" ਨਾਲ ਪ੍ਰਸਿੱਧੀ ਹੋਏ, ਜਿਸਨੂੰ ਉਸੇ ਸਾਲ ਬੀਬੀਸੀ ਏਸ਼ੀਅਨ ਨੈਟਵਰਕ ਤੇ ਸਰਬੋਤਮ ਗਾਣਾ ਦਿੱਤਾ ਗਿਆ ਸੀ। ਉਸ ਦੀਆਂ ਹੋਰ ਹਿੱਟ ਫ਼ਿਲਮਾਂ ਹਨ "ਡੋਂਟ ਬੀ ਸ਼ਾਈ" ਅਤੇ "ਜੁਗਨੀ ਜੀ", ਜਿਨ੍ਹਾਂ ਨੇ ਸਾਲ 2012 ਵਿੱਚ ਸਰਬੋਤਮ ਸਿੰਗਲ ਪੁਰਸਕਾਰ ਪ੍ਰਾਪਤ ਕੀਤਾ। ਉਸਨੇ ਗਾਇਕਾ ਕਨਿਕਾ ਕਪੂਰ ਦੇ ਨਾਲ "ਜੁਗਨੀ ਜੀ" ਗੀਤ ਲਈ ਕੰਮ ਕੀਤਾ ਹੈ, "ਜ਼ੁਲਫਾ" ਗਾਣੇ ਲਈ ਸੰਗੀਤਕਾਰ ਜੈਜ਼ ਧਾਮੀ ਨਾਲ ਕੀਤਾ। ਉਸਦੇ ਗਾਣੇ " ਆਗ ਕਾ ਦਰੀਆ" ਫੋਰ ਲਾਇਨਜ਼ ਫਿਲਮ ਸਾਊਂਡਟ੍ਰੈਕ 'ਤੇ ਦਿਖਾਈ ਦਿੱਤੇ। ਚੈਕ ਮਾਡਲ ਯਾਨਾ ਗੁਪਤਾ ਅਤੇ ਗਾਇਕਾਂ ਰਵਿੰਦਰ ਅਤੇ ਡੀਜੇ ਸ਼ੌਰਟੀ ਦੀ ਵਿਸ਼ੇਸ਼ਤਾ ਵਾਲੀ ਇੱਕ ਸੰਗੀਤ ਵੀਡਿਓ ਤਿਆਰ ਕੀਤੀ ਗਈ ਸੀ।
ਕਰੀਅਰ
ਡਾ. ਜਿਊਸ ਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ 1999 ਵਿੱਚ ਕੀਤੀ ਸੀ ਜਿੱਥੇ ਉਸਨੂੰ ਬਰਮਿੰਘਮ ਵਿੱਚ ਸਥਿਤ ਐਨਵੀ ਸੰਗੀਤ ਦੇ ਲੇਬਲ ਤੇ ਦਸਤਖਤ ਕੀਤੇ ਗਏ ਸਨ ਜਿਥੇ ਉਸਨੇ ਬੈਂਡ ਸਫਰੀ ਬੁਆਜ਼ ਤੋਂ, ਪੰਜਾਬੀ ਗਾਇਕ ਬਲਵਿੰਦਰ ਸਿੰਘ ਸਫਰੀ ਦੁਆਰਾ ਪਿਉਰ ਗੈਰੇਜ - ਸੂ ਮਾਈ ਐਸ ਦਾ ਨਿਰਮਾਣ ਕੀਤਾ ਸੀ। ਇਸ ਐਲਬਮ ਵਿੱਚ ਉਸ ਦੇ ਦੋ ਗਾਣੇ ਸਨ, ਜੋ “ਸਾਹਿਬਾ ਬਣੀ ਭਰਾਵਾਂ ਦੀ” ਅਤੇ “ਪਾਰ ਲੰਘਾ ਦੇ ਵੇ” ਸਨ। ਇੱਕ ਸਾਲ ਬਾਅਦ, ਉਹ ਆਪਣੀ ਦੂਜੀ ਸੰਪੂਰਨ ਐਲਬਮ ਡੈਥ ਜੈਮ 4.5 ਦਾ ਨਿਰਮਾਣ ਕਰਨ ਗਏ।
ਹਵਾਲੇ
ਸ਼੍ਰੇਣੀ:ਜ਼ਿੰਦਾ ਲੋਕ ਸ਼੍ਰੇਣੀ:ਸੰਗੀਤਕਾਰ
ਡੀਲਾ (ਮੋਥਾ)
ਮੋਥਾ (ਵਿਗਿਆਨਕ ਨਾਮ: ਸਾਇਪ੍ਰਸ ਰੋਟੰਡਸ /Cyperus rotundus) ਇੱਕ ਬਹੁਵਰਸ਼ੀ ਸੇਜ ਵਰਗੀ ਨਦੀਨ ਹੈ, ਜੋ 75-140 ਸਮ ਤੱਕ ਉੱਚਾ ਹੋ ਜਾਂਦਾ ਹੈ। ਇਹ ਜ਼ਮੀਨ ਤੋਂ ਸਿੱਧਾ ਉੱਤੇ ਵੱਲ ਵਧਣ ਵਾਲਾ, ਤਿਕੋਨਾ, ਟਾਹਣੀ-ਰਹਿਤ ਤਨੇ ਵਾਲਾ ਪੌਦਾ ਹੈ। ਹੇਠਾਂ ਫੁੱਲੀ ਹੋਈ ਗਟੋਲੀ ਜਿਹੀ ਜੜ ਹੁੰਦੀ ਹੈ। ਇਸ ਦੀ ਜੜ੍ਹ ਦਵਾਈ ਵਜੋਂ ਵਰਤੀ ਜਾਂਦੀ ਹੈ।
ਇਹ ਅਫਰੀਕਾ, ਦੱਖਣੀ ਅਤੇ ਮੱਧ ਯੂਰਪ (ਉੱਤਰ ਤੋਂ ਫਰਾਂਸ ਅਤੇ ਆਸਟਰੀਆ), ਅਤੇ ਦੱਖਣੀ ਏਸ਼ੀਆ(ਭਾਰਤ) ਦੀ ਇਕ ਸਪੀਸੀਜ਼ ਹੈ।ਪੱਤੇ ਪੌਦੇ ਦੇ ਅਧਾਰ ਤੋਂ ਤਿੰਨ ਦਰਜੇ ਵਿੱਚ ਫੁੱਟਦੇ ਹਨ, ਲਗਭਗ 5-20 ਸੈਮੀ (2–8 ਇੰਚ) ਲੰਬੇ ਹੁੰਦੇ ਹਨ।ਫੁੱਲਾਂ ਦੇ ਤਣਿਆਂ ਵਿਚ ਤਿਕੋਣੀ ਸ਼ਕਲ ਹੁੰਦੀ ਹੈ।ਇਸ ਦਾ ਬੂਜਾ ਬਣ ਦਾ ਹੈ ਅਤੇ ਇਸ ਦੇ ਵਿਚੋਂ ਹੋਰ ਮੋਥੇ ਦੇ ਜਵਾਨ ਬੂਟੇ ਉੱਗ ਦੇ ਹਨ। ਇਹ ਸੁੱਕੀ ਧਰਤੀਆਂ ਨੂੰ ਤਰਜੀਹ ਦਿੰਦਾ ਹੈ, ਪਰ ਨਮੀ ਵਾਲੀ ਮਿੱਟੀ ਨੂੰ ਸਹਿਣ ਕਰ ਸਕਦਾ ਹੈ, ਅਤੇ ਅਕਸਰ ਫਸਲਾਂ ਦੇ ਖੇਤਾਂ ਵਿੱਚ ਨਦੀਨ ਹੁੰਦਾ ਹੈ ਅਤੇ ਮੰਨਿਆ ਜਾਂਦਾ ਸੀ ਇਸ ਨੂੰ ਖਾਣ ਨਾਲ ਦੰਦ ਖਰਾਬ ਨਹੀਂ ਹੁੰਦੇ।
ਇਤਿਹਾਸ
ਇਸ ਨੂੰ ਪੁਰਾਣੇ ਸਮਿਆਂ ਵਿੱਚ ਲੋਕ ਖਾਂਦੇ ਸਨ ਅਤੇ ਮੰਨਿਆ ਜਾਂਦਾ ਸੀ ਇਸ ਨੂੰ ਖਾਣ ਨਾਲ ਦੰਦ ਖਰਾਬ ਨਹੀਂ ਹੁੰਦੇ ਸੀ।
ਭੋਜਨ
ਇਸ ਦੇ ਕੌੜੇ ਸੁਆਦ ਦੇ ਬਾਵਜੂਦ, ਇਹ ਖਾਣ ਯੋਗ ਹੈ ਅਤੇ ਪੌਸ਼ਟਿਕ ਵੀ ਹੈ. ਪੌਦੇ ਦਾ ਕੁਝ ਹਿੱਸਾ ਮੇਸੋਲਿਥਿਕ ਅਤੇ ਨੀਓਲਿਥਿਕ ਸਮੇਂ ਦੇ ਵਿਚਕਾਰ ਮਨੁੱਖਾਂ ਦੁਆਰਾ ਖਾਧਾ ਜਾਂਦਾ ਸੀ।ਪੌਦੇ ਵਿਚ ਕਾਰਬੋਹਾਈਡਰੇਟ ਦੀ ਵਧੇਰੇ ਮਾਤਰਾ ਹੁੰਦੀ ਹੈ।ਅਫਰੀਕਾ ਵਿੱਚ ਅਕਾਲ-ਗ੍ਰਸਤ(ਸੋਕਾ ਪੈਣ ਵਾਲੇ) ਇਲਾਕਿਆਂ ਵਿੱਚ ਖਾਧਾ ਜਾਂਦਾ ਹੈ। thumb|ਮੋਥੇ ਦੀਆਂ ਗੱਠਾਂ(ਕੱਟੀਆਂ ਹੋਈਆਂ)
ਗਦੈਲੇ
ਇਸ ਦੇ ਸੌਣ ਵਾਲ਼ੇ ਗਦੈਲੇ ਵੀ ਬਣਦੇ ਹਨ।
ਨਦੀਨ
ਇਹ ਕਿਸਾਨਾਂ ਨੂੰ ਬਹੁਤ ਜ਼ਿਆਦਾ ਪ੍ਰੇਸ਼ਾਨ ਕਰਨ ਵਾਲਾ ਨਦੀਨ ਹੈ।ਇਸ ਦੇ ਬੂਟੇ ਦੇ ਤਣੇ ਨੂੰ ਜੇ ਪੁੱਟ ਵੀ ਦਿੱਤਾ ਜਾਵੇ ਅਤੇ ਜੇ ਕਰ ਜੜ੍ਹ ਰਹਿ ਜਾਵੇ ਤਾਂ ਇਹ ਬਹੁਤ ਛੇਤੀ ਦੁਬਾਰਾ ਉੱਗ ਜਾਂਦਾ ਹੈ। thumb|ਮੋਥਾ ਖੇਤ ਵਿੱਚ
ਹਵਾਲੇ
ਸ਼੍ਰੇਣੀ:ਨਦੀਨ
ਤਖਤੂ ਚੱਕ
ਤਖਤੂ ਚੱਕ ਭਾਰਤੀ ਪੰਜਾਬ ਦੇ ਤਰਨਤਾਰਨ ਜ਼ਿਲ੍ਹੇ ਦੇ ਬਲਾਕ ਖਡੂਰ ਸਾਹਿਬ ਦਾ ਇੱਕ ਪਿੰਡ ਹੈ।
ਹਵਾਲੇ
ਸ਼੍ਰੇਣੀ:ਤਰਨਤਾਰਨ ਜ਼ਿਲ੍ਹੇ ਦੇ ਪਿੰਡ ਸ਼੍ਰੇਣੀ:ਬਲਾਕ ਖਡੂਰ ਸਾਹਿਬ ਦੇ ਪਿੰਡ
ਪ੍ਰਸ਼ਾਂਤ ਟਾਪੂ
ਪ੍ਰਸ਼ਾਂਤ ਟਾਪੂ ਪ੍ਰਸ਼ਾਂਤ ਮਹਾਂਸਾਗਰ ਵਿਚਲੇ 20,000 ਤੋਂ 30,000 ਟਾਪੂਆਂ ਨੂੰ ਕਿਹਾ ਜਾਂਦਾ ਹੈ। ਇਹਨਾਂ ਟਾਪੂਆਂ ਨੂੰ ਕਈ ਵਾਰ ਸਮੁੱਚੇ ਤੌਰ ਉੱਤੇ ਓਸ਼ੇਨੀਆ ਜਿਹਾ ਜਾਂਦਾ ਹੈ ਪਰ ਕਈ ਵਾਰ ਓਸ਼ੇਨੀਆ ਨੂੰ ਕਈ ਵਾਰ ਆਸਟਰੇਲੇਸ਼ੀਆ ਅਤੇ ਮਾਲੇ ਟਾਪੂ-ਸਮੂਹ ਨੂੰ ਮਿਲਾ ਕੇ ਪਰਿਭਾਸ਼ਤ ਕੀਤਾ ਜਾਂਦਾ ਹੈ।
ਕਰਕ ਰੇਖਾ ਤੋਂ ਦੱਖਣ ਵੱਲ ਪੈਣ ਵਾਲੇ ਪ੍ਰਸ਼ਾਂਤ ਟਾਪੂਆਂ ਨੂੰ ਰਸਮੀ ਤੌਰ ਉੱਤੇ ਤਿੰਨ ਵਿਭਾਗਾਂ ਵਿੱਚ ਵੰਡਿਆ ਜਾਂਦਾ ਹੈ:
ਚਾਰ-ਫਰਮੀਔਨ ਪਰਸਪਰ ਕ੍ਰਿਆਵਾਂ
ਕੁਆਂਟਮ ਫੀਲਡ ਥਿਊਰੀ ਵਿੱਚ, ਫਰਮੀਔਨ ਗੈਰ-ਵਟਾਂਦ੍ਰਾਤੀ ਸਪਿੱਨੌਰ ਫੀਲਡਾਂ ਦੁਆਰਾ ਦਰਸਾਏ ਜਾਂਦੇ ਹਨ। ਇੱਕ ਚਾਰ-ਫਰਮੀਔਨ ਪਰਸਪਰ ਕ੍ਰਿਆ ਕਿਸੇ ਬਿੰਦੂ ਉੱਤੇ ਚਾਰ ਫਰਮੀਔਨਿਕ ਫੀਲਡਾਂ ਦਰਮਿਆਨ ਇੱਕ ਸਥਾਨਿਕ ਪਰਸਪਰ ਕ੍ਰਿਆ ਦਰਸਾਉਂਦੀ ਹੈ। ਇੱਥੇ ਸਥਾਨਕ ਤੋਂ ਅਰਥ ਹੈ ਕਿ ਇਹ ਸਾਰਾ ਕੁੱਝ ਇੱਕੋ ਸਪੇਸਟਾਈਮ ਬਿੰਦੂ ਉੱਤੇ ਵਾਪਰਦਾ ਹੈ। ਇਹ ਜਰੂਰ ਹੀ ਇੱਕ ਪ੍ਰਭਾਵੀ ਫੀਲਡ ਥਿਊਰੀ ਹੋਣੀ ਚਾਹੀਦੀ ਹੈ ਜਾਂ ਇਹ ਜਰੂਰ ਹੀ ਬੁਨਿਆਦੀ ਹੋਣੀ ਚਾਹੀਦੀ ਹੈ।
ਕੁੱਝ ਉਦਾਹਰਨਾਂ ਇਹ ਹਨ:
ਇੱਕ ਗੈਰ-ਸਾਪੇਖਿਕ ਉਦਾਹਰਨ ਵਿਸ਼ਾਲ ਲੰਬਾਈ ਦੇ ਪੈਮਾਨਿਆਂ ਉੱਤੇ BCS ਥਿਊਰੀ ਹੈ ਜੋ ਫੋਨੋਨਾਂ ਦੇ ਇੰਟੀਗ੍ਰੇਟਡ ਕੱਟ ਵਾਲੀ ਹੁੰਦੀ ਹੈ ਤਾਂ ਜੋ ਦੋ ਡਰੈੱਸਡ ਇਲੈਕਟ੍ਰੌਨਾਂ ਦਰਮਿਆਨ ਫੋਰਸ ਇੱਕ ਸੰਪਰਕ ਰਕਮ ਸਹਾਰੇ ਸੰਖੇਪ ਕੀਤਾ ਜਾਂਦਾ ਹੈ।
ਸ਼੍ਰੇਣੀ:ਕੁਆਂਟਮ ਫੀਲਡ ਥਿਊਰੀ
ਉਜਮਾ ਖਾਨ
ਉਜ਼ਮਾ ਖ਼ਾਨ (ਉਰਦੂ: عظمی خان ; ਜਨਮ 14 ਅਪਰੈਲ 1987) ਇੱਕ ਪਾਕਿਸਤਾਨੀ ਅਦਾਕਾਰਾ ਅਤੇ ਮਾਡਲ ਹੈ. ਉਸ ਨੇ ਫਿਲਮ ਵਾਰ (2013) ਦੇ ਨਾਲ ਆਪਣਾ ਕਰੀਅਰ ਸ਼ੁਰੂ ਕੀਤਾ ਅਤੇ ਬਾਅਦ ਵਿੱਚ ਯੈਲਗਰ ਵਿੱਚ ਫਿਲਮ ਦੇਖਣ ਲੱਗੀ. ਉਸਨੇ ਵਾਰ ਵਿੱਚ ਮੁਜਤਬਾ ਦੀ ਪਾਤਰ ਦੀ ਭੂਮਿਕਾ ਨਿਭਾਈ।
ਵਿਵਾਦ
28 ਮਈ 2020 ਨੂੰ, ਖਾਨ ਦੀ ਇੱਕ ਵੀਡੀਓ ਲੀਕ ਹੋਈ ਸੀ ਜਿਸ ਵਿੱਚ ਉਸਨੂੰ ਆਮਨਾ ਮਲਿਕ, ਅੰਬਰ ਮਲਿਕ ਅਤੇ ਪਸ਼ਮੀਨਾ ਮਲਿਕ ਦੁਆਰਾ ਸਰੀਰਕ ਤੌਰ 'ਤੇ ਹਮਲਾ ਕਰਦੇ ਦੇਖਿਆ ਗਿਆ ਸੀ। ਇਸ ਹਮਲੇ ਦੀਆਂ ਰਿਪੋਰਟਾਂ ਉਸਮਾਨ ਮਲਿਕ ਨਾਮਕ ਆਮਨਾ ਮਲਿਕ ਦੇ ਪਤੀ ਨਾਲ ਉਸਦੇ ਵਾਧੂ ਵਿਆਹੁਤਾ ਸੰਬੰਧਾਂ ਦਾ ਬਦਲਾ ਲੈਣ ਲਈ ਸਨ। ਅੰਬਰ ਮਲਿਕ ਅਤੇ ਪਸ਼ਮੀਨਾ ਮਲਿਕ, ਜੋ ਕਿ ਪਾਕਿਸਤਾਨ ਦੇ ਰੀਅਲ ਅਸਟੇਟ ਡਿਵੈਲਪਰ ਮਲਿਕ ਰਿਆਜ਼ ਦੀਆਂ ਧੀਆਂ ਹਨ, ਅਤੇ ਉਨ੍ਹਾਂ ਦੇ ਗਾਰਡਾਂ ਨੇ ਖਾਨ ਦੇ ਘਰ ਵਿੱਚ ਧਾਵਾ ਬੋਲਿਆ, ਖਾਨ ਅਤੇ ਉਸਦੀ ਭੈਣ 'ਤੇ ਸ਼ੀਸ਼ੇ ਦੀਆਂ ਬਣੀਆਂ ਸਜਾਵਟੀ ਚੀਜ਼ਾਂ ਸੁੱਟਣ ਦੇ ਨਾਲ-ਨਾਲ ਖਾਨ ਨੂੰ ਪਰੇਸ਼ਾਨ ਕੀਤਾ। ਲੀਕ ਹੋਈ ਵਾਇਰਲ ਵੀਡੀਓ ਤੋਂ ਪਤਾ ਲੱਗਾ ਹੈ ਕਿ ਮਲਿਕ ਰਿਆਜ਼ ਦੀ ਧੀ ਆਪਣੇ ਗਾਰਡਾਂ ਨਾਲ ਅਭਿਨੇਤਰੀ ਉਜ਼ਮਾ ਖਾਨ ਦੇ ਘਰ ਦਾਖਲ ਹੋਈ ਅਤੇ ਉਸ ਨੂੰ ਜਿਨਸੀ ਧਮਕੀ ਦਿੱਤੀ, ਇਸ ਤੋਂ ਇਲਾਵਾ, ਔਰਤ ਆਪਣੇ ਨਾਲ ਆਏ ਗਾਰਡਾਂ ਨੂੰ ਖਾਨ ਨੂੰ 'ਛੋਹਣ' ਲਈ ਉਕਸਾਉਂਦੀ ਸੁਣੀ ਜਾਂਦੀ ਹੈ, ਜਿਸ ਨਾਲ ਇੱਕ ਤਰ੍ਹਾਂ ਨਾਲ ਜਿਨਸੀ ਹਿੰਸਾ ਨੂੰ ਭੜਕਾਇਆ ਜਾਂਦਾ ਹੈ। ਇਸ ਘਟਨਾ ਦੀ ਨੇਟੀਜ਼ਨਾਂ ਅਤੇ ਪ੍ਰਮੁੱਖ ਮੀਡੀਆ ਹਸਤੀਆਂ ਦੁਆਰਾ ਭਾਰੀ ਆਲੋਚਨਾ ਕੀਤੀ ਗਈ ਅਤੇ ਉਜ਼ਮਾ ਖਾਨ ਲਈ ਇਨਸਾਫ਼ ਟਵਿੱਟਰ 'ਤੇ ਟ੍ਰੈਂਡ ਕਰਨਾ ਸ਼ੁਰੂ ਕਰ ਦਿੱਤਾ। ਆਮਨਾ ਮਲਿਕ, ਅੰਬਰ ਮਲਿਕ ਅਤੇ ਪਸ਼ਮੀਨਾ ਮਲਿਕ ਦੇ ਖਿਲਾਫ ਐਫਆਈਆਰ ਦਰਜ ਕੀਤੀ ਗਈ ਹੈ। 3 ਜੂਨ 2020 ਨੂੰ, ਆਮਨਾ ਮਲਿਕ ਦੇ ਪਿਤਾ ਮਲਿਕ ਰਿਆਜ਼ ਨੇ ਉਜ਼ਮਾ ਖਾਨ 'ਤੇ ਘੋਟਾਲੇ ਲਈ ਉਸਨੂੰ ਬਦਨਾਮ ਕਰਨ ਲਈ 5 ਅਰਬ ਰੁਪਏ ਦਾ ਮੁਕੱਦਮਾ ਕੀਤਾ। 2 ਜੂਨ 2020 ਨੂੰ, ਸੋਸ਼ਲ ਮੀਡੀਆ 'ਤੇ ਇਹ ਖਬਰ ਛਿੜ ਗਈ ਕਿ ਉਜ਼ਮਾ ਖਾਨ ਨੇ ਕੇਸ ਵਾਪਸ ਲੈ ਲਿਆ ਹੈ। ਉਸ ਦੀ ਵਕੀਲ ਖਦੀਜਾ ਨੇ ਆਪਣੇ ਆਪ ਨੂੰ ਉਜ਼ਮਾ ਦੇ ਕੇਸ ਤੋਂ ਵੱਖ ਕਰ ਲਿਆ ਜਦੋਂ ਉਸਨੇ ਬੀਬੀਸੀ ਨੂੰ ਦੋਵਾਂ ਧਿਰਾਂ ਵਿਚਕਾਰ ਸਮਝੌਤੇ ਬਾਰੇ ਦੱਸਿਆ। ਹੁਮਾ ਖਾਨ ਦੀ ਭੈਣ ਨੇ ਇਸ ਖਬਰ ਦੀ ਪੁਸ਼ਟੀ ਕੀਤੀ ਹੈ ਕਿ ਅਸੀਂ ਕੇਸ (ਐਫਆਈਆਰ) ਵਾਪਸ ਲੈ ਰਹੇ ਹਾਂ ਅਤੇ ਆਮਨਾ ਮਲਿਕ ਨੇ ਸਾਨੂੰ ਕੋਈ ਨੁਕਸਾਨ ਨਹੀਂ ਪਹੁੰਚਾਇਆ ਅਤੇ ਇਹ ਗਲਤਫਹਿਮੀ ਦਾ ਮਾਮਲਾ ਸੀ, ਹੁਮਾ ਖਾਨ ਦੇ ਕਾਨੂੰਨੀ ਬਿਆਨ ਦੀ ਕਾਪੀ ਖਬਰਾਂ ਵਿੱਚ ਪ੍ਰਕਾਸ਼ਿਤ ਕੀਤੀ ਗਈ ਹੈ।
ਬਾਹਰੀ ਕੜੀਆਂ
ਸ਼੍ਰੇਣੀ:ਜਨਮ 1987 ਸ਼੍ਰੇਣੀ:21ਵੀਂ ਸਦੀ ਦੀਆਂ ਪਾਕਿਸਤਾਨੀ ਅਦਾਕਾਰਾਵਾਂ ਸ਼੍ਰੇਣੀ:ਜ਼ਿੰਦਾ ਲੋਕ ਸ਼੍ਰੇਣੀ:ਪਾਕਿਸਤਾਨੀ ਔਰਤ ਮਾਡਲਾਂ ਸ਼੍ਰੇਣੀ:ਪਾਕਿਸਤਾਨੀ ਫਿਲਮ ਅਦਾਕਾਰਾਵਾਂ ਸ਼੍ਰੇਣੀ:ਪਾਕਿਸਤਾਨੀ ਟੈਲੀਵਿਜਨ ਅਦਾਕਾਰਾਵਾਂ
ਅਨੀਤਾ ਭਾਰਤੀ
ਅਨੀਤਾ ਭਾਰਤੀ ਦਲਿਤ ਲੇਖਿਕਾ ਅਤੇ ਸਮਾਜਿਕ ਗਤੀਵਿਧੀਆਂ ਵਿੱਚ ਸ਼ਾਮਿਲ ਹੁੰਦੀ ਹੈ। ਉਸਦੀ ਮੁੱਖ ਪਹਿਚਾਣ ਦਲਿਤ ਔਰਤਾਂ ਬਾਰੇ ਲਿਖਣ ਵਾਲੀ ਲੇਖਿਕਾ ਵਜੋਂ ਹੈ। ਦਲਿਤ ਸਾਹਿਤ ਦੀ ਆਲੋਚਕ ਹੋਣ ਕਾਰਨ ਵੀ ਉਸਦੀ ਅੱਡ ਪਹਿਚਾਣ ਹੈ।
ਸਾਹਿਤਕ ਕੰਮ
ਸਮਾਜਿਕ ਕ੍ਰਾਂਤੀਕਾਰੀ: ਗਬਦੁ ਰਾਮ ਬਾਲਮੀਕੀ (ਜੀਵਨੀ)
ਨਿੱਜੀ ਜ਼ਿੰਦਗੀ
ਅਨੀਤਾ ਭਾਰਤੀ ਦਾ ਵਿਆਹ ਰਾਜੀਵ ਆਰ ਸਿੰਘ ਨਾਲ ਹੋਇਆ ਉਸਦਾ ਭਰਾ ਅਸੋਕ ਭਾਰਤੀ ਦਲਿਤ ਗਤੀਵਿਧੀਆਂ ਵਿੱਚ ਸ਼ਾਮਿਲ ਹੋਣ ਵਾਲਾਂ ਨਾਮੀ ਵਿਅਕਤੀ ਸੀ ਅਤੇ ਏਨਸੀਡੀਓਆਰ ਦਾ ਚੇਅਰਪਰਸਨ ਵੀ ਸੀ। ਇਹ ਸੰਸਥਾ ਦਲਿਤਾਂ ਲਈ ਕੰਮ ਕਰਦੀ ਸੀ।
ਬਾਹਰੀ ਕੜੀਆਂ
ਸ਼੍ਰੇਣੀ:ਜੀਵਿਤ ਲੋਕ ਸ਼੍ਰੇਣੀ:ਦਲਿਤ ਸਾਹਿਤਕਾਰ
ਮਹੰਤ ਨਰਾਇਣ ਦਾਸ
ਹਵਾਲੇ
ਸ਼੍ਰੇਣੀ:ਪੰਜਾਬੀ ਲੋਕ
ਸ਼ਿਲਪਾ ਸਖਲਾਨੀ
thumb|ਸ਼ਿਲਪਾ ਸਖਲਾਨੀ ਸ਼ਿਲਪਾ ਸਖਲਾਨੀ ਇੱਕ ਟੈਲੀਵੀਜ਼ਨ ਅਦਾਕਾਰਾ ਹੈ ਅਤੇ ਪ੍ਰਸਿੱਧ ਸੋਪ ਓਪੇਰਾ ਕਿਉਂਕੀ ਸਾਸ ਭੀ ਕਭੀ ਬਹੂ ਥੀ ਵਿੱਚ ਗੰਗਾ ਦੀ ਭੂਮਿਕਾ ਲਈ ਜਾਣੀ ਜਾਂਦੀ ਹੈ। ਉਹ ਬੱਚਿਆਂ ਦੇ ਪ੍ਰਤਿਭਾ ਅਧਾਰਿਤ ਰਿਆਲਟੀ ਸ਼ੋਅ ਰਿਨ ਮੇਰ ਸਟਾਰ ਸੁਪਰਸਟਾਰ ਦੀ ਮੇਜ਼ਬਾਨੀ ਕਰਦੀ ਹੈ। ਉਸਨੇ ਬਿੱਗ ਬੌਸ ਸੀਜ਼ਨ 7 ਸ਼ੋਅ ਵਿੱਚ ਇੱਕ ਮੁਕਾਬਲੇਬਾਜ਼ ਦੇ ਰੂਪ ਵਿੱਚ ਵੀ ਭਾਗ ਲਿਆ।
ਕੈਰੀਅਰ
ਸ਼ਿਲਪਾ ਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ 2001 ਵਿੱਚ ਅਰਜੁਨ ਪੁੰਜ ਅਤੇ ਹੋਰਾਂ ਨਾਲ ਫਿਲਮ 'ਤੇਰੇ ਲੀਏ' ਨਾਲ ਕੀਤੀ ਸੀ ਜੋ ਬਾਕਸਆਫਿਸ ‘ਤੇ ਫਲਾਪ ਰਹੀ ਅਤੇ ਫਿਰ ਉਸ ਨੇ 2002 ਵਿੱਚ “ਨਾ ਤੁਮ ਜਾਨੋ ਨਾ ਹਮ” ਵਿੱਚ ਇੱਕ ਸੰਖੇਪ ਭੂਮਿਕਾ ਨਿਭਾਈ। ਫਿਰ “ਕਿਉਂਕੀ ਸਾਸ ਭੀ ਕਭੀ ਬਹੁ ਥੀ” ਵਿੱਚ 2002 - 2008 ਤੱਕ ਗੰਗਾ ਦੇ ਰੂਪ ਵਿੱਚ ਦਿਖਾਈ ਦਿੱਤੀ। ਉਸ ਨੂੰ ਬਾਅਦ ਵਿੱਚ “ਕਿਆ ਹਾਦਸਾ ਕਿਆ ਹਕੀਕਤ” ਵਿੱਚ ਵੇਖਿਆ ਗਿਆ ਅਤੇ “ਲਵਾਨਿਆ” ਵਿੱਚ ਮੁੱਖ ਭੂਮਿਕਾ ਨਿਭਾਈ।
2005 ਵਿੱਚ, ਸਕਲਾਨੀ ਨੇ ਅਪੂਰਵਾ ਨਾਲ ਨਚ ਬਲੀਏ 1 ਵਿੱਚ ਭਾਗ ਲਿਆ ਅਤੇ ਸ਼ੋਅ “ਕਕਸੂਮ”, “ਜੱਸੀ ਜੈਸੀ ਕੋਈ ਨਹੀਂ” ਵਿੱਚ ਦਿਖਾਈ ਦਿੱਤੀ ਅਤੇ ਪੱਤੀ ਪਤਨੀ ਅੱਜ ਰ ਵੋਹ ਵਿੱਚ ਹਿੱਸਾ ਲਿਆ। 2012 ਵਿੱਚ, ਉਸ ਨੇ ਸਰਵਾਈਵਰ ਇੰਡੀਆ ਵਿੱਚ ਹਿੱਸਾ ਲਿਆ।
ਨਿੱਜੀ ਜੀਵਨ
ਸਕਲਾਨੀ ਨੇ ਪ੍ਰਸਿੱਧ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰ ਅਪੂਰਵਾ ਅਗਨੀਹੋਤਰੀ ਨਾਲ 2004 ਵਿੱਚ ਵਿਆਹ ਕਰਵਾਇਆ।
ਹਵਾਲੇ
ਸ਼੍ਰੇਣੀ:ਬਿੱਗ ਬੌਸ ਲੜੀ ਦੇ ਪ੍ਰਤੀਯੋਗੀ ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ ਸ਼੍ਰੇਣੀ:ਜ਼ਿੰਦਾ ਲੋਕ
ਵੀ. ਐਨ. ਜਾਨਕੀ
ਜਾਨਕੀ ਰਮਨਚੰਦ੍ਰਨ, ਜਿਨ੍ਹਾਂ ਨੂੰ ਵੀ. ਐਨ. ਜਾਨਕੀ ਦੇ ਨਾਮ ਨਾਲ ਵਧੇਰੇ ਜਾਣਿਆ ਜਾਂਦਾ ਹੈ। ਜਾਨਕੀ ਇੱਕ ਭਾਰਤੀ ਤਮਿਲ਼ ਅਦਾਕਾਰਾ ਅਨਦ ਰਾਜਨੀਤਿਕ ਨਾਲ ਸੰਬੰਧ ਰੱਖਦੀ ਹੈ।
ਸੁਰੂਆਤੀ ਜ਼ਿੰਦਗੀ
ਉਨ੍ਹਾਂ ਦਾ ਜਨਮ ਵੈਕੋਮ, ਕੇਰਲਾ ਵਿਖੇ ਹੋਇਆ। ਜਾਨਕੀ 1940 ਦੀ ਇੱਕ ਸਫਲ ਅਵਨੇਤਰੀ ਅਤੇ 25 ਫਿਲਮਾਂ ਵਿੱਚ ਅਦਾਕਾਰੀ ਕੀਤੀ। ਉਸਦੀ ਅਦਾਕਾਰੀ ਵਾਲਿਆਂ ਫਿਲਮਾਂ ਵਿੱਚ ਮੋਹਿਨੀ, ਰਾਜਾ ਮੁਕਥੀ, ਐਈਰਾਮ, ਦੇਵਿਕੀ ਹਨ।
ਨਿੱਜੀ ਜ਼ਿੰਦਗੀ
ਜਾਨਕੀ ਦੇ ਪਹਿਲੇ ਪਤੀ ਦਾ ਨਾਮ ਗਨਪਥੀ ਭੱਟ ਸੀ ਅਤੇ ਉਨ੍ਹਾਂ ਦਾ ਵਿਆਹ 1939 ਵਿੱਚ ਹੋਇਆ। ਉਨ੍ਹਾਂ ਦੇ ਲੜਕੇ ਦਾ ਨਾਮ ਸੁਰੇਂਦਰ ਸੀ। ਉਸਦੀ ਦੂਸ੍ਰ ਵਿਆਹ ਐਮ.ਜੀ. ਰਮਚੰਦ੍ਰਨ ਨਾਲ 1963 ਵਿੱਚ ਹੋਇਆ।
ਰਾਜਨੀਤਿਕ ਕਰੀਅਰ
ਐਮ. ਜੀ. ਰਮਚੰਦਰਨ ਦੀ ਮੌਤ ਤੋਂ  ਬਾਅਦ ਉਹ 1987 ਵਿੱਚ ਤਮਿਲਨਾਡੂ ਦੀ ਪਹਿਲੀ ਔਰਤ ਮੁੱਖ ਮੰਤਰੀ ਬਣੀ। ਸਵਿਧਾਨ ਦੇ ਆਰਟੀਕਲ 356 ਦੇ ਤਹਿਤ ਉਨ੍ਹਾਂ ਦੀ ਸਰਕਾਰ ਨੂੰ 1989  ਵਿੱਚ ਬਰਖਾਸਤ ਕਰ ਦਿੱਤਾ ਗਿਆ। ਇਸ ਤੋਂ ਬਾਅਦ ਉਨ੍ਹਾਂ ਨੇ ਰਾਜਨੀਤੀ ਛੱਡ ਦਿੱਤੀ।
ਅੰਤਿਮ ਸਮਾਂ
19 ਮਈ 1996 ਨੂੰ ਉਨ੍ਹਾਂ ਦੀ ਮੌਤ ਹੋ ਗਈ।
ਹਵਾਲੇ
ਸ਼੍ਰੇਣੀ:ਕੌਮਾਂਤਰੀ ਇਸਤਰੀ ਦਿਹਾੜਾ 2016 ਐਡੀਟਾਥਨ ਸ਼੍ਰੇਣੀ:ਜਨਮ 1923
ਟੋਕੀਓ ਡਿਜ਼ਨੀਲੈਂਡ
ਟੋਕੀਓ ਡਿਜ਼ਨੀਲੈਂਡ (東京ディズニーランド Tōkyō Dizunīrando?) ਟੋਕੀਓ ਡਿਜ਼ਨੀ ਰਿਜ਼ੋਰਟ ਦਾ 115 ਏਕੜ (47 ਹੈਕਟੇਅਰ) ਖੇਤਰ ਵਿੱਚ ਤਿਆਰ ਕੀਤਾ ਗਿਆ ਥੀਮ ਪਾਰਕ ਹੈ। ਟੋਕੀਓ ਡਿਜ਼ਨੀ ਰਿਜ਼ੋਰਟ ਦਾ ਪਤਾ ਓਰਾਯਸੁ, ਚੀਬਾ, ਜਪਾਨ, ਨਜਦੀਕ ਟੋਕੀਓ। ਇਸਦਾ ਮੁੱਖ ਦਰਬਾਜਾ ਮਾਇਹਮਾ ਸਟੇਸ਼ਨ ਅਤੇ ਟੋਕੀਓ ਡਿਜ਼ਨੀਲੈਂਡ ਸਟੇਸ਼ਨ ਦੇ ਨਾਲ ਲਗਦਾ ਹੈ। ਇਹ ਪਹਿਲਾਂ ਅਜਿਹਾ ਪਾਰਕ ਸੀ ਜਿਹੜਾ ਯੂਨਾਇਟਿਡ ਸਟੇਟ ਤੋ ਬਾਹਰ ਬਣਾਇਆ ਗਿਆ ਸੀ ਜਿਸਨੂੰ 15 ਅਪ੍ਰੈਲ 1983 ਨੂੰ ਲੋਕਾਂ ਵਾਸਤੇ ਖੋਲ ਦਿੱਤਾ ਗਿਆ। ਇਸ ਪਾਰਕ ਦੀ ਉਸਾਰੀ ਦਾ ਕੰਮ ਵਾਲਟ ਡਿਜ਼ਨੀ  ਇਮੇਜਨਰਿੰਗ ਨੇ ਕੀਤਾ। ਬਣਤਰ ਅਨੁਸਾਰ  ਇਹ ਪਾਰਕ ਕੈਲਿਫੋਰਨੀਆ ਦੇ ਡਿਜ਼ਨੀਲੈਂਡ ਅਤੇ ਫਲੋਰਿਡਾ ਦੇ ਮੈਜਿਕ ਕਿੰਗਡਮ ਨਾਲ ਹੁਬਹੁ ਮਿਲਦਾ ਹੈ। ਡਿਜ਼ਨੀਲੈਂਡ ਦੀ ਮਾਲਕ ਕੰਪਨੀ  ਦੀ ਓਰੀਏਂਟਲ ਲੈਂਡ ਕੰਪਨੀ ਹੈ, ਜਿਸਨੇ ਇਸਦਾ ਲਸੰਸ ਦੀ ਵਾਲਟ ਡਿਜ਼ਨੀ ਕੰਪਨੀ ਤੋਂ ਲਿਆ ਸੀ। ਇਸ ਖੇਤਰ ਦੇ ਕੁਝ ਜਾ ਸਾਰੇ ਹਿੱਸਾ ਉਪਰ ਹੀ ਵਾਲਟ ਡਿਜ਼ਨੀ ਕੰਪਨੀ ਦੀ ਮਾਲਕੀ ਨਹੀ ਹੈ, ਟੋਕੀਓ ਡਿਜ਼ਨੀਲੈਂਡ ਅਤੇ ਇਸ ਨਾਲ ਜੁੜੇ ਪਾਰਕ, ਟੋਕੀਓ ਡਿਜ਼ਨੀਸੀ ਵਾਲਾ ਖੇਤਰ ਹੀ ਡਿਜ਼ਨੀ ਪਾਰਕ ਦਾ ਹਿੱਸਾ ਹੈ।
ਪਾਰਕ ਵਿੱਚ ਸੱਤ ਮੁੱਖ ਥਾਂਵਾਂ ਹਨ, ਵਰਲਡ ਬਜ਼ਾਰ; ਡਿਜ਼ਨੀਲੈਂਡ ਵਿੱਚ ਏਡਵੇਂਚਰਲੈਂਡ, ਵੇਸਟਰਨਲੈਂਡ, ਫੈਨਸੀਲੈਂਡ ਅਤੇ ਟੁਮੋਰੋਲੈਂਡ ਚਾਰ ਮੁੱਖ ਥਾਵਾਂ ਦੇ ਨਾਲ ਨਾਲ ਦੋ ਮਿਨੀ ਲੈਂਡ ਕ੍ਰੀਟਰ ਕੰਟ੍ਰੀ ਅਤੇ ਮਿੱਕੀਸ ਟੂਨਟਾਊਨ ਵੀ ਹਨ। ਬਹੁਤ ਸਾਰੀਆਂ ਖੇਡਾਂ ਅਤੇ ਚੰਡੋਲ ਅਮੇਰਿਕਨ ਡਿਜ਼ਨੀਲੈਂਡ ਦੀ ਹੀ ਨਕਲ ਹਨ ਜਿਹੜੇ ਡਿਜ਼ਨੀ ਫਿਲਮ ਅਤੇ ਕਾਲਪਨਿਕ  ਹਨ। ਫੈਂਟੇਸੀਲੈਂਡ  ਵਿੱਚ ਸ਼ਾਮਿਲ ਹਨ ਪੀਟਰ ਪਾਨ ਫਲਾਇਟ, ਸਨੋ ਵਾਇਟ ਸਕੇਰੀ ਏਡਵੇਂਚਰਸ, ਡੁਮਬੋ ਦੀ ਫਲਾਇੰਗ ਏਲਿਫ਼ੇਂਟ ਅਤੇ  ਬਹੁਤ ਕੁਝ ਡਿਜ਼ਨੀ ਫਿਲਮ ਅਤੇ ਉਸਦੇ ਪਾਤਰਾਂ ਨਾਲ ਸੰਬੰਧਿਤ ਹੈ। ਡਿਜ਼ਨੀਲੈਂਡ ਵਿੱਚ ਰੇਲ ਟਰਾਂਸਪੋਰਟ ਦੀ ਸੁਵਿਧਾ ਵੀ ਵਾਲਟ ਡਿਜ਼ਨੀ ਕੰਪਨੀ ਦੇ ਨਿਗਰਾਨ ਹੇਠ ਤਿਆਰ ਕੀਤੀ ਗਈ ਹੈ। ਇਸ ਪਾਰਕ ਵਿੱਚ ਭਾਰੀ ਇਕੱਠ ਨੂੰ ਅਸਾਨੀ ਨਾਲ ਠਹਿਰਾਇਆ ਜਾ ਸਕਦਾ ਹੈ 2013 ਵਿੱਚ ਟੋਕੀਓ ਡਿਜ਼ਨੀਲੈਂਡ 17.2 ਮਿਲੀਅਨ ਘੁਮੰਨ ਆਏ ਲੋਕਾਂ ਨੂੰ ਠਹਿਰਾਹ ਕੇ ਵਿਸ਼ਵ ਦੀ ਦੂਜੇ ਨੰਬਰ ਦੀ ਅਜਿਹੀ ਥਾਂ ਬਣ ਗਈ ਜਿਥੇ ਏਨੀ ਵਡੀ ਗਿਣਤੀ ਵਿੱਚ ਲੋਕ ਘੁਮੰਨ ਲਈ ਆਉਂਦੇ ਹਨ। ਪਹਿਲੇ ਨੰਬਰ ਉੱਪਰ ਵਾਲਟ ਡਿਜ਼ਨੀ ਵਰਲਡ ਰਿਜ਼ੋਰਟ ਦੇ ਮੈਜਿਕ ਕਿੰਗਡਮ ਦਾ ਨਾਮ ਆਉਂਦਾ ਹੈ।
ਇਤਿਹਾਸ
ਅਪ੍ਰੈਲ 1979 ਵਿੱਚ ਟੋਕੀਓ ਵਿੱਚ ਡਿਜ਼ਨੀਲੈਂਡ ਬਣਾਉਣ ਲਈ ਹੋਏ ਠੇਕੇ ਦੇ ਇਕਰਾਰਨਾਮੇ ਉੱਤੇ ਹਸ਼ਤਾਕਸ਼ਰ ਕੀਤੇ ਗਏ। ਟੋਕੀਓ ਵਿੱਚ ਡਿਜ਼ਨੀ ਦੀ ਉਸਾਰੀ ਲਈ ਜਪਾਨੀ ਇੰਜੀਨੀਅਰ ਅਤੇ ਆਰਕੀਟੈਕਟ ਦਾ ਇਕੱਠ ਡਿਜ਼ਨੀਲੈਂਡ ਦਾ ਡਿਜ਼ਾਇਨ ਵੇਖਣ ਕੈਲਿਫੋਰਨਿਆ ਗਿਆ।"  ਠੀਕ ਇੱਕ ਸਾਲ ਬਾਅਦ ਪਾਰਕ ਦੀ ਉਸਾਰੀ ਦਾ ਕੰਮ ਸੁਰੂ ਹੋ ਗਿਆ। 100 ਦੇ ਕਰੀਬ ਪਤਰਕਾਰਾਂ ਨੇ ਇਸ ਉਪਰ ਬਾਰੇ ਗੱਲ ਕਰਦਿਆਂ ਇਹ ਇਸ਼ਾਰਾ ਕੀਤਾ ਕਿ ਭਵਿੱਖ ਵਿੱਚ ਇਸ ਪਾਰਕ ਤੋਂ ਬਹੁਤ ਉਮੀਦਾਂ ਹਨ। ਭਾਵੇ ਇਸ ਦਾ ਕੰਮ ਸਫਲਤਾ ਨਾਲ ਪੂਰਾ ਹੋ ਗਿਆ ਪਰ ਬਜਟ ਅਨੁਮਾਨ ਤੋਂ ਦੁਗਣਾ ਹੋ ਗਿਆ। ਬਜ਼ਟ 180 ਬਿਲੀਅਨ ਯੇਨ ਬਣਿਆ ਜਦਕਿ ਅੰਦਾਜ਼ਨ ਬਜ਼ਟ 100 ਬਿਲੀਅਨ ਸੀ। ਬਜ਼ਟ ਦੇ ਫਰਕ ਦੇ ਬਾਵਜੂਦ ਟੋਕੀਓ ਡਿਜ਼ਨੀਲੈਂਡ ਦਾ 30 ਸਾਲਾਂ ਦੇ ਸਫਲ ਸਫਰ ਟੋਕੀਓ ਲਈ ਮਾਨ ਵਾਲੀ ਗੱਲ ਹੈ।
ਮੁੱਖ ਖੇਤਰ
ਇਸ ਵਿੱਚ ਇੱਕ ਹੀ ਤਰੁੱਟੀ ਹੈ ਕਿ ਇਸਦੀ ਦਿੱਖ ਦਾ ਨਜ਼ਾਰਾ ਉਨ੍ਹਾਂ ਹੀ ਹੈ ਜਿਨ੍ਹਾਂ ਕਿ ਡਿਜ਼ਨੀਲੈਂਡ ਅਤੇ Waltਵਾਲਟ ਡਿਜ਼ਨੀ ਵਰਡਲਸ ਮੈਜਿਕ ਕਿੰਗਡਮ ਨੂੰ ਵੇਖ ਕੇ ਆਉਂਦਾ ਹੈ।
ਏਡਵੇਂਚਰ ਲੈਂਡ
ਏਡਵੇਂਚਰ ਲੈਂਡ ਵਿੱਚ ਨਯੂ ਓਰਲਿਨਸ ਥੀਮਡ ਏਰੀਆ ਅਤੇ ਇੱਕ ਜੰਗਲ ਥੀਮਡ ਏਰੀਆ ਹੀ ਹੁਣ ਤੱਕ ਦੋ ਪੂਰਕ ਅਤੇ ਅੱਡ ਤਰ੍ਹਾ ਦੇ ਖੇਤਰ ਬਣੇ ਹੋਏ ਹਨ। ਇਹ ਲੈਂਡ ਤਕਰੀਬਨ ਨਯੂ ਓਰਲਿਨਸ ਸਕੁਏਅਰ ਅਤੇ ਏਂਡਵੇਂਚਰ ਏਰੀਆ ਨੂੰ ਜੋੜ ਕੇ ਬਣਦਾ ਇਹ ਖੇਤਰ ਯੂਨਾਇਟਿਡ ਸਟੇਟ ਦੇ ਡਿਜ਼ਨੀਲੈਂਡ ਪਾਰਕ ਵਿੱਚ ਵੀ ਮਿਲ ਸਕਦਾ।  ਯੂਨਾਇਟਿਡ ਸਟੇਟ ਵਿੱਚ ਪਾਰਕ ਦੀ ਖਿੱਚ ਵਿੱਚ ਸ਼ਾਮਿਲ ਹਨ ਪਾਈਰਟੇਸ ਆਫ ਦੀ ਕਰੀਬੀਨ, ਜੰਗਲ  ਕ੍ਰੁਜ,  ਦੀ ਏਨਚਨਟਿਡਤ ਟਿਕੀ ਰੂਮ ਅਤੇ 2 ਫੁੱਟ 6 ਇੰਚ   ( 762 ਏਮ ਏਮ  ) narrowਨੇਰੋ ਗੌਜ ਵੇਸਟਰਨ ਰਿਵਰ ਰੇਲਰੋਡ।
ਵੇਸਟਰਨਲੈਂਡ
thumb|200x200px|ਬਿਗ ਥੰਡਰ ਮਾਉਂਟੇਨ ਰੇਲ ਰੋਡ
ਕ੍ਰੀਟਰ ਕੰਟ੍ਰੀ
ਕ੍ਰੀਟਰ ਕੰਟ੍ਰੀ ਪਾਰਕ ਦਾ ਇੱਕ ਨਿੱਕਾ ਜਿਹਾ ਹਿੱਸਾ ਹੈ ਜਿਸਦੀ ਸੁੰਦਰ ਦਿੱਖ ਅਤੇ ਖਿੱਚ ਦਾ ਇਕੋ ਇੱਕ ਮੁੱਖ ਕਾਰਨ ਸਪਲੈਸ਼ ਮਾਉਂਟੇਨ ਹਨ। ਪਾਰਕ ਦੇ ਸੁੰਦਰ ਥੀਮ ਅਤੇ ਕੁਦਰਤੀ ਦਿੱਖ ਦੇ ਨਾਲ ਨਾਲ ਦੁਕਾਨਾਂ ਅਤੇ ਰੈਸਤੋਰਾਂ ਵੀ ਇਸ ਦੀ ਖਿੱਚ ਦਾ ਮੁੱਖ ਹਿੱਸਾ ਹਨ।
ਟੂਨਟਾਊਨ
ਡਿਜ਼ਨੀ ਥੀਮ ਪਾਰਕ ਦਾ ਇੱਕ ਹਿੱਸਾ ਟੂਨਟਾਊਨ (ਜਿਸਨੂੰ ਹੋਰ ਪਾਰਕਾਂ ਵਿੱਚ ਮਿੱਕੀਸ ਟੂਨਟਾਊਨ ਕਹਿੰਦੇ ਹਨ) ਹੈ ਜਿਹੜਾ ਕੀ ਬਹੁਤਾ ਵੂ ਫ੍ਰੇਮਡ ਰੋਜ਼ਰ ਰੈਬਿਟ ਪਿਕਚਰ ਤੋਂ ਪ੍ਰੇਰਿਤ ਹੋ ਕੇ ਬਣਾਇਆ ਗਿਆ ਹੈ। ਇਸਦੀ ਖਿੱਚ ਦੀ ਵੱਡੀ ਵਜ੍ਹਾ ਰੋਜ਼ਰ ਰੈਬਿਟਸ ਕਾਰ ਟੂਨ ਸਪਿਨ ਹੈਮ ਕੁਝ ਛੋਟੇ ਰੋਚਕ ਨਜਾਰਿਆ ਵਿੱਚ ਮਿੱਕੀਸ ਹਾਉਸ ਅਤੇ ਮੀਟ ਮਿੱਕੀ, ਹੈ ਜਿਥੇ ਅਕਸਰ ਲੰਬਾ ਇੰਤਜ਼ਾਰ ਕਰਨਾ ਪੇਂਦਾ ਹੈ।
ਟੁਮੋਰੋਲੈਂਡ
ਟੁਮੋਰੋਲੈਂਡ ਦੀ ਦਿੱਖ ਤੋਂ ਅਜਿਹਾ ਲਗਦਾ ਜਿਵੇ ਇਸਦਾ ਨਿਰਮਾਣ ਸਮਾਜ ਦੇ ਨਾਗਰਿਕਾਂ ਲਈ ਨਾ ਹੋ ਕੇ ਇਹ ਇੱਕ ਭਵਿੱਖ ਦੀ ਨਵੀਂ ਤਕਨੀਕ ਦਾ ਨਮੂਨਾ ਪੇਸ਼ ਕਰਦਾ ਹੈ।ਸਵਾਰੀ ਵਿੱਚ ਸਮਿਲ ਸਪੇਸ ਮਾਉਂਟੇਨ ਅਤੇ ਸਟਾਰ ਟੂਰਸ–ਦੀ ਅਡਵੇਂਚਰਸ ਕੰਟਿਨਯੂ। 1990 ਵਿੱਚ ਇਸਦੀ ਮੁੜ ਉਸਾਰੀ ਤੋਂ ਪਹਿਲਾਂ ਟੁਮੋਰੋਲੈਂਡ ਦੇ ਪ੍ਰਵੇਸ਼ ਦਰਬਾਜੇ ਦੀ ਉਸਾਰੀ ਵਿੱਚ ਪਿਉਪਲਮੋਵਰ ਟ੍ਰੇਕ ਨੂੰ ਛਡ ਦਿੱਤਾ ਜਾਏ ਤਾਂ ਇਸਦੀ ਬਣਤਰ ਹੁਬਹੂ ਵਾਲਟ ਡਿਜ਼ਨੀ ਵਰਲਡ ਦੇ ਦਰਬਾਜੇ ਨਾਲ ਮਿਲਦੀ ਸੀ। ਡਿਜ਼ਨੀਲੈਂਡ ਦੇ ਟੁਮੋਰੋਲੈਂਡ ਅਤੇ ਵਾਲਟ ਡਿਜ਼ਨੀ ਵਰਲਡਸ ਮੈਜਿਕ ਕਿੰਗਡਮ ਦੀ ਮੁੜ ਉਸਾਰੀ ਕਰਕੇ ਇਸਨੂੰ ਹੋਰ ਵਧਾ ਦਿੱਤਾ ਗਿਆ।<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (November 2015)">citation needed ]
ਮਕਬੂਲ ਸੱਭਿਆਚਾਰ
ਥੀਮ ਪਾਰਕ ਦਾ ਫਿਲਮਾਂਕਣ 1993 ਵਿੱਚ ਤੁਹੁ ਫਿਲਮ ਗੋਡਜ਼ਿਲਾ ਏਂਡ ਮੇਚਾਗੋਡਜ਼ਿਲਾ II ਵਿੱਚ ਉਥੇ ਕੀਤਾ ਗਿਆ ਜਦੋਂ ਰੋਦਾਨ ਇਸ ਦੇ ਉਪੱਰ ਦੀ ਉੱਡਦਾ ਹੈ।
ਬਾਹਰੀ ਕੜੀਆਂ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ
122
ਅਕਤੂਬਰ-ਦਸੰਬਰ
ਸ਼੍ਰੇਣੀ:ਸਾਲ
ਉਪ-ਖੇਤਰ
ਉਪ-ਖੇਤਰ ਕਿਸੇ ਵੱਡੇ ਖੇਤਰ ਜਾਂ ਮਹਾਂਦੀਪ ਦਾ ਹਿੱਸਾ ਹੁੰਦਾ ਹੈ ਅਤੇ ਆਮ ਤੌਰ ਉੱਤੇ ਸਥਿਤੀ ਉੱਤੇ ਅਧਾਰਤ ਹੁੰਦਾ ਹੈ। ਮੁੱਖ ਦਿਸ਼ਾਵਾਂ, ਜਿਵੇਂ ਕਿ ਦੱਖਣ ਜਾਂ ਦੱਖਣੀ, ਆਮ ਤੌਰ ਉੱਤੇ ਇਹਨਾਂ ਉਪ-ਖੇਤਰਾਂ ਨੂੰ ਪਰਿਭਾਸ਼ਤ ਕਰਨ ਵਿੱਚ ਵਰਤੀਆਂ ਜਾਂਦੀਆਂ ਹਨ।
ਬਸ ਟੋਪੋਲੌਜੀ
ਬੱਸ ਟੋਪੋਲੌਜੀ ਨੈੱਟਵਰਕ ਵਿੱਚ ਸਿਰਫ਼ ਇੱਕ ਸਾਂਝਾ ਸੰਚਾਰ ਮਾਧਿਅਮ ਹੈ।ਇਸ ਨਾਲ ਕੰਪਿਊਟਰਾਂ ਅਤੇ ਹੋਰਨਾਂ ਯੰਤਰਾਂ ਨੂੰ ਜੋੜਿਆ ਹੁੰਦਾ ਹੈ।ਇਸ ਨਾਲ ਜੇ ਅਸੀਂ ਦੂਸਰੇ ਯੰਤਰ ਨਾਲ ਸੰਚਾਰ ਸੰਵਾਦ ਬਣਾਉਣਾ ਹੁੰਦਾ ਹੈ ਤਾ ਅਸੀਂ ਆਪਣਾ ਸੰਦੇਸ਼ ਬਸ ਉੱਤੇ ਭੇਜ ਸਕਦੇ ਹਾਂ। ਇਸ ਨੈੱਟਵਰਕ ਵਿੱਚ ਸੰਦੇਸ਼ ਸਿਰਫ ਓਹੀ ਯੰਤਰ ਪ੍ਰਾਪਤ ਕਰ ਸਕਦਾ ਹੈ ਜਿਸ ਲਈ ਸੰਦੇਸ਼ ਭੇਜਿਆ ਗਿਆ ਹੈ। ਬੱਸ ਟੋਪੋਲੋਜੀ ਹਾਫ਼ ਡੁਪਲੇਕਸ ਤਕਨੀਕ ਤੇ ਕੰਮ ਕਰਦੀ ਹੈ। ਜਿਸ ਦਾ ਭਾਵ ਇੱਕ ਸਮੇਂ ਤੇ ਸਿਰਫ ਇੱਕ ਯੰਤਰ ਹੀ ਸੰਦੇਸ਼ ਭੇਜ ਜਾਂ ਪ੍ਰਾਪਤ ਕਰ ਸਕਦਾ ਹੈ।
ਬਸ ਟੋਪੋਲੌਜੀ ਦੀਆਂ ਲਾਭ ਤੇ ਹਾਨੀਆਂ
ਲਾਭ:-
ਇਸਨੂੰ ਸ਼ੁਰੂ ਕਰਨਾ ਬਹੁਤ ਆਸਾਨ ਹੈ।
ਇਸ ਵਿੱਚ ਕੋਈ ਹੋਰ ਕੰਪਿਊਟਰ ਆਸਾਨੀ ਨਾਲ ਜੋੜਿਆ ਜਾ ਸਕਦਾ ਹੈ।
ਇਹ ਬਹੁਤ ਹੀ ਸਸਤਾ ਤਰੀਕਾ ਹੈ।
ਇਹ ਕੰਪਿਊਟਰ ਖ਼ਰਾਬ ਹੋ ਜਾਵੇ ਤਾ ਦੂਸਰਿਆਂ ਨੂੰ ਕੋਈ ਫ਼ਰਕ ਨਹੀਂ ਪੈਂਦਾ।
ਹਾਨੀਆਂ:-
ਜੇ ਜ਼ਿਆਦਾ ਨੋਡ ਲਗਾਉਣੇ ਹੋਣ ਤਾ ਤਾਰ ਵੀ ਓਹਨੀ ਹੀ ਲੰਬੀ ਚਾਹੀਦੀ ਹੈ।
ਜੇਕਰ ਇੱਕ ਥਾਂ ਤੋ ਕੇਬਲ ਟੁੱਟ ਜਾਵੇ ਤਾ ਸਾਰਾ ਨੈੱਟਵਰਕ ਖ਼ਰਾਬ ਹੋ ਜਾਂਦਾ ਹੈ।
ਇਸ ਨੈੱਟਵਰਕ ਦੇ ਲਈ ਤਾਰਾਂ ਲਗਾਉਣੀਆਂ ਕਾਫ਼ੀ ਔਖਾ ਕੰਮ ਹੈ।
ਜੇਕਰ ਹਬ ਵਿੱਚ ਕੋਈ ਖ਼ਰਾਬੀ ਆ ਜਾਵੇ ਤਾ ਸਾਰਾ ਨੈੱਟਵਰਕ ਫੇਲ ਹੋ ਜਾਂਦਾ ਹੈ।
ਹਵਾਲੇ
ਸ਼੍ਰੇਣੀ:ਕੰਪਿਊਟਰ ਸ਼੍ਰੇਣੀ:ਨੈੱਟਵਰਕ ਆਰਕੀਟੈਕਚਰ ਸ਼੍ਰੇਣੀ:ਨੈੱਟਵਰਕ ਟੋਪੋਲੋਜੀ
ਮਿਰਜ਼ਾ ਤੁਰਸਨਜ਼ਾਦਾ
ਮਿਰਜ਼ਾ ਤੁਰਸਨਜ਼ਾਦਾ (Мирзо Турсунзода, (02 ਮਈ 1911 — 24 ਸਤੰਬਰ 1977) - ਮਹੱਤਵਪੂਰਨ ਤਾਜਿਕ ਕਵੀ ਅਤੇ ਇੱਕ ਪ੍ਰਮੁੱਖ ਰਾਜਨੀਤਕ ਹਸਤੀ ਸੀ। ਅੱਜ ਉਹ ਤਾਜਿਕਸਤਾਨ ਦੇ ਕੌਮੀ ਨਾਇਕ ਦੇ ਪੱਧਰ ਤੱਕ ਉੱਠ ਗਿਆ ਹੈ। ਤੁਰਸਨਜ਼ਾਦਾ ਦਾ ਚਿਹਰਾ ਇੱਕ ਤਾਜਿਕਸਤਾਨੀ ਨੋਟ ਦੇ ਸਾਹਮਣੇ ਪਾਸੇ ਛਪਿਆ ਹੁੰਦਾ ਹੈ। ਤੁਰਸਨਜ਼ਾਦਾ ਸ਼ਹਿਰ ਦਾ ਨਾਮ ਉਸ ਦੇ ਸਨਮਾਨ 'ਚ ਰੱਖਿਆ ਗਿਆ ਹੈ। ਉਹ ਸਟਾਲਿਨ ਇਨਾਮ ਨਾਲ ਸਨਮਾਨਿਤ ਕੀਤਾ ਗਿਆ ਸੀ।
ਜ਼ਿੰਦਗੀ
ਮਿਰਜ਼ਾ ਤੁਰਸਨਜ਼ਾਦਾ ਦਾ ਜਨਮ ਪਿੰਡ ਹਿੱਸਾਰ, ਜ਼ਿਲ੍ਹਾ ਕਰਾਤਾਗ (ਹੁਣ ਤਾਜਿਕਸਤਾਨ ਦਾ ਤੁਰਸਨਜ਼ਾਦਾ ਰੀਜਨ) ਵਿੱਚ 19 ਅਪਰੈਲ (ਨਵਾਂ ਕਲੰਡਰ 2 ਮਈ) 1911 ਨੂੰ ਹੋਇਆ। ਉਹ ਇੱਕ ਪ੍ਰਮੁੱਖ ਸਿਆਸਤਦਾਨ ਅਤੇ ਜਨਤਕ ਹਸਤੀ, ਸੋਵੀਅਤ ਸੰਘ ਦੀ ਸੁਪਰੀਮ ਸੋਵੀਅਤ ਦਾ ਮੈਂਬਰ, ਸੋਵੀਅਤ ਅਮਨ ਕਮੇਟੀ ਦਾ ਮੈਂਬਰ, ਤਾਜਿਕਸਤਾਨ ਦੀ ਕਮਿਊਨਿਸਟ ਪਾਰਟੀ ਦੀ ਕੇਂਦਰੀ ਕਮੇਟੀ ਦਾ ਮੈਂਬਰ, ਏਸ਼ੀਆਈ ਅਤੇ ਅਫ਼ਰੀਕੀ ਯਕਜਹਿਤੀ ਲਈ ਸੋਵੀਅਤ ਕਮੇਟੀ ਦਾ ਚੇਅਰਮੈਨ ਸੀ।
ਇਨਾਮ
thumb|ਖੱਬੇ|ਤਸਵੀਰ ਮਿਰਜ਼ਾ ਤੁਰਸਨਜ਼ਾਦਾ, ਲੇਖਕ ਐਸੋਸੀਏਸ਼ਨਦ ਤਾਜਿਕਸਤਾਨ ਦੀ ਇਮਾਰਤ, [[ਦੋਸ਼ੰਬਾ]]
ਹਵਾਲੇ
ਸ਼੍ਰੇਣੀ:ਤਾਜਿਕ ਕਵੀ
ਊਸ਼ਾ ਉਪਾਧਿਆਏ
ਊਸ਼ਾ ਘਨਸ਼ਿਆਮ ਉਪਾਧਿਆਏ (ਅੰਗ੍ਰੇਜ਼ੀ: Usha Ghanshyam Upadhyay; ਜਨਮ 7 ਜੂਨ 1956) ਗੁਜਰਾਤ, ਭਾਰਤ ਤੋਂ ਇੱਕ ਗੁਜਰਾਤੀ ਲੇਖਕ ਹੈ।
ਜੀਵਨ
ਉਸ ਦਾ ਜਨਮ 7 ਜੂਨ 1956 ਨੂੰ ਭਾਵਨਗਰ ਵਿੱਚ ਹੋਇਆ ਸੀ। ਉਸਨੇ ਗੁਜਰਾਤੀ ਵਿੱਚ ਐਮ.ਏ. ਕੀਤੀ ਅਤੇ ਬਾਅਦ ਵਿੱਚ ਪੀਐਚ.ਡੀ. ਪ੍ਰਾਪਤ ਕੀਤੀ। ਉਹ ਗੁਜਰਾਤ ਵਿਦਿਆਪੀਠ, ਅਹਿਮਦਾਬਾਦ ਵਿੱਚ ਗੁਜਰਾਤੀ ਵਿਭਾਗ ਦੀ ਮੁਖੀ ਵਜੋਂ ਕੰਮ ਕਰਦੀ ਹੈ। ਉਹ ਗੁਜਰਾਤੀ ਲੇਖਕ ਸੰਘ ਦੀ ਉਪ ਪ੍ਰਧਾਨ ਹੈ।
ਕੰਮ
ਉਸਨੇ ਨਾਟਕ, ਲੇਖ, ਕਵਿਤਾ ਅਤੇ ਕਹਾਣੀਆਂ ਲਿਖੀਆਂ ਹਨ। ਜਲ ਬਿਲੋਰੀ (1998), ਅਰੁੰਧਾਤੀਨੋ ਤਾਰੋ (2006) ਅਤੇ ਸ਼ਿਆਮ ਪੰਖੀ ਆਵ (2013) ਉਸਦੇ ਕਾਵਿ ਸੰਗ੍ਰਹਿ ਹਨ। ਮਸਤੀਖੋਰ ਮਨਿਓ (2004) ਉਸਦੇ ਇੱਕ-ਐਕਟ ਨਾਟਕਾਂ ਦਾ ਸੰਗ੍ਰਹਿ ਹੈ। ਉਸਨੇ ਬੱਚਿਆਂ ਦੀ ਕਹਾਣੀ ਏਕ ਹਾਟੀ ਰੂਪਾ (1999) ਲਿਖੀ ਹੈ।
ਅਕਸ਼ਿਤ (1990), ਸਾਹਿਤ ਸੰਨਿਧੀ (1998), ਅਲੋਕਪਰਵਾ (2005), ਸੰਪ੍ਰਤ ਗੁਜਰਾਤੀ ਸਾਹਿਤ (2008), ਅਕਸ਼ਰਨੇ ਅਜਵਲੇ (2009), ਗੁਜਰਾਤੀ ਸੰਸ਼ੋਧਨ-ਸੰਪਦਾਨ (2009) ਆਲੋਚਨਾ ਦੀਆਂ ਰਚਨਾਵਾਂ ਹਨ। ਉਸਨੇ ਅਧੀਤ 15-19 (1992-1996), ਜਾਹਨਵੀ ਸਮ੍ਰਿਤੀ - 2,3 (1996, 1997), ਗੁਜਰਾਤੀ ਚਯਾਨ (1999, 2000), ਸਰਜਨ ਪ੍ਰਕ੍ਰਿਆ ਅਨੇ ਨਾਰੀਚੇਤਨਾ (2006), ਗੁਜਰਾਤੀ ਲੇਖਿਕਾਓਨੀ ਪ੍ਰਤਿਨਿਧੀ ਵਾਰਤਾਓ (2006), ਗੁਜਰਾਤੀ ਸੰਪਾਦਿਤ ਕੀਤਾ ਹੈ। ਲੇਖਿਕਾਓਨਾ ਪ੍ਰਤਿਨਿਧੀ ਨਿਮਬੰਧੋ (2006), ਗੁਜਰਾਤੀ ਲੇਖਿਕਾਓਨਾ ਪ੍ਰਤਿਨਿਧੀ ਆਤਮਕਥਿਆ (2006), ਮਾਤਰੁਭਾਸ਼ਾਨੁ ਮਹਿਮਾਗਯਾਨ (2010), ਉਰਮੀਕਵੀ ਨਹਾਨਾਲਾਲ (ਖੋਜ, 2012), ਕਬੀਰਨਾ ਅਮਰਸੂਤਰੋ । ਵਡਾਲੀ ਸਰੋਵਰ (1999) ਅਤੇ ਕਵੀਵਰ ਰਾਜੇਂਦਰ ਸ਼ਾਹ ਔਰ ਉਨਕੀ ਕਵਿਤਾ (2003, ਹਿੰਦੀ ) ਉਸਦੇ ਅਨੁਵਾਦ ਹਨ। ਉਸ ਦੀਆਂ ਫੁਟਕਲ ਰਚਨਾਵਾਂ ਗੁਜਰਾਤੀ ਸਾਹਿਤਨੋ ਗਿਆਨ ਸੰਵਾਦ - ਨਿਮਬੰਧੋ (2006, 2012), ਸ਼ੂਨਯਤਾਮਾ ਪੁਰੇਲਾ ਦਰਿਆਨੋ ਤਰਖਤ (2007) ਅਤੇ ਰਾਧਾਕ੍ਰਿਸ਼ਨ ਵੀਨਾ ਬੀਜੂ ਬੋਲ ਮਾ (2007) ਹਨ।
ਉਸਦੀਆਂ ਕਵਿਤਾਵਾਂ ਉੜੀਆ, ਬੰਗਾਲੀ, ਕੰਨੜ, ਹਿੰਦੀ, ਸੰਸਕ੍ਰਿਤ ਅਤੇ ਅੰਗਰੇਜ਼ੀ ਵਿੱਚ ਅਨੁਵਾਦ ਕੀਤੀਆਂ ਗਈਆਂ ਹਨ।